
PREFACE. 



The following letters appeared some years ago in the South 
Australian Advertiser, 

Begun mainly as a pastime, they attained a certain amount 
of popularity which led to their being continued much 

longer than had been originally intended. 

« 

Although frequently requested to publish them for sale^ 
the author is aware that, from their local nature, they must 
necessarily be devoid of general interest, and the present 
publication is therefore for private circulation only. 

With the exception of the correction of a few errors, they 
now appear exactly as originally printed. 



CONTENTS. 

PAOC 

I.— Anent the Goubiays, an' Ithxb Things in General, 7 

II. — ^Anbnt Banks, an' Ither Things in General, . 10 

JII.-^Anbnt the Polis Force, an' Ither TmNos jn 

General, ...... 14 

IV. — ^Anent Glxnblo, an' Ithxb Things in General, 17 

V.~Anent Glbnblg, an' Ither Things in General, 21 

VI. — Anent Insolvengibs, an' Ither Things in General, 25 

VII. — ^AnXNT iNSOLYBNaBS, AN' (THER ThINGS IN GENERAL, 29 

VIII. — Anent Scottish Sangs, an' Ither Things in 

vfKNERAL, . • ' . »i%i 

IX. — Anent I^ solvencies, an' Ither Things in General, .37 

X. — Anent Protection to Native Industry, an' Ither 

Things in General, . .43 

XI. — Anent Protection to Native Industry, an' Ithek 

Things in General, .... 48 

XII. — ^Anent Things in General, .53 

XIII. — Anent the Duke o' Embro', ... 57 

XIV. — Anent the Illuminations, a New Land Bill, 

an' Ither Things in General, . .61 

XV. — Anent the Gas Pipes, the Nest Egg, an' Ither 

Things in General, . .66 

XrV. — ^Anent the Mexicans, Responsible Government, . 

an' Ither Things in General, .71 

XVII. — Anent Responsible Government, Gouge's Foun- 
tain, an' Ither Things in General, . 75 

XVIII. — Anent the Duke's Piper, Lucipbr Match 

Question, an' Ither Things in General, 80 



CONTENTS. 



PAOB 



XIX.— Anent the Duke o* Ebibko', the Reception Com- 

BnTTEE, an' Itheb Thinob in General, . 85 

XX. — Anent the Duke o' Embro\ the Soots Company, 

an' Ither Things in General, . . . 90 

XXI. — Anent Assaults on Editors, Reporters, an* 

Correspondents, an ' Ither Things in General, 95 

XXII.— Anent New Pollin' Places, Telegraph Sta- 
tions, an' Ither Things in General, . 99 

XXIII— Anent a New Land Bill, an' Ither Things in 

General, ...... 104 

XXIV. — Anent the Liberty o' the Press, Liberty o' 

Speech, an' Ither Things in General, 108 

XXV. — Anent the Teetotallers, an' Ither Things in 

General, ...... 113 

XXVI. — Anent the ^Vacant Governorship, an' Ither 

Things in General, . .117 

XXVII. — Anent the Wimmera Railway, an' Ither Things 

IN General, ..... 122 

XXVIII. — Anent the Wimmera Railway, an' Ither Things 

IN General, ..... 126 

XXIX. — Anent the New Ministry, an' the Carandinis, 

wi' AN Intermediate Dissertation upon Kissin', 130 

XXX. — Anent the Moont Barker Election, Inspector 

Galbraith, an' Ither Things in General, 135 

; XXXI. —Anent Retrenchment, Dress Coats, an' Ither 

Things in General, . . . .139 

XXXII. — Anent a Uniform Tariff, an' Ither Things in 

General, ...... 144 

XXXIII. — Anent the Elections, the Tariff, an' Ither 

Things in General, . .148 

XXXIV. — To the Editor of the South Australian Advertiser, 153 



LETTERS FKAE SAUNDERS McTAVISH 



TO HIS 



GUID BRITHER IN THE KINTRA. 



I.— ANENT THE QOURLAYS AN' ITHER THINGS 

IN GENERAL. 

Weel ! Jock, as yeVe been aye speerin' if the Grourlays' 
enterteenment is as glide as the papers mak' it oot to be, I 
maun tell ye that it's a hantle better. I gaed to see them 
last nicht, an', man, it was the best three shullins' worth I 
ever had in a* my life. To begin wi' the leddy : she's a fine 
braw woman, wi' a sweet voice o' her ain, an' a gude idea o' 
actin', but I hadna' heard twa three words afore I kent she 
cam frae the south side o' the Tweed, though, for an English 
leddy, she gi'es the Scots no' that bad, an' in a way that 
wadna be deteckit by Englishers, and a gude mony Scotsmen 
as weel. 

Bit to hear Gourlay himsel' was a divert. It pit me in 
mind o' auld times, and gart me think I was in the Gallow- 
gate again. Somehoo, maist o' the Scots that come hei'e 
seem to be kin' o' shamed o' their ain auld mither tongue, an' 
when they hae been here twa three years, what wi' their 
whummlin' the words i' their mooths, an' trying to ca' cannily 
ower the r's, ye can hardly tell what they're savin'. 

But I'm in hopes that wi' the Gourlays* veesit the gude 
auld tongue '11 come into vogue again, and we'll hae a' the 
Englishers tiyin' to talk Scots, an' vera richt tae, for it's far 
in advance o' English, baith in soun' an' expression. I've nae 
doot it was the language Adam and Eve used when they were 
coortin' ; an' my ain idea o' a millenium is, a' the folk wearin' 
kilts, speakin' gude braid Scots, dancin' reels an' Hielan' 
flings to the soon' o' the bagpipes, drinkin' the best Glenlivet 
wi' maybe a wee drap green ginger wine for the leddies, and 
then sittin' doon to a gude supper o' haggis, pease brose, 
parritch, an' sheep's head kale. But talkin' o' sheep's heads 
minds me I maun return to my muttons, as the Frenchie's 
say. 

Weel, Gourlay's a fine buirdly chiel wi' a gude open intelli- 
gent ooontenanee, no' unlike mysel', but maybe no wi' quite 
siccan a sweet expression aboot the e'e broos. His mooth's 
no imlike my ain, an' that was aye thocht to be ane o' my 
best features. Od ! but he's a handsome man ! An' to hear 
him speak was a treat He gi'es ye the true accent an' nae 
mistak'. Man ! I lauched till I maist brak' the chair I was 
sittin' on. An' it was rich to see the Englishers when they 
saw the Scotsmen lauchin' they be't to lauch as weel, though 
the ae hauf o' them didna' ken what they were lauchin' at. 
But this shows the true power o' the artist. An' here I wad 
observe what a great advantage a Scot has, for he can speak 
an' write twa languages, an' the Englisher canna' if ye excep' 
French an' German an' sic' foreign trash as is no worth men- 
tionin'. It's aye alloo't that the Scots speak finer an' purer 
English than the bodies dae theirsells. We dinna miss oo't 
oor h's an' pit them in whaur they shudha' be ; we dinna pit 
r's to the en' o' sic words as idea, umbrella, an' the like. 

We dinna pronoonce fellow as if it was written feller, nor 
law lor, an' we ken fine the di£Eer a'tween v and w, and 
that's mair than thae dae. Besides oor poets an' prose * 
writers can write gude Scots, an' the vera best o' English; 
an' though I winna' deny to the Southern bodies a certain 
amount o' command o' their ain language, yet I'll defy ye 
to produce ony Englisher that ever was cleckit that could 
either write or speak Scots. Na, na, that's a cut abune 
them. 

Weel, there's a callant ca'd Johnnie, that's a rale wee 
conceit. Od ! man, he can sing like a mavis, an' for actin' 
he bates a'. He's an infant Ilosciu& An' the bit laddie 
that plays the piawno, he's a fine actor tae, that lad, an' he 
has a maist wonnerfu' fine touch. He can play a' the auld 
Scots airs that noo will gar your heart loup as licht as a 
lintie, an' syne maist gar ye greet, thinkin' o' auld lang syne, 
when ye were a wee bit baimie sittin' listenin' to the playin' 
o' them whase fingers are noo still in death, an' wha bae 
been lang gane *' whaur the weary cease frae troublin'." 

I'm thinkin' it wad be a fine thing if the Captain o' the 
Scots Company wad tak a' his recruits to see the Gourla/s. 
Kae doot, bein' sae mony o' them, they wad get in for half 
price as the schules dae, an' if they gaed in their kilts, wi' 
their piper playin' afore them, it wad be a gran' sicht. I'm 
tell't there's Grermans an' Englishers in that Company, an' 
it wad be weel if they were leam't twa three words o' the 
language they're supposed to speak. It's an unco thing that 
they couldna' get eneuch o' Scots laddies to mak' up their 
num'er. There's only ae exercise whaur they're like to fail ; 
an' that's stannin' at ease, for I'm fear't the mosquitoes '11 no 
let them. But if it ever comes to fechtin' they'll be a' richt, 

for there's a wheen Glasca' chappies amang them, and 
they'll aye fecht till they dee. 

The Grourlays are gaun to your pairt o' the kintra, an* ye 
maunna fail to see them ; or, if ye can come into the toon 
an* fyle a plate wi' us, well tak* you and Kirsty an* the 
bairns to White's Booms. 

I'm unco glad to hear ye hae had siccan a fine hair^st, 
though prices are but sma*. In the toon things couldna* be 
waur. There's naething sellin*, an' when it's sell't, ye canna' 
get in yer siller. But we maun aye lippen to Providence, 
an' hope for better times. 

Yer Guid-Brither, 
« 

Saunders McTayish. 



n. — ANENT BANES AN' ITHEB THINGS IN GENERAL. 

Man ! Jock, but that was an unco pliskie ye pla/t me to 
sen' ma letter to the " Adverteeser." I declare I was maist 
dumfoonert when I saw't in prent. I was fear*t that Maister 
Gourlay wadna be ower weel pleased at me for sayin' he was 
na* sic a fine lookin* chiel as mysel' ; but that's no his faut, 
an' I'm sure I didna' misca' him. 

I tell't ye afore that things were unco bad in the toon. Ye 
may gang to the Bank noo wi' a hail poochfu* o' biUs, but no 
a bodle can ye get on them. They'll no look at a fairmer's 
bill, an* as for a sma' shopkeeper's, or a travellin' merchant's, 
they'll tell ye, if they're in a guid temper, that they'll collec' 
them for ye, but no ae bawbee can ye raise on them, an' if ye 

ask for a cash credit or a bit overdraft, they'll look at ye as 
if ye were gane gyte, an*ll hardly gi'e ye a ceevil answer; an* 
if ye're a wee bit pertinacious like, od ! man, they'll order ye 
clean aff the premiaea. Hech ! but bankin's aair changed 
sin' I had a stule in the British Linen. I aye thocht afore 
that they made their siller by borrowin' frae the tane an' 
lennin' to the tither, an' the differ in interest was their profit 
after payin' the wages o' the callants that keepit their bukes. 
But they maun hae invented a new plan noo, for it's a' wha'll 
get maist siller gether't thegither, an' '11 no pairt wi' ae far- 
den to save their ain faither frae bein' broke. Whaur their 
dividen's are to come frae, is mair than I can tell, but that's 
their affair, an' no mine. 

Hech ! man, its eneuch to drive ye red-wud to hear the 
clishma-claivers they're deavin' us a' wi' aboot the Govern- 
ment deposits. It's a^ haivers. If the Banks had eneuch o' 
capital o' their ain, things wad be a' richt, but they haena', 
an' that's what's drivin' the ae hauf o' us into the Gazettey an' 
the tither into makin' preevat arrangements— losh ! pity me, 
but there's wabsters in Glasca', forbye Paisley, that'll dis- 
burse mair in wages o' a Saturday nicht than wad stairt a 
Bank here, an' I ken mony a cantie auld wife i' the Saut- 
Market an' the Guse-Dubs that could pu' mair siller oot o' 
an auld stockin' fit, or a bit broon tea-pat wi' nae nose than 
they hae in a' their tills pit thegither. 

An' they made a gran' mistak' in startin' sae mony kintra 
branches. It was a divert to see them cuttin' ane anither's 
throats for the kintra business, an' wee bits o' toonships 
whaur ae storekeeper an' ae public-hoose was maist starvit, 
maun hae twa Banks wi' mainagers an' accoontants a' com- 
plete. An' bits o' laddies hardly left schule got thae fine 

titles, an od, man ! if it was in a pairt o' the kintra whaur 
there wama' mony resident gentry, they were made J.P.'s at 
ance. Wha but they ? It was fine times for Bank clerks. I 
was maist vex't that I hadna' prentised wee Davie to the 
Bankin' trade insteed o' the butcherin'; but I'm no heedin' 
noo, for I hear tell the laddies dinna' get a very high wage, 
an' though if s a fine thing to be a J.P., yet the butcherin's 
a guid trade to mak' siller in, and Davie can kill an' dress a 
sheep noo maist as weel's his maister ; and for mincin' collops 
he's far ayont him. 

When I first cam' here, an' saw the ae pun' notes, I 
thocht to mysel' they hae the Scots Bankin' system here. 
But deil a halt mair o't hae they than that, an' they hadna' 
even gumption eneuch to mak' the anes a wee sma'er than 
the fives an' tens, sae that a body that canna' read, or is dis- 
guis't in drink, or maybe a wee short sichted like yoursel', 
' could tell them by the size. 

But I hae an idea in ma head that'll make a change gey'an 
sune. Ye ken I hae a far awa' cousin that's third messenger 
in the British linen Bank at Embro'. A decent lad, Tam 
Nemey by name, an' comes o' a gude family. His mither 
sell't speldrins at the fute o' the Coogate, an' made a heap o' 
siller, an' forbye his faithei's brither was married on the 
Laird o' Kittle-oxter^s youngest niece, a young leddy o' 
fortynseeven, wi' a humpy back, so ye see he's connec't wi' 
the landed aristocracy. He's weel acquent wi' bankin', forbye 
haudin' sic a 'sponsible place, he was nicht watchman to the 
Western Bank afore she broke. Weel, I'm sen'in' Tam a bit 
screed o' the pen this mail, and I wadna' wunner if we hae 
a brainch o' that auld Scots Bank here afore anither tow- 
mont, an' I was thinkin' if you and me an' twa three mair 

wad promise oor aocoonts, they'd mak' Tarn the Mainager an' 
us Directors. 

Eh ! but there's a fine chance for that muckle inert mass 
— ^the Sooth Australian Govemment — ^to immortaleese theiis 
sells and save the kintra. If they wad withdraw their siller 
frae the Banks that are daein' nae gude wi't, an' begin a' 
Gran' National State Bank, issuin' notes on the security o' 
the unsold land, and lennin' money to the fairmers to tak' 
them oot o' the hauns o' the land sharks, an' saxty per cent, 
vampyres that are sookin' oot their vera life blude. 

But they're a fusionless lot, an' no gleg in the uptak' ava, 
an' yet they hae ae Scotsman amang them no entirely devoid 
q' ^gumption. 

The chief deefeculty wad be in gettin' a mainager. They'd 
want an auld colonist, a Scotsman tae, an weel acquent wi' 
bankin' frae his youth up. A man o' imposin' exterior an' 
poBsest o' pleasin' mainners, that wadna gim like a wull-cat 
or look as glum as a hoolet when a bodie wantit a wee bit 
accommodation, but that could, if needs were, sen' folk awa' 
withoot what they wantit maist as weel pleased as if they 
had it. He wad need to be a man that didna' drink ower 
muckle, an' was aye sober in busineas boors, a man o' experi- 
ence, eddication, intelligence, and integrity. . If the Ministry 
coodna' fin' sic a man, I ken fine whaur he is. 

Yer Guid-Brither, 

Saunders McTavish. 

in.— ANENT THE POLIS FORCE, AN' ITHEB THUTGS 

IN GENERAL. 

Eh! Sirs, but oor public affiiirs are in a bonny mess the 
noo, frae the crown o' oor heed to the sole o' oor fit we're 
unsoon' a'thegither. Frae the Judges on the Bench doon 
to the polisman on his beat, or maybe rather aff his beat, 
a' things hae gane wrang. 

I'm no gaun to fash ye wi' a' the clavers aboot the Hospital, 
the Polis, the Waterworks, an' I dinna' ken hoo mony mair 
departments that hae gane ajee. It maun hae been unco 
driech wark for the puir bodies that sat on the Commissions 
o* Enquiry, eneuch to mak' them scunner, I wad think. Od ! 
I feel wae for them. But I maun tak' up ma text about the 
Major, an' the way oor Government ser^t him after what 
they ca'd the Polis Commission. 

Ye ken fine, Jock, that I'm nae freen' to the polls. It's 
no lang sin' syne that ane o' them dauma hae shown his face 
in the McTavish kintra. An' sin' we were ta'en up when we 
were laddies for pittin' oot lamps, I couldna' thole them 
aya.' Still I maim alloo that when ye come to leeve amang 
a wheen Englishers an' Eirishers, that the polis are, as ye 
may say, a necessary evil, an' its nae mair than the duty o' a 
Christian man to look at them as fellow-creatures and see 
they hae justice done them. Ye'll mind hoo there gat up a 
muckle cry that a' the force was disorganees't, an' after the 
Major had been sent awa' by his superiors, twa o' his sub- 
ordinates demandit an enquiry. I needna' tell ye' o' the 
shamefii' way he was used, condemned in his absence, an' no 

« 

even aloot to see a copy o' the charges against him. 

Sae far as I could see o' the evidence the main charges 

were three. First, that he didna gree ower week wi' his twa 
neist of&cers; second, that he was ower meeletary in his 
tendencies, whatever that micht mean; an' third, that he 
dischargit polismen that got fon'. 

As to the first I winna' say muckle. There micht be faiits 
on baith sides, an' the maitter was simplified by ane o' his 
subordinates resigmn'j but if every head o' a depairtment 
that keeps a tidit haun on them below him is to be hauled 
ower the coals for't an' dismiss't, the hail service 'ill sune 
gang to the dogs. As to his tendencies being ower meelitary, 
plain folk wad think that was an advantage in a place whaur 
there were nae sodgers stationed, an' as the authorities ca' 
the mounted polls troopers, an' airm them wi' carbines an' 
cutlasses, it's evident they mean them to be a kin' o' hauf 
meelitary force. 

But it cam' wi' an unco bad grace frae oor Qovemment 
to twit the Major wi* hae'in' meelitary tendencies, when they 
gang theirsells struttin' aboot in their cocked hats an' gold 
lace an' wi' swords by their sides. Muckle they ken aboot 
swords; as muckle as a Heilan'man does o' a pair o' breeks. 
An' no' satisfied wi' makin' theirsells perfectly redeculous, 
they maun force a' their heads o' depairtments to dress in 
the same style, to the confusion o' a' propriety, an' the eternal 
fitness o' things. Did ever onybody hear o' a dafber thing 
than garin' an Inspector o' Schules wear a sword 1 If they 
maun a' hae their ain devices, a cane or a pair o' taws wad 
hae been muckle fitter, no to speak o' the sair expense they 
hae pit the puir fellows tae wi' their newfanglit Ceevil Ser- 
vice imiforms. 

As to dischargin' the polls for gettin' fou, I maintain that 
the Major was perfectly richt. A drucken polisman's a 

hantle waur than a drucken derk, an' it's no sae lang sin' 
the vera GoYemment that diamifis't the Major sent a notice 
to the hail Geeyil Service that a' druekenness in biudnen 
boors wad be followed by dismissal. 

Man! I admired the Major's stootness when be wadna' 
resign. Frae a' sides be was inveeted to resign an' save 
trouble It minded me o' ane o' the lairds o' McTaTish, frae 
wham I claun lineal descent, an' his henchman. Ae momin' 
the laird's parritcb wasna' just to his likin'. I dinna' mind 
what was in faut; it was either ower bet or ower canld, or 
it bad ower muckle saut in't, or no eneuch o' saut. Hoosom* 
ever, the laird wasna' pleased, an' be just ordered bis bencb* 
man to be hangit. Noo it wasna' his. faut, puir man. He 
didna' mak' the parritcb, an' be objecit to beiiig hangit, but 
the bail clan were sae astonisb't at bis obstinacy, an' sae fear^t 
that if the laird cam' to bear o't he'd bang them a' that they 
insistit on't, an' bis ain wife cam' till him greetin' sair, and 
said wi' tenderness, ^'Come awa', Duncan, ma man, come 
awa', an' be hangit, an' no anger the laird." In the same 
way, the Major was entreated to resign, an' no anger the 
Government, but be wadna', sae they removed him an' pit 
in his place the man that had been veertually in command 
durin' a' this period o' disorganization. 

I baena' the bonor o' the Major^s acquentance, but if I 
bad, I wad advise him to shake the dust frae bis feet an' bae 
naetbing mair to dae wi' sic an ungratefu' Government. 
Nae doot, the Grovemment de jure o' New Sooth "Wales (for 
I canna' ca't a Government de facto) wad be glad to get a 
man o' meeletary tendencies to lick their constabulary into 
shape, an' transfer the balance o' power frae the bushrangers 
to the constituted authorities. 

An* if there's ony men o' influence in this colony that 
hate injustice an' a' underhaun' wark, an' dinna like to see 
an auld public servant treated wi* sic doonricht ingratitude, 
wad get up a testimonial to the Major, auld Saunders wad 
be unco prood to gie a sma' trifle to sic an honorable 
objec'. 

But, bide a wee Jock ! Here's a problem for ye. We'll say 
for the sake o' argument that the Polls Force is disorganees't. 
Remedy — dismiss the Commissioner; he's responsible. The 
Hospital's disorganees't ; dismiss the Colonial Surgeon. The 
Public Works Depairtment's in the same state; dismiss the 
Architect. The Reservoir's leaky; dismiss the Engineer. 
The Northern Territory pairty is a' by the ears; dismiss the 
hail bilin' o' them. But wha's responsible for a' the public 
afl&irs ganging wrang ? Why, the Government Remedy — 
dismiss them; an' if I was in the Hoos', an' it sittin', I wad 
move a "want o* confidence" the morn's morn; as sure'i* 
death I wad. 

Yer Guid-Brither, 

Saunders McTavish. 



IV.— ANENT QLENELG AN' ITHEB THINGS IN 

GENERAL. 

I MAUN gie ye some accoont o' Glenelg, whaur we hae been 
the simmer for the dookin'. Ye see some o' the bairns hadna' 
been vera weel, an' wee Tam had an unco sair hoast, an' as 
Mistress McLachlan an' Mistress McTaggart had baith ta'en 
hooses at the saut water, the gudewife deavit the vera life 
oot o' me to gang tae, for as she vera properly observit, it 

B 

wad never dae for the likes o' them to be tumin' up their 
auld noses at \is, whilk they wad be sure to dae if thej ance 
thocht that we couldna^ afford to tak' a hoos' at the Bay for 
twa or three weeks at ony rate, o* the simmer. Noo there's 
naebody fashes theirsells less about what Mrs. Grundy wad 
say than mysel'. I jist never heed her clypes an' her clavers, 
but what can ye dae when ye hae a lot o' women folk aye 
dinnin' at your lugs? 

I dinna like the Bay muckle. I dinna like haein' ma atdd 
banes rattle't and shuk i' their busses. I dinna like bein' 
stewet inside, or roasted ootside. An' abune a' things I 
dinna like bein' pairted at nichts frae the twa three auld 
cronies that I'm in the habit o' meetin' to settle the affairs o' 
the nation — at I winna say what tavern, for fear the Ministry 
wad' be settin' ony o' their detectives on us. But this muckle 
I'll say o't, that they keep a geyan' gude glass o' whuskey 
there — nane o' your colonially distillet trash like maist o' 
what's retail't here, but rael Glenlivet, the likes o' what ye 
canna get in mony hooses here, forbye yer ain an' mine. An» 
maist o' a', I dinna like to be warin' gude siller thae bad 
times on what ye may ca' superfluities, sic as fresh air and 
saut water. 

In spite o' a' ma objections I be't to gang, an' I maun say 
that ance ye're there, after the wearisome journey's ower, it's 
no siccan a bad place. They hae an unco braw pier, an' it's 
maist awfu' croodit at nichts wi' a' the rank, beauty, an' 
fashion, as the penny-a-linin' bodies say, an' a gude wheen 
mair that hae nae claim ava to sic distinctions. 

Although I'm nae frien' to the present Ministry, I'll just 
gie the Treasurer a bit hint, if he wants to raise a wee pickle 
mair revenue, for I'm feart he's like to hae an unco toom 

pooch. What wi* the profligate expenditure on salaries an' 
the like, an' what wi' the sma' returns that are comin* the 
year frae the Customs an' the land sales, ma certie he'll 
haixlly hae ae bawbee to rub agin anither. Weel, let him 
clap on a tax o' a penny or tippence on ilka ane that gangs 
on the Glenelg pier, an* he'll hae a braw lump o' siller to 
fa' back on; an' if the Government hae sense eneuch to mak' 
a I'ailway to the Bay, gude guide us, the returns wad be 
enormous. 

Weel, I'll just tell ye wi' a' brevity o' hoo I used to spend 
the day at Glenelg, when I wasna comin' up to the toon by 
ane o' Cobb's busses that tak' ye up for a saxpence. Firstly, 
I maun get up at sax o'clock an' gang doon for ma dook. 
They alloo ye to batiie frae aff the Pier up till seeven o'clock , 
an' if ye can soom weel, it's an unco gude place to jump in 
frae. But as I'm' no quite sae soc^le as I was some thretty 
years sin' syne, I maistly took ma dook fi-ae the beach, an' a 
sair bother I fun' the sand to be. 

They hae ae gude arrangement doon thei^e. They mak' 
the leddies an' the weans bathe on the tae side o' the Pier, 
an' the men on the tither; an' the better to prevent ony 
rovin' spirits frae ganging owre close to the Jetty, they hiie 
line an' cannily sprinkled the sand for a hunner yards or twa 
on baith sides o't wi' bits o' broken bottles. No but what 
the practice is open to some slicht objection, for whiles some- 
body gangs in at nicht in the wrang place, or the waves wash 
a bit broken glass on to the proper bathin' grund, an' some 
puir fallow gets lamit for life. But ye maunna heed sio 
triflin' accidents, ye maun aye look to the greatest happiness 
o' the greatest nummer, ye ken, an* if it's a pleasure to the 
authorities o' Glenelg (for they hae a Mayor an' Corporation 

there) to throw broken bottles on the sand, wha shude hinder 
sic innocent diversion 1 

After comin' up frae the dookin*, I was in the habit o' 
takin' a wee drap o' brandy; an* 1*11 gie ye a wrinkle, Jock, 
whuskey's no sae gude to mix wi' the saut water ye hae 
swallo't. By itsel', or wi* a sma' infusion o* fresh water, 
either het or cauld, it beats brandy a' to sticks. By an' bye, 
I got ma parritch, an' then I took a dauner doon to the Pier, 
either wi' a buke to read, or to watch the bits o' laddies a* 
thrang fishin' an' catchin' naething, or else to hae a bit crack 
wi' an auld acquaintance or ony stranger I micht fa' in wi', 
on things in general. 

It's a maist extraordinar' thing hoo a man o' intelligence, 
that has made proper use o' his opportimities during his 
pilgrimage in this warld, can enter into conversation wi' a 
perfect stranger. Man ! ae momin' I met in wi' a man — a 
Scotsman — no lang frae the auld country, that was the maist 
perfec' gentleman, an' ane o' the maist intelligent chiels I 
ever saw in ma life. Ye ken, Jock, I hae twa three what 
ye micht ca' extreme opinions on various maitters, an' if I 
hae a faut, it's maybe that I'm ower muckle gien to forcin' 
ma ain views doon ither folks' thrapples. No that I can be 
far wrang in that, for ma views are maistly the richt anes; 
still some folk dinna like it, an' I hae seen yersel' maist 
inclined ta throw your empty glass at me whiles, when I hae 
perfectly floored ye in argument. But this man was a ra/ra 
avis, an' it wad hae dune ye gude to hear him. He 'greed 
wi' everything I said, an', in fact, he even gaed farmer than 
mysel' in some things. I was sae pleased to meet wi' a man 
o' sic breadth o' view, an' sae free frae prejudice, that I maun 
hae him doon to the Pier Hotel, an' gie him a dram. Weel, 

we gat unco cantie ower oor drink, an' afore he gaed awa' 
he askit me to len' him ten shiillin's. Bein' a wee aff ma 
guard at the time, I let him hae't, an' I hae never seen a 
sicht o' him frae that day to this. He was a maist extra- 
ordinar' clever man, an' ane o' Nature's gentlemen. I was 
thinkin' if he saw this in prent, he micht sen' me the siller 
in saxpenny stamps, for I hae plenty o' tippeny anes by me 
the noo. 

I maun tell ye some mair about the Bay anither time, T 
canna finish the noo, for the parritch has just come ben, an' 
I ntaimna let them get cauld. Tell Kirsty I hae gotten 
some fine pease-meal for her. I hae fun' oot a decent lad in 
the toon that sells't. 

Yer Guid-Brither, 

Sauxdebs McTavish. 



v.— ANENT QLENELQ AN' OTHER THINGS IN 

GENERAL. 

Eh ! Sir, but its awfu' to think o' the amoont o' ingratitude 
that's to be met wi' in this wicked warld. I haena' heard a 
word frae the chiel I lent the ten shullin's tae. It shows what 
an awfu' depth o' depravity the human mind is capable <>' 
sinkin' tae, when ae Scotsman '11 try to tak' in anither. It's 
a hantle waur than the benichted savages in Feejee eatin' ane 
anither. He wasna' a Hielander ony way. I'm thinkin' he 
maun been ane o' yer Paisley bodies; they're an auld far- 
rant set o' chiels, wi' a maist wunnerfu' gift o' the gab. 

To gang back to the Pier again. By the time ye hae 
daunered up an' doon a dizzen times or twa, an' glower't in 

the water, an* then lookit at the hills, an' glower't in the 
vater again, ye begin to feel as if ye want it yer drap kail, 
ail* yer bit sheep's-head, or whatever else ye're gaun to hae 
for yer denner, an' its maist astonishin' what a cheap an' 
halesome denner a sheep's-head '11 mak' wi twa gowpeiisfu' 
o' pearl barley, three bawbee's worth o* turmits, an' twa 
three leaves o' parsley, an' a wheen tawties, ye'U hae a 
denner eneuch for a large family an' fit for an Emperor, at 
the cost o' aboot a shuUin' or ane an' tippence at the ootside. 
I'm maist awfu' fond o' sheep's-head kail. It wad be a guid 
thing if the English were learnt to bile their meat an' stip 
tlie brae, especially thae hard times; it wad be an unco savin' 
in place o' aye usin' the frying pan or the oven, lettin' the best 
juices o' the meat a' rin into kitchenfee, or if they send it to 
the bakehouse, gude kens whaur it gangs. 

When a body's cam to ma time o' life he maistly aye wants 
a bit nap after denner. I tried it ance at the Bay, but ye 
inicht as weel try to mak raips frae sea-sand as to sleep at 
the Bay in daylicht. Man ! its a maist awfu' place for flies. 
They're in banners and thoosands. The utmost flicht o' 
imagination couldna depict them. If I had been Pharac^, 
an' the plague o' flies in Egypt had been ae hauf as bad as 
at Glenelg, I'd hae let every Israelite gang, gi'en them a gude 
push on the shouthers to help them on theif way, an' thocht 
T was weel quit o' them. They're a maist frichtfu' pest. 
Losh ! man, if ye gang to ^the kirk on the Sabbath day ye 
wad think the folk were performin' some new kin' o' worship ; 
sic slappin' o' cheeks an' wavin' o' handkerchiefs ye never 
saw. Some hae got flies i' their een, some i' their mooths, 
some up their nose, forbye twa three mair that hae gotten 
^liem inside their sleeves, or up the legs o* their breeks; an' 

consideiin' the sacredness o* the place are no vera sure what 
to dae wi' them. 

Sleepin* bein* clearly oot o* the question, yeVe nae ither 
resource but to gang doon to the pier again till aboot sax 
o'clock, when the busses come doon, then ye can gang to yer 
tea; after that hae anither dook, and syne on to the pier 
again till supper time. Sae muckle pier is maybe a wee 
thocht monotonous, an' twa three weeks o*t wad drive me 
crazy. 

Eh, but it is an unco contrast atween Glenelg an' the 
dizzens o' bonny places doon the Frith o' Clyde, whaur ye can 
see Nature in her very grandest apparel, and enjoy a' the 
comforts o' civilization as weel — ^the best 6* whuskey an' the 
best o* aitmeal. Whaur else will ye ever see sic enchantin' 
scenes, or mair calculated to bring oot a' the finest feelin's 
o' yer nature] Maybe wanderin' the noo wi' yer lass 
doon by the bum or up the steep hill side, gatherin' the 
fruits in their seasons — ^the hips and haws, the slaes, the 
nits, and black boyds, or raxin' owre to a hazel bush to pu' 
a muckle cluster to gie to yer bonny bit lassie, an' syne 
fendin' her lily-white hauns frae the thorns on the bramble 
bushes, or gangin' wi' her at the gloamin' to fetch hame the 
kye, an' haein' a fine drink o' the rich het milk just as its 
milkit into yer luggie. 

Whaur wull ye ever see sic places for boatin' as there 1 
where every twa three miles a different loch opens oot to the 
view the maist magnificent mountain scenery wi' bonny cozie 
bits o' neuks at the fit o' the glens, the clear streams frae the 
hills noo tum'lin' ower a muckle linn, syne coursin'mair slowly 
doon the hill side, leaving a bonny bricht green streak through 
the purple heather, an' then wimplin' an' sparklin' ower the 

clear chuckle sianes, till they saftly mingle wi' the branch o' 
the great ocean they've been seekin' ever since they left their 
lofty sources abune the clouds. Its bonny to see the gi'ass, 
an' the gowans, an' the buttercups growin' in places doon to 
the water's edge, an' the rowan trees wi' their bricht scarlet 
berries wavin' ower them, an' to listen to the hum o' the bum* 
bee, or the whirr o' the paitrick, or the sangs o' the laverock, 
the mavis, or the lintie, a' thrang liltin' up their praises to 
their Maker for placin' them in sic a beautifu' warld. 

At the Bay ye hae uae birds o' sang, nae grass nor floo'rs, 
iiae trees but that awfu' abortion the tobacco-tree. There's 
iiaething but sand an' sea. If ye tak a boat there's nae land 
on the ither side in sicht that ye can gang tae. If ye stay 
on shore, ye maun either gang on to the pier or the sea wa', 
or the beach. On the last twa ye get smothered wi' sand, 
an' on the pier itsel' ye're sairly pestered wi' the skirlin o' 
the weans that are aye getting their feet stuck atween the 
brods. There's nae fruit gardens there like them at hame, 
whaur ye get in for a penny, an' can eat as mony grosets as 
ye like, but no to pooch nane, though in some o' them they 
let ye carry oot as muckle as ye can baud in yer neive. 

But I maunna omit to mention ae thing the Bay has got 
that the residents are unco' prood o', an' that's the Creek. 
Eh ! but it's an awsome place, an' I'd back the smell o't to 
]>it in the shade a' the smells o' Cologne pit thegither. I 
hae aften wunner't that some public spirited chiel hasna' 
prosecuted the Government on accoont o' that smeU. They're 
the proprietors o' the Creek, an' ai-e natuiully responsible for 
the effluvium, an' if it was ta'en to Coort I dinna doot but 
that ony expert in smells wad say that a bilin' doon estab- 
lishment, or ony o' thae can'le warks that there has been 

sae muckle row aboot, were like otto o' roses compared 

wrt. 

The English whiles try to mak' fun o' us for some o' the 
expressions we mak' use o', aii^ in the plenitude o' their self- 
conceit they ca' sic' expressions or idioms '* Scotticisms/ 
forgettin' that if we ca'd a' their bad grammar an' bad 
English " Anglicisms/' we would hae a list o' at least three 
to ane against them. If they hear a Scotsman say he ^* feels" 
a smell, ye'U see a bit nicher or contemptuous look gang 
roun' the lot o' them. But I maintain that that's mony a 
time the richt word to use, an' its the only expression that'll 
correc'ly describe the sensation experienced by the olfactories 
at the Greek. As the darkness in the land o' Egypt was ane 
that could be felt, even sae is the smell o' the Glenelg Creek. 

Yer Guid-Brither, 

Saunders McTavish. 



VI.— ANSNT INSOLVENOI£S AN' OTHER THINGS 

IN GENfiRAIi. 

If I were askit to describe the powers an' privil^es possess't 
by the Coort o' Insolvency in this province, I wad say it had 
been instituted for a twalbld purpose — first, to throw as 
muckle siller as possible into the hauns o' the lawyers; an' 
second, to gie mair than ordinar' facilities to enable dishonest 
debtora to cheat their creditors. It's but charitable to con- 
clude that these werena' exac'ly the intentions o' oor law- 
givers; but if they had been, a' I could hae said wad be that 
they had been I'ewardit wi' a greater measure o' success than 
usually attends their efforts at legislation. 

Some o' the maist enlightened nations o' antiquity had a 



26 LETTERS FRAE SAUNDERS HcTAVISH. 

vera sensible law providin' tkat the insolvent debtor beeame 
the property o' his creditor, an' could, alang wi' his wife and 
bairns, be selFt into slavery; an* mair nor that, if his creditors 
were numerous, fehey could, if Hiey saw fit, chap him up into 
bits an' divide him amang them. But we live in a humani- 
tarian age, an' three classes that were maybe a wep bit owre 
muckle pit upon in former days, hae had their condition sae 
gradually ameliorated, that, hech ! Uiey hae gotten the upper 
haun a'thegither noo. The puir slave is '^ a man an a 
brither," an' nae mistake, an* they're giein' him political 
richts noo that they're denyin' to his former maisters. The 
criminal has been sae pampered and coddled up^ that he's a 
hantle better aff than the innocent pauper. I'll be boun' to 
say that nane o' the prisoners either at the Jail or Stockade 
wad hae touched wi' a pair o' tangs the black ration sugar, 
said to be served oot to the puir bairns doon at Brighton, or 
wad hae pit up wi' either the claes or accommodation that 
thae unfortunates suffered frae; an' as for the debtor, his 
lichts are sae weel defined an' lookit after that he has his 
creditors quite at his mercy. 

I michtna' be exac'ly disposed to gang back to the full 
severity of the ancient law, but I think it wad hae a gude 
efiec' in cases o' fraudulent bankruptcy if the insolvent had 
to submit to some sma' mutilation, sic' as the loss o' a finger 
or a lug to be nail't up in the Coort, as a warnin' to ither 
evil doers. There's some folk ye ken that can only be kept 
frae cheatin' by the dread o' physical pain. 

Nae doot there are mony cases o' unavoidable misfortune, 
an' wi' sic' cases every honest man ocht to sympatheese, the 
mair especially as he doesna' ken when his ain turn micht 
come. But, in mony o' the cases that hae cam under ma ob- 

nervation, it's been the lazy, thriftless, dishonest, intemperate, 
or improvident man that has ta'en advanta^ o' the Coort, 
either by ganging through't, or by gettin' his creditors to tak' 
a sma' composition for fear he shud gang through't. 

Ye see thretty pun's no muckle to tak' a man through the 
Coort when the estate's a big ane, but in a sma' estate it's 
ruination, an' the intendin' insolvent may, if he likes, realise 
the hail o' his available assets to raise the thretty pun', an' 
his creditors '11 get naething ava. Sae when a debtor wi' an 
estate that wad maybe realise wi' carefu' management fra ane 
to twa hunner punds gets into difficulties, either through 
drink, or neglectin' his business, or giein' reckless credit, he's 
gej ^' apt to threaten his creditors wi' the Insolvent Coort, 
an' kennin' that they're entirely in his hauns, they're glad to 
tak' five shuUin's in the pun' or whatever else he'll offer, for 
fear they get naething. It's a' vera fine to say mak' him 
gang through the Coort an' oppose him at every stage. Wha's 
gaun to waste their time an' their siller for the mere chance 
o' gettin' him punished] Ye see he's a puir debtor, ye're a 
vindictive creditor, the sympathy's a' wi' him; it's difficult to 
prove this, an' impossible to prove that; ye canna dive into 
his bosom an' produce his exac' motives; ye maun aye pit 
the maist favorable construction on what he did or what he 
didna dae, an' though it's as plain as the nose on yer face 
that the rascal's cheated ye richt an' left, ten to ane he gets 
aff wi' a first or a second class, an' is no content wi' lauchin' 
in his sleeve, but lauchs bauldly in yer face. Sae muckle 
for sma' estates. As for big anes, a' I wad say is, that at 
ony meetin's o' creditors, a' the cry frae ilka ane is, " keep it 
oot o' the Coort" I think that shows that the system as 
administered by the Coort is no an economical ane. 



28 LETTEBS FRAE SAUNDERS McTAYISH. 

It's high time, I think, that the Commissioner was relieved 
frae his duties in the Local Coort. He has owre muckle to 
dae noo. Sae great has been the increase o' business in the 
Insolvency Coort that yeUl see seven or aucht cases set doon 
to be heard at the same hoor, an' sic a state o' things canna' 
be richt That's no the Commissioner's faut, he's a decent 
lad, but there's ae thing that even *Hhe maist talented 
member o' a talented family" canna dae, an' that's to be in 
twa places at ance, an' withoot possessin' that attribute o' 
duality I canna see hoo ony man can manage the business o' 
the twa Coorts muckle langer. 

I saw by yer last that ye thocht o' comin' into the toon to 
declare yersel', an' a' things consider't, I think ye cudn^ dae 
better. If I mind richt, ye settled the maist o' your land on 
Kirstie by an ante-nuptial settlement, an' the lave o't wi' 
the hoose an' plenishin' by a post-nuptial ane. The horses 
an' kye maistly belang to the bairns, an' forbye that, ilka 
ane o' them has a gude balance in the Savin's Bank. An' yer 
ain crap an' the wheat ye bocht ye hae shippit to England, 
drawn against it, an' discoontit the bills, an' noo ye can cum 
into the Coort wi' clean hauns as a misfortunate man that 
has suffer't sairly frae drouth, bad craps, an' low prices. 
I'm thinkin' when the Messenger o' the Coort gangs up to 
tak' possession he'll be sair pit to't to get onything to seize. 
But ye needna be fear't, he'll no' tak' yer person. Nae man 
that's acted sae prudently as ye hae, will ever get into jail 
for debt. Ye'U gang through the Coort wi' fiying colours an' 
get yer first-clasa 

Neist week I maun gie ye a bit o' advice hoo to act. 

Yer Guid-Brither, 

Saunders McTavish. 

VII.— ANENT INSOLVENCIES AN' ITHER THINGS 

IN GENERAL. 

The first question yer lawyer *ll pit tae ye, when ye gang to 
declare yersel* will be, " Hae ye got siccan' a thing as thretty 
pun' aboot ye ]" Nae doot instances hae been kenn'd o* their 
takin' less than thretty pun', whiles as low as fifteen, for it's 
aye coont'd a gude legal maxim that a lawyer may tak' less 
than his fee without lowerin' himsel' in his profession, always 
provided that he tak's a' the siller his client has got. But 
there's nae frichts o' their takin' less than the hail pun' o' 
flesh frae ye, for yer circumstances are ower weel kenn'd, sae 
it behoves ye no to come into the toon empty-handed. Ye 
can sell onything ye like to raise the needfu' sum, an' I wad 
suggest that maybe ane o' yer neebors michtna' objec' to gie 
ye thretty pun*, for yer n ew buggy an' the powny chaise wi' 
the harness. Of coorse ye wad need to hae an understaunin' 
implied but no expressed, that ye're to hae them back again 
at a sma' advance when ye get through the Coort. Be carefu' 
hoo'ever, no to hae ony dealin's o' this kind excep' wi' an 
honest upricht man, whase word ye can lippen tae, or he 
micht maybe cheat ye oot o' yer ain property. 

There's anither thing that's alloo't by the law, an' that is 
that ye may selec' for yer ain use, thretty pun's worth o' claes 
an' furniture. The law gies a liberal interpretation to this 
clause, an' no to be ahint the law, ye may gie a still mair 
liberal ane. The law has never exac'ly defined what are 
necessary claes for an insolvent, an' if for instance ye wanted 
to keep yer new damask window curtains, ye micht freely dae't. 
A' ye wad need to say wad be that ye wanted to mak' them into 
a dressin' goon, an' as there's nae law to hin'ner an insolvent 

fiue haeiii' a dressin' goon^ ye wad be on the richt side o' the 
hedge. Hooever, as ye hae had the precaution to settle a' 
the plenishin* on the gude wife, ye'U no need to disturb yer 
hoosehold gods muckle. What ye maun reserve for yer ain 
use 11 be a' the plate, picters, articles o' "bigotry an* virtue" 
that ye may hae acquire't sin' yer last settlement was made, 
an' in fac' everything in the hoose or aboot the hoose that ye 
canna by ony colorable pretext mak' it appear to belong to 
yer wife or bairns. Tak' yer time ower't an* dae't thoroughly ; 
naebodyll ca't in question. 

To use a wee metaphorical language by way o' a change, 
I look on ye noo as the pilot o' a frail bark, that during its 
coorse on a hitherto untroubled sea has come upon broken 
waters, an' is bein' gradually but surely sucked into the vortex 
o' a whirlpool nae ither than the Charybdis o' the Insolvent 
Coort. An' I maun here gie mysel' a wee credit for this 
comparison, for as the terrors o' the fabled Ohaiybdis were 
magnified by distance, and as the hardy mariner wha ventured 
to gang near't fun' oot that the closer he appix)ached it the 
less terrible it became, till it turned oot to be naething mair 
than a woe bit eddy, no to be compared wi' the " Rip " at 
Port Phillip Heads on a calm day, even sae does the puir 
tradesman or farmer, strugglin' wi' difficulties, look frae a 
distance on the Insolvent Coort as a fearsome place, till 
gradually seduced by the force o' example, he alloos himsel' 
to approach nearer an' nearer to its unhallowed precincts. 
The closer he gets fit the mair enticin' does he find its 
appearance, till at length he boldly dashes in, an' fin's oot, 
to his great surprise, that its terrors are a' imaginary. Under 
the segis o' the Coort he sits doon, as ye may say, beneath his 
ain vine an' ^g tree, nane daurin' to mak' him afraid — an' safe 

under its protection he bids defiance to debts an' duns. He 
fears nae writs nor summonses; he surveys vd' an easy mind 
the prospec' o' ither vessels wrecked here and there, an' after 
a short period o' probation he emerges frae his haven o' safety, 
free frae a' claims on either his person or his property, an' far 
better prepared to gang on wi' the battle o' life than his mair 
timid or mair scrupulous competitor that set every sail or try 
every manoeuvre to escape bein' dragged into the supposed 
fatal vortex. Yer care, Jock,, maun be to see that ye dinna 
get stranded on ony slioals on yer way to. the Coort, or dashed 
to bits against ony o' the rocks that ai^ to be met wi'. Chief 
amang these is ane that mieht weel answer to the pairt o' 
Scylla; an' to keep up the metaphor a wee while langer 
without absolutely ridin' it to death; I maun tell ye to 
beware o' ony strains o' music that may likely entice ye 
that way, music that whiles playit in that neeborhood, an* 
is, nae doot, highly enticin' to the agricultural mind, though 
to me it has the effec' o' makin' day hideous. I refer to blin' 
organ-men an' the like that are whiles playin' aboot the Bank 
o' AUasia in King William Street. 

To drop metaphor a' thegither an' return to stem fac's, I 
maun tell you an' a' ither intending insolvents in the vera 
words o' Kabbie 

*' If there's a hole in a' yo«r coats, 

I rede you tent it ; 
"A chierB amang you, takin' notes. 

An' faith, he'll prent it ! " 

I refer to tlie proprietor o' that muckle establishment ; his 
motto is, * * Nunquam Dwinio, " He has a gleg e'e for insolvents, 
an' hech ! I believe he bauds them in nearly as muckle de- 
testation as I dae mysel'. 

Weel jer best plan is, when je leave the Railway Station, 
to walk cannily (ye maunna drive) up the shady side o' Bank- 
street, syne by Leigh an' Topham-street, and sae into King 
WUliam-street, an' dinna gang near the Bank o* Allasia ava, 
till ye hae yer 'stificate snug in yer pouch, an' then ye need 
to care for nae man. I needna tell ye no to pit on kid 
gloves, for I ken ye never wear them, but be sure no to hae 
yer Sunday claes on, but the auldest suit ye hae — the mair 
threadbare the better — an' be sure to hae an unco' dooncast 
look, as if ye dauma look a sheep in the face. 

When ye get near the Toon Ha' ye'll fin' the lawyers as 
thick as flies roon' a barrel o' treacle; for'as the auld saying 
is, *' whar ihe carcass is, there &c" — but I maimna continue 
the quotation, for lawyers are kittle cattle to deal wi', an' 
they micht mak' it oot to be libel. Yer lawyer, when he 
fin's oot ye hae thretty pun' in yer pouch, '11 receive ye as if 
ye were his ain lang-lost brither, an' henceforth yer coorse 
is clear. Be sure to get him to apply for maintenance. Ye 
may as weel hae twa three pun' a week oot the estate as ony- 
body else, an' at ony rate it aye looks weel to ask for't, 
an' excites sympathy. The folk '11 say, ** There's Saunders 
McTavish's guid-brither, puir man, that was sae weel aff, is 
actiwally obliged to get maintenance frae the Coort." 

Some o' yer creditors will maybe enter an opposition, bit 
they'll sune get tired o' that. They're maistly puir folks, 
an' they hae to pay their lawyers oot o' their ain pouch. 
Yer lawyer bein' paid beforehand in the lump, of coorse gets 
the case postponed as often as he can, till the puir bodies get 
tired o' attendin' week after week, an' paying pun' after pun', 
an' by the time o' yer third or fourth meetin', ye'll find a' 
opposition quietly withdrawn. Ye maun be carefu* however 

to gie, as the sayin' is, "a* the assistance in yer po'or" to the 
Accoontant o' the Coort, an' as yer books hae aye been weel 
kept, nae po'or on earth can prevent ye gettin' yer first-cla^s 
certificate without suspension. 

Twa three words as to yer behaviour after gettin' through 
the Coort michtna' be amiss, but the bairns are skirlin' sae 
the noo, I hae nae peace to write, an' maun leave it to 
anither time. 

Yer Guid-Brither, 

Saunders McTavish. 



Vin.— ANENT SCOTTISH SANQS AN' ITHER THINGS 

IN GENERAIi. 

I didna' write ye for the last week or twa, for I was in the 
kintra myseF. I gaed up as far as the Darlin' Junction, 
an' ma oertie ! there's a wheen canny bodies up there, they 
wer'na cleckit yestreen. An' even in thae remote pairts the 
inhabitants are no entirely destitute o' ceevelization, an' no 
a' thegither unaoquentit wi' music, literature, and the fine 
arts. Man ! I heard a chiel up there sing ''Are ye sleepin', 
Maggie," in a style that wadna' hae dune muckle discredit 
to ane o' the barefitted laddies that sing ballants i' the Saut- 
market for bawbees. 

I'm rale fond o' that sang, or ony ane that has the name 
o' Maggie in't — sic as " Duncan Gray," " Maggie Lauder," 
an' the lave. That was the name o' the first sweetheart 
ever I had, an' I keepit as true to her as the needle to the 
pole for mair nor a dizzen years aff an' on. Puir lassie ! it's 
nigh on thretty year sin* her bonnie blue een were steekit 

c 

by the unsparin' haun' o' Death, an' when she was laid i* the 
cauld yird, a' the wannest hopes an' aspirations o' ma' yoiith 
were buried wi' her. An' the hail warld appeared to me 
but a dreary waste when the bonniest lassie in a' braid 
Scotland was pit under the mools. I'm an auld man noo, 
but ma heart's green yet, an' for her sake, an' twa three 
mair sweethearts I hae had o' the same name sin' syne, I 
hae aye had an affection for the name o' '^ Maggie." It's 
by far the bonniest amang oor Scottish feminine names, and 
was aye a favourite in the M'Tavish family. 

Man, there's a wale o' interestin' subjec's amang oor auld 
Scots sangs. The maist o' them treat o' love or drink, the 
twa maist po'orfu' motors o' human actions; but we hae 
them o' a' sorts forbye — humorous, pathetic, patriotic, war- 
like, religious — there's no ane o' the changefu' moods that 
affec' the human mind, but what there's a gude Scots sang 
to suit it ; an' they hae an unco po'or. There's " Tulloch- 
gorum," noo'; losh, man, if ye had just come back frae 
buryin' yer faither, ye be't to join in an' " shake a fit," if 
that was ance weel an' fairly started. 

I hae had ma ain share o' crosses in this vale o' tears, but 
I hae aye acted by the advice o' the bard — 

** Contented wi' little, and cantie wi' mair, 
Whene'er I f oi^ther wi' sorrow an' care, 
I gie them a skelp as they're creepin' alang, 
Wi' a cog o' gude swats an' an auld Scottish sang." 

That's the true philosophy, Jock ! It has ser'd me weel for 
nigh threescore years, an' when ye can show me a better I'll 
adopt it. Eh, sirs, but we're muckle indebted to oor great 
sang writers, Bamsay, Tannahill, McNeil, Ferguson, the great 
Bums, an' a hail host besides. 

Noo-fr-days a'body writes wi' a purpose — the novelist, the 
poet, the muscular Christiau, even doon to the Protectionist, 
an' no to be ahint the lave o' them, I winna deny that I hae 
had a purpose in view myseF. It's been nae less than to 
attempt, sae far as ma humble po'ors wad admit, to produce 
in this kintra, in a '' lingua scripta," some o' the beauties 
o' the gude auld Scots tongue; an' whilst maybe affordin' 
some sma' measure o' amusement or instruction to the risin' 
generation, at the same time gie pleasure to some o' the 
cantie auld Scots folk like myseF, in remindin' them through 
their native Doric o' the associations o' their childhood in 
the " Land of the Mountain and the Flood," whilk they'll 
aiblins never see again in the coorse o' their pilgrimage. 

An' it's wunnerfu' hoo muckle I hae been encouraged in 
ma poor endeavours. No but what some o' the letters I get 
are unco fetshious. I hae been pestered to that extent for 
locks o' ma hair, that I annoonce ance for a' that exeeptin' 
twa three grey locks on ilka haffet, that I co'odna' weel 
spare, ma poo's as held as the paulm o' ma haun'. I'll gie 
awa nae mair o' ma cartes for naething. I hae fixed the 
price noo at hauf-a-croon the piece, an auchteenpence for ma 
autograph, prepaid in tippenny stamps. 

When a body has risen, as I may say withoot vanity, to 
be a popular an' even a classic author, it's eneuch to mak' ye 
scunner to hae hosts o' land-loupers threepin' doon yer throat 
that they're connec'it wi' ya A chiel o' the name o' Peter 
McWhummil has been tryin' to mak oot he's ma guid-brither. 
As sure's death, Jock ! I dinuA ken the man fr&e Adam ; an' 
as for Bell Greg<»:, although I hae aye had an unco weakness 
for the fair sex, I maun confess it's been strictly limited to 
the younger portion o't Auld wives I never ^could thole ava. 

AiblinSy hooever. Bell may be a gentj bit lassie that's 
beoome enamoured o' me, an' no the auld wife she maks 
herser oot to be. If sae, an' if she's really fond to mak ma 
acquentanoe, she micht send her carte to the Editor o' the 
Adverteeser for me, an' after I've seen't I'll be better able 
to judge whether it wad advantage baith parties to hae an 
interview. But unless she's young an' mair than ordinar 
bonny, I oanna promise onything ayont a Plat(mic affection. 

It's an unco queer idea the Englishers hae in their mind's 
e'e o' a Scotsman. They picture him as a gawky, diamblin', 
red-headed, high cheek-baned sumph, wi' nae idea o' humor, 
an' few thochts ayont cheetin' his neebors ; his only physical 
1-elaxation takin' sneeshin' an' 4rinkin' whusky; an' his 
mental ane, arguin' by the hoor anent Predestination or 
Effectual Callin'. Ae would-be-wit — Sydney Smith, they 
ca'd him — said it needed a surgical operation to get a joke 
into a Scotsman's head ; and this menseless whid has been 
aften repeated by shallow-pated pretenders to wit, an' even 
lioo, in a company o' English, it's sure to raise a laudi. 

Noo, the fact is, that the Soot has really a far superior 
Bense o' humor to his Southern brither, an' he has sic inex- 
liaustible stores o't in the writin's o' his ain countrymen, 
baith in prose an' verse, whilk are in a measure a sealed 
buke to the Englisher, that the best and maist labored efforts 
o' the English humorists, though^ perfectly understood by 
liim, appear tame an' weak in comparison. I happen to 
ken hoo 'twas that Smith gied utterance to that ill-natured 
gibe. Ye see at ae time he was sae far honored as to be 
alloo't to bide in Embro' in the society o' sic men as Brougham, 
Jeffiries, an' ithers, far his intellectual superiors, an' a' the 
jokes he attemp'it were sae desperate bad, that thae distin- 

guished men, hooever weel ' inclined, cudna' in justice to 
theirsells get up even a nicher, muckle less a guf&w at them, 
an' this riled the body sae, he could never gie a gude word 
o' a Scotsman after. I'd back Kabby for a mutchkin to hae 
had mair fun an' wit in the tip o' his wee pinkie than the 
sneerin' English parson in the hail o' his muckle carcase. 

After readin' the "Noctes," '^Mansie Waugh," or the 
'' Last o' the Lairds," the best o' the English writers appear 
to a maister o' baith languages wersh an' fushionless. It's 
like suppin' sowens after bein' used to gude ait-meal parritcL 
No that sowens is that bad for a change. 

I see ye hae gotten ower yer first meetin' m' na mair 
notices o' opposition thaH ye expec'it. But hoolie, hoolie, 
ma man, dinna be ower fleyed, ye'U tak nae scaith ; they'll 
aiblins be thrawn eneuch the noo, but though ye may hae 
a teuch tulzie or twa, tak' tent, an' ye'U be a' richt yet. 

Yer Guid-Brither, 

Saunders McTavish. 



IX.— ANENT INSOLVENCIES AN* ITHER THINGS 

IN GENERAL. 

"There being no opposition, the insolvent was awarded a 
second-class certificate without suspension." Aiid a lucky 
thing it was for you, Jock, that there was nae opposition. 
Ye're a' richt noo, as ye hae gotten yer certificate; but 
atween you an' me an' the post, if there had been opposition, 
it wad hae been either to Ashton's Hotel, or the Stockade, 
that the present letter wad hae been directed. 

Although ye're ma ain guid-brither, I'm no exac'ly bliu' 

to yer fauts, an' after a carefu' perusal o* yer case, I canna 
but oome to the conclusion that ye had rendered yersel' 
amenable to justice, under the 2nd, 3rd, 4th, 5th, 7th, 8th, 
and 11th divisions o' Clause No. 125 o' the Insolvent Act 
o* Sooth Australia, an- for ilka ane o' them, ye were liable 
to three years imprisonment. No to speak o' Clause No. 213, 
whilk onybody wi' hauf an e'e can see wad trip up the heels 
o' nine oot o' ten insolv^its thai gang through the Coort, if 
it wema' for thae twa three words " with intent to defraud." 
That's ane o' the weak points o' oor Insolvent Act, an' till 
these words are either omitted or interpreted differently, sae 
lang will creditors in thi» colony be subjected to little better 
than daylicht robbery wi' nae h<^ o' remead. Oor legis- 
lators micht as weel, in definin' the crime o' pocket-picking, 
say, if ony person shall pick anither's pocket with intent to 
steal ; or in referrin' to the crime of arson, if ony person shall 
stick a lichted match into a hay-stack with intent to set it on 
fire, as retain these words, "with intent to defraud," in clause 
No. 213 o' the Insolvent Act 

The Act itsel' is severe eneuch if properly carried oot ; in 
fac' I fchink the 11th division o' Clause No. 125 is carried to 
the verge o' absiuxiity, but there's twa main reasons o' its 
inefficacy. The first is the unaccoontable tenderness aye shown 
by the Coort towards insolvents. Although the Legislature 
has provided a punishment o' three years' imprisonment for 
infraction o' ilka ane o' the eleven divisions o' Clause No. 
125, an' twa years' imprisonment wi' hard labor under Clause 
No. 213, I can charge ma memory wi' only ae insolvent 
gettin' as muckle as twa years, an' that was for something 
no contemplated by the Act, viz, — ^makin' use o' his lum for 
a sporran. The ither main reason is requinn' a creditor to 

Oppose. I canna see why there shudna' be a public prose- 
cutor for the Insolvent Ooort as for the Supreme Coort. The 
fees are quite high eneuch to pay for ane. Mony a time 
even when a creditor has gane to the waste o' time an' siller 
necessary to oppose an insolvent, he fin's oot it's o' nae use, 
through notice o' opposition no haein' been gi'en in time, 
or some ith^r paltry quibble, an* thereby the fraudulent 
insolvent escapes the just reward o* his deeds. 

This notice o' opposition it wad appear maun be gi'en 
accordin' to certain rules that are no to be fun' in the 
Act itsel', an' whar they're to be met wi' I canna tell; but 
I will say this, that they shud hae been in the Act, an' it's 
no complete withoot theuk For general information I wad 
here remark that the Insolvent Act is to be had at the 
Government priiitin' office for a shullin', that nae trades- 
man's leebrary's complete withoot it, an' the warin' o' that 
shullin' micht save him mony a sax and auchtpence. 

I see there's beginnin' to be a bit o' a stir aboot the in- 
solvent laws, an' that plucky wee place Naime is takin' the 
lead. Certainly there's nae toon in the colony that could 
hae cam fonit wi' greater propriety in the maitter than 
Naime. I think the folk there ken nearly as muckle 
aboot iDsolvency as I dae mysel'. When they cum to 
haud a meetin' in yer neebourhood, Jock, I'll expec' ye to 
dae the State some service. Ha'ein' been through the Coort 
yersel' sic a short time sin', yer dictum '11 be muckle lippened 
tae ; an' noo that ye'i'e a man o' property again, it behoves 
ye to discourage, by every means in yer po'or, ither folk fra 
takin' advantage o' the Coort, aiblins to yer ain cost. 

Aboot seevenpence farden yer estate I'll pay, I think ye 
said. Weel, it's no muckle ; but on the ither haund it's no' 

the sma'est dividend that has been paid the year, sae ye 
hae nae reason to be ashamed. Nae doot ye'U be drivin' 
u{> an' doon King William-street twa three times wi' a 
new pair o' kid gloves on, jist to show that ye hae a richt 
to wear them; but I maun warn ye against feelin' owre 
prood, an despisin' owre muckle ony o' the puir bodies ye 
hae ruined. 

Yer grandfaither, noo, was a splendid example o' what an 
honourable, upricht, generous British merchant shud be. I 
mind weel when the Kenfrew Bank broke. I was but a 
callant at the time, but I was aye gleg ayont ma years. 
There was a maist awfu' panic then, a' through the kintra. 
Yer grandfaither was a kin' o' Napoleon in his way, an' he 
kent the time was cam' for him to mak' his '* grand coup." 
He owed a gey bit at the time, an' it was maistly a' to sma' 
wabsters an' sic like. Weel he held three ane-pun' notes 
o' the Renfrew Bank, an' he at ance issued circulars for a 
meetin' o' his creditors, tellin' them he was ruined by the 
stoppage o' the Bank. I've heard it tell't hoo there was 
siccan a lot gethered, that the big room at the Black Bull 
wad hardly baud them, an' when yer grandfaither in his 
caulm stately way tell't them he cudna' pay mair than a 
shuUin' in the pun', there was a yell gat up that was heard 
a' the way to the Gallowgate on the ae side, and Jamaica- 
street on the tither. Hech ! but they were nearly the last 
words he ever spak', for there were twa auld wives wi' 
mutches on, whase 'oo' he had bocht twa days afore ; they 
flew at him like teegers an' wad hae tore him limb freue limb, 
if it hadna been for a wheen stoot porters that he had brocht 
wi' him for protection. As it was, they had a hard job to 
get him oot o' the grups o' the twa infuriated auld jauds ; 

he was sair forfauchten wi' them, an' to the day o' his 
death he could never thole the sicht o' an auld wife or a 
mutch. 

Hoo'ever he wasna' to be daunted, an' when he gat his 
breath, he tell't them plainly if they didna' tak' the shullin' 
they wad get naething; sae at last, for fear they wad loss a', 
they agreed fit. Weel, he paid them their shullin' in the 
pun', there an' then, an' a hard argle-barglin' he had wi' them 
to get discoont for cash. It was sune after that he retired 
frae business an bocht his gran' estate doon by Grovan, whar 
his hethoQse grapes an' his wa' fruit were the admiration o' 
the three counties. I mind he used to be rale sweer't to 
pairt wi' his jargonelles, though we had aye the fi'ee run o' 
the green aipples, an' mony a dose o' castor-ile we had to tak' 
after indulgin' owre freely in them. 

But I maun show ye hoo little pride he had aboot him. 
There was auld Bauldie McGuffie, that was betheral at Saint 
Andrew's. Yer grandfiaither was a rulin' elder there, an 
Bauldie had pit a' his savin's into his haun's. Puir body, 
he lost a' heart, when he got the shullin' in the pun', an' he 
had to leave aff wark on accoont o' an income in his leg ; 
it was a' the income he had, forbye auchteenpence a week 
an' a peck o' aitmeal frae the parish. Weel, when he was 
fairly bedridden, yer grandfaither used to gang to see him 
in his ain coach, every Ne'er-day, an' gie him a saxpence 
wi' his ain haun' to buy sneeshin' wi'. Eh ! but he was an 
honorable an' highminded Scottish merchant o' the auld schule. 
He lived respeckit, an' died regrettit. Ye see he hit the richt 
nail on the head, he cam' doon in the nick o' time as ye hae dune. 
An' ye'U be far mair thocht o' by an' bye when this creesis 
is owre than ony o' thae fusionless gowks that fecht alang 

frae haun' to mootb, tryin' to mak' the twa en's meet, payin' 
their way, but no layin' onything by for theirsells. 

A' that's to be regretted in yer case is, that ye cudna' 
manage to hae a lot o' liabilities in England, for ye see 
that wad hae been introducin' English capital into the 
colony, an' if a man can only dae that, he may break a' the 
ten commandments ilka day o' his Life, withoot bein' the less 
thocht o'. 

To be serious for a wee, Jock. It's awfu' to think that in 
this sma' community, wi' a population o' less than some 
London parishes, there shud actiwally be mair insolvencies 
than in the hail kingdom o' Scotland, wi' its poptdation o' 
three millions. Eh ! but it's time oor legislators were daein' 
something to stay the fell disease o' commercial dishonesty 
that's eatin' like a canker into the vera heart o' the body 
politic. 

I dinna hesitate to affirm that the operation o' oor Insolvent 
Laws offers a premium to fraud, an' an inducement to hitherto 
honest traders to become rogues if ance beset wi' pecuniary 
difficulties, an* if they're no sune altered we rin muckle risk 
o' becomin', wi' twa or three exceptions, a nation o' fraudulent 
bankrupts. Let us hope that the new Government 'U no adopt 
the "rest and be thankfu' " policy in this case, but 11 prepare 
at ance to cleanse this Augean stable, sae that an honest man 
can enjoy his ain withoot bein' robbit accordin' to law. 

Yer Guid-Brither, 

Saunders McTavish. 

X.— ANENT FBOTBOTION TO NATIVS INDT78TBY AK' 
ITHEB THINGS IN aENSRAL. 

The following extract frae a late American paper I wad re- 
commend to the notice o' the Industrial Protection League : — 

"PROTECTION FOR AMERICAN LITERATURE. 

"The application of the artists for the imposition of a daty on 
cheap foreign pictures, has, as we anticipated, created a great stir 
amongst the small fry of native novelists, historians, and poets, 
and they are sending on a powerful lohby to get a duty clapped 
on foreign literature ; not on the paper and binding — ^the publishers 
are looking after that — but on the thought. They say that, with 
proper protection, they are confident they can before long furnish 
as good histories of any period or country, ancient or modem, and 
as good fictions, sonnets, epics, madrigals, and even conundrums, 
as any foreign authors — ^they care not who they be — and they ask 
Congress to stop Tennyson, Swinburne, Mommsen, Merivale, Grote, 
George Eliot, and Reade, and others, from taking the bread out of 
their children's mouth. The free admission of the works of Shake- 
speare, Virgil, and Dante, Spenser, Chaucer, livy, and Thucydides, 
and some other old masters, they say they have no objection to ; but 
as for the herd of their modem imitators, who are now corrupting 
the taste and morals of the American public, they want to have them 
rigidly excluded." — New York Nation, Jan. 31. 

Noo, I wad ask if they're prepared to gang as far as 
that? K sae, Fm wi' them; but nae hauf measures for 
me. Although I'll no yield to mony in pint o' patriotism, 
still I canna be entirely blin' to ma ain interests ; an' haein' 
a large sma' family to provide for, an' no bein' quite sae 
young as I ance was, I maun see that ma ain position is 
to be bettered as weel as ither folks, afore I gang in for 
protection. 

I dinna exac'ly like bringin' ma ain preevat affairs sae 
prominently afore the public e'e, but there's naething like 
the a/rgwmentum ad hominem, Noo we'll say that I'm a 
man o' a certain age, aiblins in the prime o' life. I'm no 
quite sae auld as Cobden was, an' accordin' to the Better 
he died in his prime, though on anither occasion, that paper 
fixed the vera prime o' life at 55. Fm a leeterary man, 
dependin- pairtly on a sma' annuity an' the savin's o' a frugal, 
hard-warkin' an' weel-spent life, an' wi' the assistance o' the 
trifle I earn by ma pen, I can just manage to mak' the twa 
en's meet, an' gie ma laddies and lasses a gude schulin'. It's 
no muckle I get frae the Editor o' the Adverteeser for ma con- 
tributions, but sma' as it is, it aye helps to keep the pat bilin'. 

Noo, I canna see hoo a' the sympathy o' the League shud 
be lavished on tailors, shoemakers, Crimea shirtmakers, an' 
the like, that are employed in omamentin' the mere ootside 
o' oor earthly tabernacle, an' entirely denied to us, who are 
engaged in a far nobler employment, cultivatin' the under- 
standin's an' ministerin' to the mental wants o' oor fellow- 
colonists. There's no a snab nor a snip in the hail colony 
that's mair exposed to the competition o' the furriner than 
we unfortunate men o' letters. The League gies a lang list 
o' articles that micht be produced here, an' yet are imported, 
an' heaps o' siller sent awa to pay for them. But hae they 
ever considered the enormous sums remitted ilka month to 
pay for the Home NewSy the Times, Publio Optrdon, Punch, 
an' ither daily, weekly, an' monthly periodicals withoot en'. 
Hoo can ony literary man o' ordinary merit like the maist 
o' us here, or o' extraordinary merit, like mysel' for instance, 
hae a chance o' makin' a livelihood, when there's hail cai^goes 
o' raw material thrown on the market by every mail? 

I maun eay that I gie the sages o' the League muckle 
credit for their definition o* raw material : — 

** 1st. Natural products are raw material. 

*^ 2nd. All goods (although manufactured articles) which 
are required by manufacturers to be reproduced in another 
form for sale, provided always that such goods are of that 
nature which we cannot as yet make here." 

I wad just remark in passing that there maun hae been a 
gude supply o' raw material present at the meetin* o' the 
League that agreed to the above definition. 

Weel, I maintain that a' the papers I hae mentioned above, 
come under the description o* raw material. Tak' the Home 
News for instance. It's no a natural product, I admit, but 
it's a manufactured article required by manufacturers to be 
reproduced in anither form for sale. A pair o' scissors, a pat 
o' paste, man^ulation o' types, a dab o* printin' ink, a turn in 
the machine, an' it appears again in the columns o' oor dailies. 

To quote agaia frae the manifesto o' the League. " The 
only remedy for this great evil is to p]ace such a duty on 
those goods which can be made in the colony as will effectu- . 
ally shut out consignments.'' Weel, I assert that we hae 
eneuch o' native talent here to dispense entirely wi' the 
sangs, tales, plays, an' ither European rubbish that's thrust 
on us every month. The only thing we'd be like to rin 
short o' wad be news. True we could manufacture that, 
but wi' this triflin' inconvenience, it michtna' be quite 
correc'. So to show that I'm no a bigoted protectionist, but 
open to reason, I wad be willin' to aloo ae copy o' each o' the 
leading' journals o' the auld warld to be admitted, free o' 
duty, for the use o' each o' the daily papers, whilk wad re- 
manufacture the raw material. 

An enormous savin' wad thus be effected. A' the siller 
that's sent hame the noo for periodicals wad be retained in 
the colony. The circulation o' the Adverteeser and Register 
wad be tremendously increased. They wad employ a hantle 
mair compositors, pressmen, printer's deils, an' sic like. They 
wad gie them higher wages. Consequently they wad a' marry 
an' hae large families, an' become better customers to the 
fairmer ; an' there's nae sayin' what the price o' wheat micht 
rise tae. 

Tak' ma ain case again. The Editor wad, frae his greatly 
increased circulation, an' frae the fac' o' a' the warks o* furrin' 
authors being excluded, be enabled to dooble or treeble ma 
pay. I wad be easier in ma circumstances. Instead o' bein' 
reduced to twa meals in the day, as aften happened last 
winter when meat was sae dear, I wad aye hae ma three 
meals daily, an' a bit o' supper besides. In place o' haein' 
ma cauld kail het again, I wad hae it fresh every day. Sae 
ye see baith the fairmer an' the market gardener wad benefit, 
an' I wad even promise that I micht occasionally tak a drap 
o' colonial whusky — when I had naething better in the 
hoos'. 

I wadna' bide content wi' a high duty on English publi- 
cations, I wad exclude them a'thegither, wi' the exceptions 
I hae afore mentioned. Gie us a fair chance as weel as oor 
neebours the artisans. Nae doot there's '^ mute inglorious 
Miltons" an' Shakespeare's amang us the noo that only want 
the fosterin' care o' Protection to win fame an' fortune for 
theirsells. I'll guarantee that if we're fairly protected, we'll 
supply gude halesome intellectual food, quite equal if no 
superior to the ordinary run o' colonial manufactures, an' 
for a' tastes. 

See what we hae dune already. If ye want novels, there's 
'* Clara Morrison/' an' mony mair by the same talented 
author. If yer taste rins for theological controversies, con- 
ducted in a genial, pleasant, gentlemanly style, there's the 
advertisin' columns o' the dailies. For licht, amusin', an' 
instructive readin' there's the " Talk on the Flags," an' the 
letters o' Saunders McTavish ; for heavy readin' there's the 
Register leaders; an' if ye gang in for lang-nebbit words wi' 
muckle soun' an' little sense, I wad commend ye to that ane 
aboot J. S. Mill, an' the auld toon o' Saint Andrew's. It 
maun be a gey kittle article, an' mair than ordinar' obscure, 
that I canna win through ; but hech ! Jock, I maun confess 
that I cudna' mak' head or tail o' that. In sangs, noo, we 
hae the "Sang o* Australia," "Byegone Days," an' mony 
mair. In music there's the "Kapunda Schottische" and the 
"Adelaide Polka;" and in actin' an' singin' there's the 
Christies, no muckle ahint the originals. 

A' that we want is protection. If we gang in leadin' 
strings for a while, it's only that we may in time lead the 
warld, and we'll dae't tae. 

Man ! I hae been rael weel pleased wi' Miss Aitken. 
It's a divert to hear her gie'n the Caudle lectures. I maist 
thocht Mrs. McTavish was dinnin' at ma lug. And that 
bonny wee poem, "The Wonnerfu* Wean," gaed richt to 
ina heart It minded me sae muckle o' wee Davie, he was 
an auld-£ashioned bairn, ye ken. An' hooever muckle I 
admired her English recitations, there's naething like the 
auld mither tongue ; an' its weel kenned that a higher order 
o' talent is requisite baith for readin' and writin' Scots than 
English. 

If Miss Aitken wadna' be abune takin' a hint frae an 

auld man an' a counkryman o' her ain, an' wad arrange to 
hae ae programme mainly made up o' Scottish subjects, 
Fm thinkii)' she wad hae a bumper hoes', an' she wad con- 
fer muckle pleasure on monj mair o' her countrywomen 
an- countrymen forbye. 

Yer Guid-Brither, 

Saunders McTavish. 



XI.— ANBNT PROTECTION TO NATIVE INDUSTRY AN' 

ITHER THINGS IN GENERAL. 

There's twa main objec's contemplated by the League — ^the 
tane being to pit siccan a high duty on imported articles as 
'11 compel folk to buy colonial productions, and the tither to 
keep a' the siller possible in the kintra. Noo this latter '11 
never be accomplished sae lang as furriners are admitted free 
o' duty to compete wi' native industry, an' tak' a' the ready 
money oot o' the colony by enticin' the folk to gang to their 
exhibitions, whether they be play-actin', dancin', singin', 
lecturin', exhibitin' o' picters, circus-ridin', mesmerisin', nec- 
romancy, or ony o' the ither forms o' evil whereby the 
muckle enemy is aye gaun aboot devisin' temptation to puir 
frail humanity. An' its ma ain opinion, Jock, that that 
chiel, Dr. Carr, has to dae wi' some ane that's no canny, if, 
indeed, he's no a chip o' the auld ane himsel'. If he had 
lived in the guid auld times, nae doot he wad hae been 
ta'en up for a warlock, wi' his cantrips an' his incantations. 
It's maist awfu' to think o' the thoosan's o' pun's that 
gang oot o' this impoverished kintra in a year wi' a' thae 



ANENT PROTECTION TO NATIVE INDUSTRY. 49 

exhibitions, an' for what? Mere win' an' soun', that gang 
in at the tae lug an' oot at the tither ! An' nicht after nicht 
ye'U see folk that maybe canna pay their butcher, their 
baker, or their milk-wife- -folk that hae jist been through 
the Coort, that are in't the noo, an' that are jist aboot tae 
gang through't; an' mony o' them in the reserved seats, tae. 
Hoo they can afford it is mair than I can tell, but it wad 
seem that, hooever hard up they may be, they can aye fin' 
siller for their ain diversion. 

It's different wi' me, ye ken, for being connec'it with the 
press, I aye win in for naething, an' ony time I want to tak' 
the bairns or a wheen freens frae the kintra, I hae jist to 
drap a note to the Editor, an' he sen's me a hail poochfu' o' 
tickets. He's rael thochtfu' that way. Sae ye can tell 
Kirstie to eome in ony nicht she likes, an' tak' her choice o' 
the Toon Ha', White's Rooms, or the Theatre. 

I ken' for a fac' that if ye gang into ony kintra toon after 
the Circus has been there, ye cudna' get change for hauf-a- 
croon to save yer life. There maun be an alteration made 
here, an' a firm determination to keep the siller in the 
colony at a' hazards. "Encourage Colonial Industry," an' 
" Sooth Australia for Sooth Australians," be the mottoes 
inscribed on the banners o' the League. I wad entirely 
prohibit the importation o' ony mair show-folk, wi' maybe 
twa exceptions. On grounds o' public policy I wad be 
favorable to admittin' either Miss Aitken or Mr. Gourlay 
free o' duty, shud they intend payin' us anither visit; for 
this reason, that although they micht probably tak' awa a 
gude heap o' oor hard-earned siller wi' them, still the advan- 
tage to the public wad be sae great in enablin' the English 
portion o't to hear their ain language spoken wi' propriety, 

D 

ail' also o' admirin' the great superiority o' gude Scots; as far 
mair than to coonterbalance the loss o' oor siller. 

It seems to me that we hae, if onything, a superabundance 
o' lecturin' po'or amang us. There's a wheen lecturers aye 
gangin' aboot the kintra enlichtenin' the natives on mony 
abstruse subjects, and maist every Friday nicht thae hae a 
gran' turn oot o' a' the papers and magazines frae the 
Institute. A sair fash I hae fun't to be whiles when I hae 
gane doon jist after the mail cam' in to hae a look at the 
Scotsniom or " Blackwood." Certainly, if they're no patron- 
eesed as weel as they shud be, it's no on accoont o' the price 
o- admiasion, whUk is just naathing ava if ye're a member, 
an' a shuUin' if ye're no. An' yet folk '11 prefer to gang to 
the Toon Ha' or elsewhere, an' ware whiles as muckle as five 
shullin's to hae their e'en or their lugs tickled for twa three 
hoors by somebody that's cam' frae anither kintra, in place o' 
listenin' to colonial talent for naething. 

I'm no sure that the lecturin' department in this colony 
hasna' fa'en a wee owre muckle into clerical haun's. I'll 
yield to nae man in respec' to the claith, an' I aye gang to 
the kirk on the Sabbath day, an' like to hear a gude sermon 
or twa, but I wad as sune think o' readin' a gude buke on a 
week-day, as o' gaun to hear a minister on a week-nicht. 
I'm thinkin' if he composes an' delivers twa gude sermons 
weekly, besides attendin' to his ither kirk wark, buryin', 
marryin', an' christenin', veesitin' the sick, takin' his share in 
the conduc' o' various religious an' philanthropic societies, 
lukin' after his wife an' weans, an' takin' that muckle bodily 
an' mental relaxation as '11 keep him in gude health, he'll no 
hae muckle time to spare for lecturin'. 

It was different in ma young days. Then, if a minister 

attended to his ain parish, an' changed whiles wi' a neebour 
at *' the preachings/' he was thocht to hae dune weel. If 
he had ony mair time on his haun's he wadna' gang aboot 
lecturin', but wad maybe write a commentary on the Epistle 
to the Romans, a treatise on Predestination or Effectual 
Oallin', or maybe a bit pamphlet exposin' the errors o' the 
Unitarians, the Socinians, the Morrisonians, the Campbellites, 
or Davie Dale's folk. 

Hech ! things are changed noo. The warld's grown wiser, 
I suppose; but it's grown sae vera wise that, whenever a 
foody fancies he's got a bit smatterin' o' ony art or science 
mair than his neebours, he's like a hen on a het griddle till 
he lets them a' ken; or if he's been on a trip to Heme Bay 
or Gourock in vacation, he maun gie a lang accoont o' his 
voyage an' ca't a lecture. Hooever, ilka ane to his taste. I 
never gang near them mysel', sae I canna tell hoo they 
acquit theirsells, but some o' the subjec's they chuse seem to 
be rael daft-like. 

Here's twa three lines that were fun' after a lecture on 
Socrates. Frae the writin' I should judge them to be the 
production o' ane o' the callants frae the Cojlege whase classic 
ear had maist like been offended by a mispronunciation. 

Lines addressed to a Rev. lecturer — 

'* When next yon lecture, if you please, 
Don't call the sage Arlstides; 
His name you'll fmd should rhyme to fides; 
Then pray pronounce it Arlstldes." 

To return to the League. If the Protectionists desire the 
thorough prosperity o' the colony, they shudna' be content 
wi' imposin' a high duty on furrin products, whilk is after a' 

only a haulf measure. Let them follow the example o' that 
enlichtened despot Dr. Francia, nmquwhile Dictator in Para- 
guay, an' prohibit a' importation whatever, exceptin' bullion, 
for sax years at least. That wad set us on oor legs again. 
Supposin' a' the colonists becam' producers, an' that oor 
exports averaged three millions annually, that wad mak' 
auchteen millions we'd hae in hard cash in the sax years. 
Nae immigration wad be permitted durin' a' that time; but 
allooin' a mair than ordinar^ margin for natural increase, 
owin* to employment bein' abundant an* wages gude, we 
micht hae a population o' twa hunner thoosan' to divide it 
amang. That wad mak' ninety pun' the piece, infants in 
arms included, besides what we hae gotten already. An' if 
it was made felony to sen' ony siller oot o' the kintra ava', 
durin' that period, nane o' us wad need to pay oor hame 
debts, for the Statute o' Limitations wad step cannily in an' 
wipe them a'' oot. Nae doot we wad be pit to some slight 
inconvenience, bein' deprived o' oor sugar, an* oor tea, an' 
some ither sma*^ comforts we hae been used tae, but we'd 
sune get owre that^ an* arts an' manufactures wad flourish to 
a degree quite unprecedented, mair than the League in its 
wildest flichts o' imagination ever dreamed o*. In fac*, if 
this policy was pursued by oorsells an' oor descendants for 
twa three hunner years, this kintra wad become the deposi- 
tory o' the precious metals o' the hail warld. 

Yer Giiid-Brither, 

Saunders McTavish. 

Xn.— ANENT THINaS IN GENERAL, 

This letter 11 mak' num'er twall' o' the series, an' Fm sure 
when I began, Jock, I had nae idea o' writin' je mair nor 
three or four; bit ha'ein' got a wee ayont that, I thocht I 
micht as weel complete the dizzen. I un'erstaun' that 
there's different ideas abroad aboot the identity o' Saunders 
McTavish. Some folk think there's nae sic man ava, but 
that ae chiel first writes the letters in English, an' a tither 
ane translates them into Scots. Ye ken fine, Jock, that's 
no the gate o't, but that they're first written in gude braid 
Scots, an' then eneuch o' English words introduced as '11 
bring them doon to the level o' the ordinary English mind. 
An' this is the hardest job o' a', no to spile the beauty o' the 
original; for there's mony expressive idioms an' bonny turns 
o' speech that it's difficult an' almost impossible to render in 
English. Hooever, I hae dune ma best, though it's cost me 
mony tins o' kerosine, bumin' " the midnight ile," ye ken, 
an' mony gallons o' whusky consumed in anither fashion 
afore I got them licked into shape. 

Folk may think it an easy maitter to write a Scots letter — 
I mean ane that's worth readin'. Let them try't. I ken't 
ane o' the best English and classical scholars, but whase 
edication in regard o' the Scots language had been fearfully 
neglec'it, wha ance tried to write me a letter in Scots. Weel, 
he got as far as '^ Dear Saunders — ^Hoo's a' wi' ye," an' there 
he stuck, an' had to descend to English to express the lave 
o' his ideas. 

Weel, I hae fun' ma health sae muckle impaired o' late, 
that I maun seek change o' scene, sae I'm gaun to tak' a bit 

o* a tower in ane o* the ither colonies for a while. Ye need 
na' expec' to see ma name in the passenger list though; for 
if it appeared there, there wad be sic an ovation when I 
i*eached Melbonme an' Sydney as wad, I fear, prove owre 
muckle for ma shattered nerves, sae I'm gaun to travel incog., 
like some o' the crooned heads o' Europe. There'll be a fine 
chance noo for ony o' the Protectionists, lecturers, insolvents, 
or ithers wha may hae been offended by ony remarks I may 
hae made, to reply to them. For I'll be awa afore this is in 
prent, an' I wadna be able to answer them, for a gude while 
at ony rate. 

We had a grand review on the Queen's Birthday, an' a 
maist awfu' lot o' spectat(H*s turned oot. It was a bonny 
day owre-head, but underfit it was raither wat an' muddy. 
The cavalry looked rale weel, they're a braw buirdly set o' 
chiels, an' weel mounted tae, an' certainly it maun hae been 
at a great sacrifice o' time that the twa kintra troops cam sae 
far firae hame. The hail o' the volunteers deserve the thanks 
o' the kintra, an' a' the encouragement the Government an' 
people can gie them. 

The Scots Company hae got their kilts at last; an' brawly do 
they look. Their legs are a wee owre white hooever, an' if I 
micht be aloo't a suggestion, I think it wadna' be a bad plan 
to pent them broon, to gie them the appearance o' veteran 
troops. I'm jist auld eneuch to remember the volunteers o' 
former days afore the fall of Napoleon, an' when I saw ma 
gallant young countrymen clad in the garb o' auld Graul, it 
revived a' the martial ardour o' ma youth, an' if it hadna' 
been for a touch p' the rheumatics that reminded me o' ma 
age, I verily believe I wad hae charged doon the hill to jine 
them. I was never mair impressed wi' the truth o' the 

sayin' o' oor sch\ile laddies, that ae Englishman can lick 
three Frenchies, but ae Scotsman can lick three Englishers. 
Ha! ha! lads, I thocht to myself there's some o' the stuff ye 
had to contend wi' at Bannockbnm; an' that it hadna' de- 
teriorated sin' syne there was ample proof, for there wasna' 
ane o' them less than five feet twa in his shoon, an' stoot in 
proportion. 

Ye hae been tellin' me Kirstie's wantin' to get into gude 
society noo, on aooont o' her lasses growin' up, an' she's fear't 
that yer hae'in been through the Coort sae lately micht 
militate against yer admission into the charmed circle o' the 
upper ten thoosan'. She needna' be fear't, for I'm tell't by a 
high authority that that fac' '11 tell greatly in yer favour, the 
mair especially as ye hae' managed sae weel as to be a gey 
an' rich man noo, and they're aye anxious to mak' freens wi' 
*'the mammon o' unrighteousness." I hae aften heard it 
argued what were the qualifications maiat required to gain 
admission into gude society here, whether it was birth, 
beauty, sense, or siller. Pm tell't noo that it's birth that's 
maist thocht o', and that a body whase pedigree gangs back 
as far as his great-granfaither taks the vera highest place. 
Even ane that can speak o' his granfaither is looked upon as 
being o' lang descent* 

Noo, Jock, ye can trace yer ancestry nearly as far back as 
I can mine, an' I'll yield to nane in that respec', here nor in 
Europe. Mind ye, I dinna believe in ony o' thae nonsensical 
lang pedigrees claimed by some families, sic, for instance, as 
haein' an ark o' yere ain at the time o' the Mood, on accoont 
o' no being on speakin' terms wi' Noah; o' being the first to 
recognise Adam an' Eve in society after their bit mishap in 
the Qarden o' Eden; or o' haein' been Coroner on the 

inquest that was held owre the body o' AbeL Na, na, I 
believe in nane o' thae claivers; an' if I was to teU sic' stories 
as that I wad expec' to lose, or at least to endanger, ma' 
character for veracity, for it staun's to reason, that nae 
registers o' births an' marriages cud hae survived sic' an 
event as the Mood, forbye a' the ither changes an' mutations 
o' empires an' sic' like that hae been gangin' on since. 

We dinna gang back to antediluvian or evea pre-historic 
times, but we hae authentic documents in the family provin' 
beyond a doot that at the time o' the Trojan war the 
McTavish o' that ilk was ane o' the largest landed proprie- 
tors in Scotland, an' had a bigger followin' o' bare-legged 
gillies than ony ither chief o' a clan, an' that he formed an 
alliance offensive an' defensive wi' Brute the son o' Eneas, 
when he landed in the sooth part o' the island. We hae a 
regular list o' the McTavish succession frae that data We 
lost the maist o' oor lowland property at the time o' the 
invasion o' Severus, but kept up oor po'or an* influence in 
the Hielands up till the usurpation o' William the Third. 
We were staunch an' loyal adherents o' the Stuarts, an' were 
oot in the auchty-nine, the fifteen, an' the forty-fire, an' 
spilt our blude like water, baith on the field an' on the 
scaffold, an' when the last McTavish o' that ilk escaped frae 
the slaughter at Preston to follow his Royal Master to the 
Continent, successive confiscations hadna' left him a rood o' 
land whaur his forbears had owned coonties. Ah ! lad, if 
Charlie had had his ain, it's no writtin' letters for the 
'' Adverteeser " that auld Saunders wad hae been daein' the 
noo ! 

Afore closin' ma last letter, I wad wish a kindly guid-bye 
to ma ain countrymen, wha hae, I believe, for the maist 

pairt appreciated ma humble efforts to entertain them in 
these dull times; an' as for oor brithers, the English, I hope 
that ony bits o' jokes I may hae made aboot them hae been 
ta'en in the same spirit they were gi'en in. We cudna a' be 
bom north o' the Tweed, an' though there's nae doot that if 
they had had ony say in the maitter they wad hae preferred 
it, still it was a physical impossibility, an' we maun look 
on't as their misfortune, an' no their faut, that they werena'. 
As the auld sayin' is, " We're a' John Thampson's bairns " — 
and sae " Gude nicht, an' joy be wi' ye a'." 

Yer Guid-Brither, 

Saundebs McTavish. 



Xm.— ANENT THE DUKE O* EMBRO'. 

It's an unco like thing, Jock, that although the Duke o' 
Embro' 's comin' to see us sae sune, naetliing's been dune 
yet by the Scots to ha'e a special an' national demonstration 
in his honor. I'm sure if it had been the Earl o' Dublin 
that had been comin', oor Eirish fellow-colonists wad ha'e 
been up and daein' lang ere this. 

Even the Germans ye see, the phlegmatic Germans as 
they're sometimes ca't, are gaun to ha'e a torchlight proces- 
sion, an' a' because he's heir to ane o' their bits o' Duchies 
that a gude jumper could gang clean owre wi' a hap, step, 
an' loup! An' yet, though he tak's his title frae the capital 
o' Caledonia, auld Dunedin, there's no' as muckle spak' o' as 
even inveetin' him to tak' a drap kail an' a slice o' haggis, 

wi' a taste o' the mountain dew alang ¥d' the natives o' the 
land o' the mountain an' the flood 

Is the St. Andrew's Society a'thegither defunct, think jel 
or could it no be revived for the occasion? Let the Hieland 
Company tak' tent o' this. 

Ye'll hae heard tell o' hoo the Keception Committee has 
already decided what leddies the Prince is to dance wi' at 
the gran' £a' in- the Toun Ha'. I hope they ha'e borne in 
mind that as he's but a young man, he'll naturally prefer to 
ha'e yoimg lasses for partners. An' as we're a' to be on oor 
metal to show him the best o' the produce o' the kintra, in 
the way o' wheat, fruits, flo'ors, cattle, an' sic like, it be- 
hooves them to provide him wi' the best o' partners. 

To ma thinkin' they cudna dae better to b^gin wi' than to 
mate him wi' a bonny Sooth Australian bit lassie aboot 
''sweet seventeen," or thereaboots. Syne let him dance 
alternately wi' an English, Scotch, Irish, and Carman lassie, 
sae as to ac' fair to a' the nationalities. After that, I wad 
leave him to his ain devices, an' if he preferred dandn' wi' 
an auld leddy occasionally, by way o' a change, he micht 
please himsel'. 

Eh ! but there's been an awfu' stramash aboot whaur the 
landin's to be, an' hoo it's to en' is mair nor I can telL I 
can sae this muckle o't, its brak' mony frien'ships o' lang 
standin' already. 

It was na' sic' a bad suggestion o' the Mount Gambiei^ 
folk, that the Duke should land at MacDonnell Bay. But 
I hae heard o' a plan that I think bates that. 

I was talkin' the tither day to twa auld farrant chiels 
that bide at Glenelg, an' I expec'it to fin' that they were 
fidgin' fain to hae the Duke land at their ain doors, but says 

the 'tane when I askit him, ''Maun, Saunders," says he, 
*^ afore Td see ony mair o' this quarrelin' an' ill-feelin', I'd 
cheerfully gie a pun' sterlin';" no a pun' Scots, ye'll mind, 
but a pun' sterlin', '' oot o' ma ain pooch, if he wadna' land 
ava." " Weel-a-wed," says the tither, " an' I'd gie twa to 
the back o' 't." An' afber considerin' for a bit, I made up 
ma mind that I wad gie ten shullin's. 

Koo, I wad beg to remark to the Port Committee that 
here's the nucleus o' a fun' that micht be raised to present 
to His Boyal Highness, on condition that he wadna' land 
ava, if no at the Pcnrt. There's nae doot that mony sensible 
men in the province wad subscribe to it, to prevent the 
scandal o' the veesit o' the Prince bein' made a cause o' 
strife, an' the Government, dootless, wi' their usual liberality, 
wad supplement the amount 

The Port Committee, to show they bore nae malice, an' 
were villin' to let byeganes be by^ganes, micht charter a' 
the Glenelg shippin', consistin' o' the fine steamer '^ Enter- 
prise," an' a wheen fishin' boata Let the member for the 
Port histe his flag as Commodore o' the fleet on board the 
steamer, takin' the boats in tow^ an' mak' the best o' his way 
to Kangaroo Island, there to await the arrival o' the Galatea. 
Oot o' compliment to the Duke's beann' a Scots title, the 
Mayor o' Kensington an' a wheen o' his Hielanders micht 
gang tb present an address, alang wi' the sum o' money sub^ 
scribed, whilk wad show oor loyalty. 

The address micht rin something in this fashion : — ^That, 
till we heard o' the expected arrival o' His Royal Highness, 
we had been a happy, contented, and united people. That 
we had naething to vex or trouble us, excep' may be twa 
three trifles no worth mentionin', sic as droughts, Goyder's 

yaluations, geneml insolvency, a failin' revenue, disorganiza- 
tion in a' the Government depairtments, nae wark for the 
laborers, the Destitute an' Lunatic Asylums croodit to the 
doors, an' sic like; but that, wi' thae sma' exceptions, we 
were ane o' the happiest an' maist prosperous people under 
the sun. That as soon as the question was raised as to whaur 
His Royal Highness was to land, it had set us a' thither 
by the ears, an' that we were fear't that as we had nearly 
cam to paiks owre that maitter, there wud be nae en' to the 
troubles an' jealousies that wad arise after he did land. Sae 
we humbly requested him to accep' o' the sma' trifle we had 
brocht him to spen' on his ain diversion in Melbourne an' 
Sydney, an' leave us to oor ain devices, for we werem.' worthy 
o' him settin' his Boyal fit on oor shores. 

Tak' ma word, Jock, the Duke wad be only too glad 
to get oot o' the needcessity o' landin' here ava. There's 
nae doot we grow the best o' wheat, an' that appears^to me 
to be oor chief claim to distinction, an' it's no ane that's 
likely to be o' muckle interest to a Royal sailor. Though 
we mak' ever sic strenuous efforts to ootrival Melbourne an' 
appear bigger than we are, it '11 be only anither iUustration 
o' the auld fable o' the ox an' the puddock, an' '11 maist 
likely en' in the same fashion. 

Supposin' this plan doesna' meet fche views o' the Port folk, 
they hae anither chance yet. When the subjec's first men- 
tioned to the Duke, he'll naturally say, " What does The 
McTavish think? I'll be guided by him." Noo, I hereby 
gie the Port Committee full authority to say, that The 
McTavish is strongly o' opinion that the landin' should be at 
the Semaphore, an' the thing's settled at ance. 

Nae doot this'U be a disappointment to the leddies that 

hae engaged seats on the Glenelg Jetty, bnt that canna be 
helpit, an the/11 get a distant view o' the Galatea gaim up 
the Gulf to console them. 

As for the triumphal arches, it'll be a comfort to think 
that they ha'e gi'en wark to some o' the puir folk that micht 
otherwise ha'e been hangin' maybe aboot Yictoria-square, 
refosin' sax-an'-saxpence a day. 

I hear ye're gaun ta tak' Kirsty an' the twa eldest lasses 
to the Ba'. Nae doot the tickets are high, but as ye've been 
through the Coort sae lately, ye can afford it better than 
mony honest folk. 

Yer Guid-Brither, 

Saunders MoTavish. 

Po9t Seviptum, — I had closed ma letter afore I saw that 
a decent Hieland lad ca't McHamish had tane up the same 
question. He proposes that a' the Scots shud wear the kilt. 
It's a gude idea, an' I hope may be generally adopted. Auld 
age an' rheumatics, hooever, maun be ma excuse for keepin' 
to the Saxon style. It's a bonny dress though, an' was aye 
a favourite wi' a' the young Princes. It's maist like the 
Duke has twa three suits wi' him. — S. McT. 



XIV.— ANENT THE ILLUMINATIONS, A NEW LAND 
BILL, AN' ITHEB THINGS IN GENERAL. 

I DiNNA ken whither ye hae seen the list o' the contrac's 
accepted " for supplying and fixing gas pipes and devices for 

illuminating the Government Buildings." In case je ha^ena', 
I'll gi*e ye the list : — 

Government fioaBe, - . - - 

Post-Office, 

Government Offices, . ^ . . 

Telegraph Offices, . - , - 

South Anstralian Institute, - 

New Police Station, - - . - 

House of Assembly, - 

Supreme Court, - - - - - 

South Australian Railway, • 

Hospital, 



£251 7 


6 


165 16 


8 


400 





121 





315 





105 





294 





206 





72 10 





17 10 






£1948 4 2 



Mind ye, that's no for supplyin' the gas, whilk will nae 
doot cost anither thoosan' or twa. An' what's it a' for? 



Apparently to do honor to a youth, wha' in a' human .pro- 
bability '11 never get a squint at ae haulf o't, an' if he does, 
will ha'e seen far superior illuminations in ony fourth-rate 
provincial toon at hame. 

Man ! they ha'e pipes ga'en up the Institute big eneuch 
to bring in water frae the Reservoir. It's eneuch to gar ye 
scunner to see the big, muckle, clumsy things. 

It's unco true that Australia's a Ian' o' contradictions. 
Here's folk sayin* they ha'ena' eneuch to eat, an' mutton 
sellin' at a shuUin* the quarter; here's folk sayin' they ha'ena' 
eneuch to eat, an' yet refusin' sax-an'-saxpence a day; here's 
folk sayin' they ha'ena' eneuch to eat, an' an insolvent 
Government, wi' a deficit, requirin' sax figures to express it, 
squanderin' twa thoosan' pun's in gas pipes ! 

O' a' the wicked an' wanton wastes o' the public siller, 
this has been the warst, sin* the buildin' o' the Glenelg Jetty, 

an' hoo the kintra folk can stand it is mair than 1 can tell. 
Verily, they're like unto Issachar, an ass stoopin' under twa 
burdens. 

There's some folk aye castin' up to the Ministry that they 
ha'ena' proper talents for Groveminent, on account o' sae 
mony o' them ha'ein' been shop-keepers an' sic like; but, 
hech, Jock! if they war o' the vera bluest blood o' the 
Norman aristocracy, if they could even trace their ancestry 
hauf as far back as The McTavish, they cudna ha'e shown 
mair recklessness in spendin' siller that's no their ain than 
they ha'e dune. 

An' mind ye, it's a' to be spent on North-terrace an' King 
William-street; no ae farden to illuminate the Slaughter- 
hoose, the Jail, or the Stockade, in case the puir bodies o' 
Hindmarsh and the Dry Creek micht ha'e a share o' the 
show. 

It's a queer coincidence that the head o' the Government 
that's spendin' sae muckle siller in gas, suld be head o' the 
Gas Company as weel; but there's nae accoontin' for things 
in this vale o' tears. 

I maun say that little as I approved o' the doin's o' the 
last Government, I like this ane still less. The fairmers 
ha'e the remedy in their ain haun's. Let them pit in a 
wheen o' theirsells at the next election, an' stop a' sic mense- 
less extravagance. 

I'm imco prood to see that Alick Hay has ta'en up the 
land question. It cudna' be in better haun's, an' I hope the 
fairmers '11 support him. 

It's a' vera fine for the Government to try an' shut their 
een to the fac' that there's an exodus, no merely o' the un- 
employed, that ha'e been deluded here under false pretencei^ 

— I refer especially to the miners, bat also o' auld resident 
an' weel-to-do fairmers, Germans though they be. As ha'ein' 
maybe a gude share o' the halesome prejudices o' the Celt, I 
dinna muckle lippen to the Teutons, but candour gars me 
confess that they ha'e been valuable colonists, an' though I 
never demeaned myseF to learn their lingo, I ha'e met wi' 
some that werena' a' thegither devoid o' understanding, an' 
cud hand a decent crack in English, though they wema' 
capable o' risin' to braid Scots. 

The Grovemment may ha'e been anxious to learn if mony 
o* them were actiwaUy leavin' us, but I never heard that 
they enquired at the natural toll-gates o' the province. I'll 
tell ye what I ha'e seen regardin' this matter, I ha'e seen 
the road to Wentworth sae cut up by the tracks o' the 
German waggons leaving the colony, that the mail driver 
had aften to tak' a fresh track through the scrub. I ha'e 
seen five or sax waggons, wi' hail famiHes fiu the Rhine an' 
thereaboot, cross the Darlin' in ae day on their way to 
Albury. An' I ha'e ascertained frae an official in the New 
Sooth Wales Government service, that o' the great numbers 
wha had already crossed, mony o' them, besides their usually 
gude travellin' appointments, had a gej an' heavy bag o' 
sovereigns wi' them. 

An' this exodus '11 continue till maist folk that ha'e siller 
to invest in Ian', wi' the idea o' fairmin' the same, ha'e gane 
aff to whaur they can get Ian' at a pun' an acre. 

Then what gude '11 the land agents be to Sooth Australia, 
when they ha'e killed the guse that laid the gowden eggs 1 
Will they pay the debts incurred by previous Governments, 
no to speak o' them the present ane's rinnin' up sae fast for 
gas-fittings an' ither whigmaleeries? 

See then that ye an' yer brither fairmers do a' ye can to 
support Hay's proposed Lan' BilL There's nae breach o' 
firto preius p^hasers, as far as I can see, involved in 
fixin' the price at a pun' the acre, wi' five shuUin's doon, an' 
deferred payments for the lave o't. But there's an unco 
grievous breach o' faith to a' immigrants, whether they cam' 
oot at their ain expense or the Government's, when they're 
prevented buyin' land ava, withoot rinnin' the gauntlet o' sic 
a combination in the auction-room as wad cause a blush 
among the frequentera o' a Lunnon " knock out." 

Ye wad observe dootless wi' some surprise that the name 
o' The McTavish didna figure in the lang list o' three or four 
hunner names on the Reception Committee. Hoo the 
framers o' that list are to explain the omission to His Royal 
Highness on his arrival is their affair. It's like they'll try 
and invent some plausible excuse. 

I'm abune takin' offence though, an' I'm as anxious that 
a' things shud gang richt as ony o' the three or four hunner 
can be. I wad like to ask the Committee if they hae decided 
wha's to be the Duke's partner in dancin' the Hielan' Fling. 
It was aye danced at the Coort Ba's I used to attend " in 
my hot youth, when George the Third was King," an ma 
grand-nieces, the Misses McTavish, write me it's as great a 
favorite as ever. 

It wad be an unpardonable slicht on a Scots Prince to 
omit it at the grand Ba'. Sae in case the Committee hae 
forgotten it, I hope they'll tak' this hint in gude pairt. I'll 
yield to nae man in acquentance wi' a' the intricacies o' this 
bonny dance, an will hae muckle pleasure in attendin' at the 
Committee Room on any Saturday afternoon to pit the led- 

E 

dies that hae been selec'it through their steps, for a sma' 
consideration. 

I hae nae gas pipes to erect, nor horses to sell, but I wad 
like to hae a share o' what was ga'en oot o' the Government 
purse as weel as ma neebours. 

Yer Guid-Brither, 

Saunders MdTAViSH. 



XV.— ANENT THE OAS PIPES, THE NEST EGG, AN' 
ITHER THINGS IN GENERAL. 

I'm teirt that some o' the folk in yer neeborhood fancy that 
I maun hae invented the figures I gied ye in ma last No 
that they doot ma veracity. Hech ! that's owre weel estab- 
lished to be ca't in question. Still they canna' bring their 
minds to believe that ony men ca'd to sic a high station as 
the members o' the Government, an' held in a certain kin' o' 
respec', cud be guilty o' sic wasterfu' prodigality, at the vera 
time that they're refusin' daily to execute necessary public 
warks in the kintra districts, on the grun' o' want o' fimds. 
Sae they conclude that I maun hae been writin' in a kin' o' 
allegory or parable. 

It's owre true though, Jock, an' it's nae parable, as the 
kintra '11 fin' oot by-an'4>ye, an' if ye*ll turn to the papers o' 
the 2nd inst., ye'll fin' a' the amoonts, an' forbye that, the 
names o' the five lucky tenderers as weeL 

It's gey an' queer, that seein' a' oor contrac's are supposed 
to be gi'en to the lowest tenderer, that five different chiek 
shud a' happen to tender lowest for twa oot o' ten different 

warks. In fac' it is, to use ane o' Diindreary's expressions, 
*^ ane o' thae things that nae fellow can im'erstan'." 

Wr a' the profligate expenditure o' the Government, it's 
easy to see they hae nae sympathy wi' men o' letters, nor ony 
desire to encourage native talent. It's vexin' to a liteiury 
man wi' a lairge sma' faimly, to see sae muckle siller gaeii 
aboot, an' a body no ha'ein' a chance to finger a bodle o't. 
Noo, if they were to offer a prize for the best conundrum on 
the Duke's arrival, it wad be something wise-like, or for an 
ode to be addressed to H.II.H. by the Mayor o' Glenelg, or 
the Mayor o' Poi*t Adelaide, accordin' as he landed on the 
Glenelg or the Semaphore Jetty. There wad need to be a 
difference atween the twa, ye ken, for if there was a north 
win' blawin', an' the Duke was landin' at Glenelg, it wad be 
needfu' whilst he was haudin' his pocket napkin to his nose 
to introduce some neat allusion to the creek, to the effec' that 
though the smell wasna' pleasant, it was aye reckoned to be 
unco wholesome. 

The Ministry micht dae waur than offer a prize for the best 
essay, to prove that they had dune richt in spen'in' sic' an 
unco heap o' siller on the Duke's reception, in the present 
impoverished condition o* the colony. If they were to ofi'er 
a prize o' say twa or three hun'er pun's, an* gie me a private 
hint through ane o' their imderstrappers that the essay wi 
the initials o* S. McT. wad be the winner, I micht be induced 
to tak' a vera different view o' their conduc'. 

I hae aye agreed wi' the truth o' the axiom, that " every 
patriot has his price," an' I dinna pretend to be a bit better 
than ma neebors. I dinna doot that the fortunate conti^ac- 
tors for the gas pipes '11 receive their orders on the Treasury 
for four or five hun*er pun's the piece wi' smilin' coontenances; 

that they'll be brimfu' o' loyalty an' patriotism, an' rejoice in 
the conviction that while they hae ser'd their kintra in their 
day an' generation, they hae dune a gude turn to theirsell's 
as weel. 

The neist question to arise will be — ^Wha's to pay for a' 
this extrayagance? When a' the items come to be lumpit 
:thegither, it'll no be muckle less than thirty thoosan' pun's, 
I'm thinkin'. 

In days gane by, naething wad hae been easier than to 
hae gane oot into the highway an' killed a squatter or twa, 
an' the required sum wad hae been forthcoming at ance. 
The practice o' " squatticide," if I may be alloo't to coin a 
word, has, hooever, been carried on to sic an extent that 
maist o' the squatters that haena' been killed ootricht hae 
been scotch't, an' wad be hardly worth the killin'. In twa 
three year's mair, if the seasons are gude, the practice may 
come into vogue again, but it's no jist feasible the noo. 

Weel, then, we hae the Lunnon Stock Exchange to apply 
to. We'll suppose the Government gang there in something 
like the foUowin' fashion : — " J£ ye hae gotten sic a thing as 
thirty thoosan' pun's aboot ye, we'll be muckle obleeged to 
ye for^t, for we jist hae got rid o' that amount in receiving 
the Duke o' Embro'. It's been a' spent in reproductive 
public warks, sic as gas, gas pipes, triumphal arches, horses, 
carriages, awnin's, bonfires, poother, fire warks, an' the like; 
an' as mony is gaen a beggin' the noo at twa per cent., an' 
we're ofierin' sax, we'll expec' a sma' premium as weel." 

An' what kin' a reply do ye think they'll get frae the 
Stock Exchange? 

" Hech ! ye're no blate to come here wi' sic a tale. Ye 
hae spent, nominally, to do honor to the Duke o' Embro', 

but in reality for yer ain glorification nearly as muckle as 
the city o' Liinnon did in entertainin* the Prince and Prin- 
cess o' Wales wi' a' the foreign ambassadors besides. They're 
the richest corporation in the warld, an' can afford it. YeVe 
owre heed an* ears in debt, wi' a failin' revenue an' a diinin- 
ishin' population. An' accordin' to what we hear frae a 
respected correspondent across the water o' the name o' 
McTavish, even the clumsy illuminations ye paid sae muckle 
for did ye nae credit; for the gas a' gaed oot at the maist 
critical time, simply because ye made them on owre big a 
scale for the powers o' the gas warks, leavin' yer big muckle 
pipes disfigurin' yer public buildin's, an' mak'in' ye a laughin' 
stock like Robinson Crusoe wi' his big boat, or the Vicar o' 
Wakefield an' his muckle picter. (N'.B, — This is a prophecy.) 
Be aff wi' ye; ye'll get nae siller here. We'd rather len't 
to Sooth American mines, the Pope, the Sultan, or the 
Emperor o' Morocco than to an Anglo-Saxon community 
that's sae misgoverned." 

As there's no muckle chance o' gettin' the siller there, 
they'll be driven to their last resource, an' that's the braw 
nest-egg the Treasurer fun' the tither day at Dunrobin, an' 
made sic a crawin' an' cracklin' owre. The egg that he was 
gaen to eat spunefu' by spunefu', and yet hatch it as weel, 
an' bring up sic a stock o' poultry as wad keep us a' an' pay 
a' oor debts forbye. 

This egg consisted, in the first instance, o' three hun'er 
thoosan' pun's. A hun'er an' seventy thoosan' o' that's dis- 
coonted already to mak' up last year's deficit. This year's 
deficit '11 be aboot anither hiin'er thoosan', an' if we add to 
thae twa sums the thirty thoosan' for the Duke, lo ! an' be- 
hold ! it appears there's naethin' left o' the egg but the shell, 

an' that if the egg ever existed ava, whilk is open to doot, 
the Treasurer maun hae fund it in a mare's nest 

Man, I ance had a high opinion o' the talents o' the pre- 
sent Treasurer. When he took aff the ad valorem, duties, I 
looked on him as a heaven-bom Minister, an' if he had stuck 
to that course, he might hae killed squatters till he was 
satiated wi' slaughter, an' fiin' nest eggs an' sat on them till 
he was tired, an' they were either hatched or addled, wi' nae 
animadversion fi-ae me. 

It's melancholy to think that the vera man wha but a few 
years sin syne, had the sagacity to foresee the benefits to the 
kintra o' free trade, an' the courage to initiate the system in 
spite o' muckle ignorant opposition, shud noo assist in 
squanderin' twa thoosan' pun's in gas pipes, an' attempt to 
prove to an assembly, supposed to contain the cream o' the 
intelligence o' the kintra, the untenable proposition, that ye 
can baith eat yer cake an' hae it. 

I can but say wi' Ophelia, " Oh, what a noble mind is 
here o'erthrown," an' anticipate therefrom the approachin' 
doonfa' o' the Ministry, for " Qv^em Deus wit perdere, prvus 
dementaV* 

Yer Guid-Brither, 

Saundebs McTavish. 

XVI.— ^ANENT THE MEXICANS^ RESPONSIBLE GOVERN- 
MENT, AN' ITHER THINQS IN GENERAL.' 

I canna' sae that I hae as muckle sympathy for the late 
Emperor o' Mexico as maist folk appear to hae. Nae doot 
his fate was a melancholy ane, but he provoked it himsel'. 

What business had he in Mexico aval It's surprisin' hoo 
the brither o' the Kaiser, standin', as he did, sae near the 
Austrian throne, shud hae thocht it ony promotion to become 
Emperor o' sic a set o' ragamuffin cut-throats as the Mexicans. 
Still sae it was; he ei\joy't the purple, if ye can ca't enjoy- 
ment, for twa three years, an' as soon as the French bayonets 
were withdrawn, his Empire collapsed like a hoos' o' carda 

In justice to the Mexicans, it maun be borne in mind that 
Maximilian was a foreigner and a usurper, an' that rogues, 
thieves, an' vagabonds as they are, they hae shown ae savage 
virtue— hatred o' foreign domination. Besides, the Emperor 
received but the same measure he meted oot to ithers. He 
shot in cauld blude the generals o' what he ca't '* the insur- 
gent army," when he caught them, and when he fell into 
their hands, they shot him, 

Hooever, I hae something else to dae than frame excuses 
for the Mexicans, an' I refer to the subjec' mainly to mak' a 
few remarks on the beautifu' system o' Responsible Govern- 
ment in operation in Mexico. Wo\ild that we had some- 
thing like it here ! 

There's a simplicity an' efficacy aboot the Mexican 
system, that commends it highly to ma mind. Nane o' 
yer dilly - dallyin', shilly - shallyin' ; honorable gentlemen 
placin' their resignations in His Excellency's haun's; His 
Excellency maybe declinin' to accep' them, or askin' them to 

i^econsider their determination, an' sic' like. Na, na, they 
manage matters better there. When the head o' the Oppo- 
sition gets into po'or, he shoots his predecessor, if he hasna' 
the luck to mak' his escape. It's an understood thing, an' 
gentlemen wha undertake poHtics hs a profession ken' what 
they hae to expec'. Even puir auld Santa Anna, who has 
had sae mony ups and doons, and was aften lucky eneuch to 
get aff by giein' leg bail, has been caught an' shot at last, 
when aboot the age o' seeventy. 

It strengthens a new Government greatly gettin' rid o' the 
Opposition. Ye see they can gi'e ye nae mair trouble after 
they're dead an' buried. They canna' harass ye wi' motions 
o' want o' confidence, or expose ony bits o* nepotism ye hae 
indulged, or intend indulgin' in. They canna try to create 
bickerin's an' dissensions in the Cabinet itsel', an' attemp' to 
seduce ae colleague frae the ither. 

It wad be a braw day for Sooth Australia, Jock, if the 
Mexican system o' Responsible Government were introduced 
here. If as sune as a Ministry resigned they were quietly 
led oot by the orders o' their successors in front o' the 
armoury, an' there made targets o' by the awkward squad o' 
the volunteers, they wad ac' as frichtfu' examples to fixture 
politicians, an' vera likely dae mair service to their kintra 
by their death than they had ever dune in their lifetime. 

There wad be a propriety tae, no unmixed wi' a slight 
touch o' pathos in a Minister, when referrin' to the acts o' 
his predecessors, speakin' o' them as the late Chief Secretary, 
the late Treasurer, an' sae on; an' as we're aye inclined to 
tak' a lenient view o' the failin's o' them that are gane, their 
memories wadna' be held in sic' detestation as if they had 
been aloo't to live. 

There's mony mair advantages that wad arise frae this 
system. There wadna' be sae muckle office seekin'; there 
wadna' be sae mony crises. We wadna' see the unseemly 
spectacle o' folk jumpin* on an' aff the Treasury benches, 
noo wi' ae set o' colleagues, noo wi' anither; an' sittin' occar 
sionally side by side wi' the vera men that they hae been 
abusin' like pickpockets, an' ca'in' everything that was bad. 

There wad be anither, an' that perhaps no the least o' the 
advantages, to be derived by this change o' system. It cud 
be proved to a certainty whilk Government it was that was 
responsible for ony particular act. That's impossible the noo, 
for there's sae mony whirligig changes that ye can never tell 
wha did onything. Ye may think that it was a particular 
Government, but maybe there's been some slight alteration 
in its personnel, the late Commissioner o' Red Tape is may- 
be Commissioner o' Sealin' Wax noo, an' though every indi- 
vidual member is the same, still it's a different Government. 
''An' we canna' of course, gentlemen, be responsible for the 
acts o' oor predecessors." 

The fac' is, naebdSy's responsible, nor ever has been re- 
sponsible since the easily-gulled and lang-suffering public o' 
Sooth Australia first hugged themselves in the belief that 
they lived under Responsible Government. 

A Ministry may mak' ducks an' drakes o' the public 
money, spend it on a' manner o' absurdities ; they may 
engage incompetent officers, dismiss unjustly and by under- 
hand means auld public servants, flood the colony wi' pauper- 
ism by recklessly introducin' hosts o' immigrants at unsuit- 
able seasons, an' at the same time keepin' back public warks, 
an' play auld gooseberry generally wi' the credit an' resources 
o' the kintra^ an' whaur's their re^onsibility 1 

I maun leave that question to be answered anither time, 
for I hae two three words to say anent a chiel o' the name 
o' ^'C. B.," wha has ta'en on himseF to fin' fau't wi' ma 
Latin. 

Noo je ken, Jock, that amang the manifold virtues that 
I'm kent to possess, it's been aye reckoned that meekness 
was the maist remarkable, an' that noo in my auld age it has 
attained to a conspicuous pre-eminence. Moses was thocht 
to ha'e a gude share o' that quality, but even he was a thrawn 
camstairy birkie compared wi' Auld Saunders. I wad pit 
up wi' ony amoont o' correction wi' submission an* even wi' 
thankfulness, provided always that I was satisfied ma corrector 
was richt. 

Noo, I haena' that conviction in the present case. I main- 
tain that " Qiiem Deua wit " is perfec'ly correc', an' that nae- 
body but a man imbued wi' the quintessence o' pedantry wad 
hae ca'd it in question. 

I hae nae means at haun' o' verifyin' whether Athenagoras 
said '^ Qibem Jv/piter vulty" but if he did, a' I can say is, that 
it didna' say muckle for his taste to prefer ^* Jupiter'* to 
'* DeuSy* seein' that the words are nearly synonyms, an' that 
the latter is by far the mair harmonious o' the twa. But 
admittin' for the sake o' argument that he did, it's naething 
to the purpose. I didna' quote Athenagoras, but an auld 
Latin proverb that has cam' frae the lips o' thoosan's, baith 
afore an' since his time. 

I ken, Jock, that ye haena' muckle acquaintance wi' the 
classics noo ; still, ye're a man no destitute o' intelligence, 
an' yer mind's capable o' comprehendin' a plain kin' o' illus- 
tration. Supposin' that twa thoosan' years hence, when 
English is a dead language, an' the knowledge o' the Soots' 

tongue is confined to a wheen o' the mair learned pro- 
fessors at the UniversitieB, some future Saunders McTayish, 
in oommentin' on the proceedings o' a future Bespon- 
sible €k>vemment, may hae occasion to quote an auld 
Scots' proverb, sic, for instance, as <<a wilfu' man maun hae 
his way,'' when up may start some pi*agmatical '' C. B." o' 
the period, wi' the objection that im auld dominie wha had 
flourished in the nineteenth century had translated that 
proverb into English, an' rendered it ''A wilfu' individual 
maun hae his way;" an' that maun be the correc' reading, 
a' use and wont to the contrary notwithstanding. 

That's aboot the sum an' substance o' " C. B.'s " sae-ca't- 
correction, an' it pits me in min' o' anither proverb maybe 
no a'thegither inappropriate, *' Qriem Deua odit poBdagogum 
facie." 

I'm no sure wha said that first, but a man o' " C. B.'s " 
erudition '11 be sure to ken. 

Yer Guid-Brither, 

Saunders McTavish. 



XVn.— ANENT BESPONSIBLE aOVERNMSKT, GOUGE'S 
FOUNTAIN, AN' ITHEH THINGS IN GSNERAI«. 

I askit ye in ma last, whaur was the Ministerial responsi- 
bility, an' ye admit that there's nane; that exceptin' loss o' 
office, a spendthrift Ministry are liable to nae punishment 
ava. An' when they do resign they're no a haet waur aff 
than when they took office, but a hantle better, seein' that 

they hae drawn their salaries regularly, enjoj't the title o' 
Honorable, an' had the satisfaction o' squanderin' heaps o' 
siller that didna belang to them, the whilk is calculated to 
afford a higher on' purer gratification than spendin' their 
ain. As for responsibility, it's a mockery, a delusion, an' a 
snare. 

If I had ma way o't, I'd mak' Ministers pay up oot o' 
their ain pooches a' the siller they misspend. I'd sell them 
up by public roup to raise the needfu', an' if a' their gear 
wadna' fetch eneuch, I'd pit them in the Stockade for a year 
or twa to fin' oot, by experience, whether a yard o' stane is 
eneuch for an able-bodied man to crack in the day, by way 
o* punishment an' no by way o' relaxation. 

That's always provided that the Mexican plan, pure an' 
simple, is no introduced. 

Ye see under oor present system, even when a Govern- 
ment, overwhelmed by a tide o' popular indignation, does 
resign, afore ye can say Jack Robinson, it's members are 
back again wi' a slicht change, maybe for the warse, if that's 
possible. It's like keekin' through a kaleidoscope, the figures 
are a' there, an' when ye turn 't roon' they're there yet, but 
they hae changed places. 

To say that the square man is whiles in the roon' hole, 
wad gi'e but a faint idea o' the incompatibility o' some o' oor 
ofiicial personages. That's the normal state o' things here. 
Occasionally it's improved upon by sticking an oval man 
into a quadrangular hole, an' if there's an oblong hole to fill 
ony where, it's sure to hae a triangular man jammed intil't. 

Anent the question o' squanderin' sae muckle siller on the 
Duke's reception, I maun say, in justice to the Ministry, 
that the hail Hoose o' Assembly are just as muckle to blame. 

They gied them ca/rte blcmche, when they micht hae kent 
better. Whether the grandeur o' the occasion, or the 
unbounded expectations o' the Ministry hae unhinged their 
minds, it's hard to say, but they certainly haena' exhibited 
the common sense an' judgment in spendin' the public siller 
that was to be looked for frae the guardians o' the public 
purse. 

An* it's a' vera fine for the Opposition to twit them wi* 
haein' siller buckles for the flunkies shoon an' ither fal-de- 
raJs. They wad hae dune the vera same theirsells if they 
had had the chance. They're a' tarred wi' ae stick, an' the 
kintra wants a clean sweep o' the lot. At the neist election 
tak' care that you an' yer kintra friends pit naebody in but 
fairmers, an' hae nathing to dae wi' onybody in trade. Let's 
hae a wheen fairmers in the Hooa', an' things '11 sune gang 
a' richt again. 

When the kintra folk come in to see the Duke they'll be 
vexed to see that Gouge's Fountain has been removed, an' 
wi' gude reason. Amang a' their sins o' omission an' com- 
mission, I consider that, as a combination o' vandalism an' 
flunkeyism, that removal is aboot the meanest act that has 
yet disgraced the Corporation o' Adelaide. I mind weel 
when the fountain was erec'it. Language cud hardly be 
fund to describe the beauty o' the Macclesfield marble. The 
inscription was favorably comx|iented upon; the lamp, being 
a'thegither in advance o' the times, was looked upon as 
inauguratin' a new era, an' the advantage o' haein' a drinkin' 
fountain in that vera spot was enlarged upon in the maist 
graphic terms. 

The donor was looked on as a public benefactor, an' were 
he still the successfu' contractor he was then, there wad hae 

been nae word o' removin' his gift to the city. He's under a 
cloud noo. The Reception Committee demand the removal 
o' the fountain, an' it is removed accordingly. Sic trcmsit 
gloria rmuiuli, 

Noo, I didnW consider Oouge's Foimtain faultless architec- 
turally, or grand eiieuch for the site it occupied; a site as 
fine as is to be fund in ony ordinary city, and on which 
assuredly a memorial o' some sort or ither will yet stand. It 
wasna' equal in style to its palatial neebour the Bank o' 
Australasia at the ae comer, but it was as far in advance o' 
the butcher's shop at the opposite comer. Takin' the present 
architecture o' King William-street as a whole, it was credit- 
able to the city, an' it wad hae been time eneuch to hae 
removed it when the Corporation had something better to 
pit in its place. 

It was a handy spot for passing wayfarers to slacken their 
drouth, an' doubly sae as a haven o' refuge for women an' 
children £rae the butcher^s boys that gang gallopin' abqot 
the streets, a thing that ought to hae been abolished 
lang syna What's to hin'er them carryin' the meat in a 
wooden tray on their shouthers, as their betters hae dune 
afore them? 

Let it appear in the summaries, in the telegraphic news, 
that when ither toons are pittin' up fountains in their maist 
croodit thoroughfares, we're removin' them at the biddin' o' a 
self-elected Beception Committee to the maist unfrequented 
pairts o' the toon. It'll act as a braw encouragement to 
ither intendin' benefactors o' the city, whilst it'll fill the 
hearts o' the thirsty draymen an' wayfarers wi' loyalty to 
ken, that owin' to a visit frae a member o' the Boyal Family 
they can get nae mair drinks at Gouge's Fountain. 

The only amusing thing oonnec'it wi' this miserable affair 
was the statement that the fountain interrupted the traffic. 
Interrup' the traffic, indeed ! Does Sir Robert Peel's statue, 
in Cheapside, interrupt the traffic) In Cheapside, that's no 
hauf the width o' King William-street, an' whaur mair 
vehicles pass in hauf an hoor than gang doon King William- 
street in a fortnicht ! It's weel kenned it doesna'. It divides 
the traffic, an' furnishes a resting-place to foot passengers 
in crossing, and sae does King William himsel', in King 
William-street, City. 

If the fountain did interrup' the traffic, what's the efiec' o' 
the lang line o' cabs an' cars, on the croon o' the causeway? 
It's the auld story o' the wolf an' the lamb. The fountain 
was doomed, an' ony excuse wad dae to get rid o't. 

What do you think o' the new version o* the National 
Anthem to be sung by the Sunday School children when the 
Duke comes, as if the auld ane wasna' gude eneuch for 
them? Hech, they've improved it the wrang way, an' a 
bonny farrago o' haivers they hae made o't. 

Defective in rhyme, faulty in grammar, feeble in compo- 
sition, it hasna' even the redeeming feature o' being theo- 
logicaUycorrec':— 

"Then when our Lord shall come 
To take His children home 

With Him to reign, 
May she and they be found 
With heavenly glory crowned. 
Whilst peace and joy surround 
The Throne of God." 
Wha '^ she" represents is left entirely to the imagination, 
an' if "they" means onybody, it maun mean the Lord's 
children. 

Noo, accordin' to a' orthodox teaching, the comin' o' the 
Lord (wi* reverence be it spoken) is for the purpose o' judg- 
ment, an* crowns are to be awardit as He sees fit. Yet here 
is a positive prayer put up that certain persons unknown, 
termed "she" and "they," maybe found akeady crowned 
with glory at the comin' of the Lord ! 

It's naething new for folk to write silly an* even impious 
trash in verse, but hoo a body o* men professin* to be teachers 
o' youth can sanction the singin* o't is mair than I can com- 
prehend. There's ae comfort, hooever, that the bairns, wiser 
than their elders, are gey an' sure to keep on singin' " God 
Save the Queen," without mindin' the nonsense o' the last 
verse. 

Yer Guid-Brither, 

Saunders McTavish. 



XVni. — ANENT THE DUKE'S PIPER, THE LUCIFER 
MATCH QUESTION, AN* ITHER THINGS IN GENERAL. 

Weel, Jock, there's signs o' the "Galatea" comin' at last, and 
a gude job it'll be when she's baith come an' gane, sae that 
we can hae thae awsome like poles oot o' oor sicht, and thae 
frichtfu' scafibldin's they ca* balconies ta'en doon again. It's* 
no' to be won'er'd at that they frichten the horses, an' they 
dae a' they can to ding them doon. 

There's like to be busy wark at the Hospital on the 
reception day; they're gettin' a new ward in readiness, an* 
the return o* killed an' wounded '11 vie wi' that on mony a 
fiercely contested field. A guinea the piece an nae responsi- 

bility is no exac'lj the waj to secure the stablest o' 
structures. There's ane o' them I see that's fastened up wi' 
bits o' hoop aim, an' I wad caution a' canny Scots that value 
hale banes to keep clear o' that portion o' the plainstanes, or 
they're like to be squashed as flat as a tawtie scone. 

It's a fearsome thing to venture life an' limb on ane o' 
thae gimcrack affairs, an' whaur death is the result, nae Jury- 
cud return ony ither verdic' but /elo-dersey whilk invalidates 
ony life policy the puir bodies may hae, besides being 
attended wi' ither unpleasent consequences, sic as bein' buried 
whaur three cross roads meet, an' sic like. 

I'm no gane to mak' anither proffer o' ma valuable 
services in giein' instructions in the Hielan' Fling, seein' 
that the Reception Committee hadna' the courtesy to acknow- 
ledge ma former offer. That I attiibute pairtly to want o' 
sense, an' pairtly that they aiblins thocht I was in joke. 
They're a queer lot thae Englishers, it's an unco fashions job 
to ding onything into their heads, an' they hae sae little idea 
o' humour, that they can never tell whether ye're in jest or 
earnest. 

They may see noo for theirsells that even the benichted 
Brazilians had some idea o' hoo to receive a Scottish Prince, 
an' that at the ba' gi'en in his honor at Rio, they danced twa 
Hielan' Reels. Maybe they may noo see the propriety o' 
revisin' their programme, an if they'll no introduce the 
Hielan' Fling, just because they dinna' ken the steps their- 
sells, they may at least hae grace eneuch to substitute reels 
for twa at least oot o' their seeven galop& 

Heard ever onybody the like o' sic a programme for a ba' 
to a Scottish Prince ! No a Reel ! a Fling ! nor even the 
Caledonians ! ! Surely there canna' hae been ony Scotsmen 

p 

on the Committee, or if there were, they maim hae been a 
degenerate lot — nae Hielandera, I'll be bound. If the 
programme's no altered, it's like eneuch the Duke '11 turn on 
his heel, an' let them gang through their seeven galops by 
theirsells. 

I hope it'll be borne in mind that at a' banquets to whilk 
the Duke may be inveeted, he maun aye hae his piper ahint 
his <^air to play durin* the entertainment. Man, but the 
pipes '11 soun' gran' in the Toon Ha* ! an' as a' ither music is 
harsh an' dissonent aside the pipes, nae ither instruments 
can be tolerated, except when the National Anthem is sung. 
It'll be needfu* to provide apartments in Government Hoos' 
for the piper and his attendants, as His Boyal Highness 
maun aye hae him at hand to pipe to him when he sets low- 
apiritedf even aa David did to L^ 

Thae southern bodies maunna' rin awa' wi' the idea that 
the piper to a Prince o' the Blude hands a menial situation, 
ony mair than a lord in waitin' or a maid o' honor. Why, 
even the pipers to the great Hielan' Dukes, sic as the 
MacCallum More, are aye Dhuni^wassails, gentlemen by 
birth an' edication, an* entitled to wear the cock's feather in 
their bannets. 

It's no unlike that the Duke's piper may be o' higher rank 
than onybody noo in the colony but mysel'. If, as is maist 
likely the case, he's a Hielan' Laird o' ane o' the auld clans, 
he'll be entitled in the procession to tak' precedence even o' 
the Biishop, as I wad hae a richt to dae mysel' if I went, 
bein' head o' a clan, and therefore abune ony commoner. 
If he's only the son o' a laird, an' no himsel' the head o' a 
clan, then he'll come in immediately ahint the Speaker. 

Of course ye ken, Jock, I refer merely to the procession 

the day o' the landin', as on a' ither occasions he wad precede 
His Boyal Highness, playin' on the pipes. I wad recommend 
the authorities, hooever, to tak' gude care that he gets his 
proper place in the procession, for Hielan' pipers are imco 
touchy anent their dignity, an' if he thocht ony slicht was 
intended him, his Skhian-dhu micht mak' acquentance wi' 
the ribs o' some of the Reception Committee, an' prevent 
them gaen through ane oot o' their seeven galops. 

Losh, man ! what gowks the Government hae made o' 
theirsells wi' tryin' to pass the Lucifer Match Bill f By ane 
o' the provisos o' this precious attempt at legislation, ony 
man, woman, or child, makin' use o' ane o' the ordinary 
matches, was to be made liable to a month's imprisonment 
witii hard labor ! Think o' that noo, fairmers an' fathers o' 
families! 

Tak' yer ain case, Jock. Hoo wad ye like if Kirstie, the 
wife o' yer bosom, an' the mithw o' fourteen children, for 
merely strikin' a match oot o' a box she had bocht an' paid 
for, an' the use o' whilk the Gk)vemment had sanctioned by 
levyin' a duly on it, waa sentenced to a month's imprison- 
ment wi' hard labor ) A bonny like thing to happen in a 
British colony, to a dacent matron that haa lived reputably 
for nearly sazty years, and brooht up a fine family ! 

Or hoo wad ye like if yer twa lasses, Bella an' Maggie, an' 
bonny lasses they are tae, that are comin' oot at their first 
ba' when the Duke comes, were sent doon to pick oakum 
for a month wi' their delicate fingers that never did harder 
wark than milkin' the kye, or tumin' the kimi An' for 
what? for felony or petty larceny 9 Nae sic thing, but just 
for Uchtin' their oaun'le wi' a match that wasna' Bryant an' 
May's! 

An' these are yer GovemorSy O ! Sooth AustraUans, that 
attempt to introduce mair tyrannical, unjust, an' impractic* 
able laws than a despotic ruler wad eyen dream o', an' yet, 
when their nonsensical attempts are defeated, they haena' 
even grace eneuch to gang an' hang theirsells, or hide their 
heads for ever in weel-deserved obUyion. 

By the way, Jock, I maun tell ye, as was weel said the 
ither day, the twa three remarks I hae gien ye the noo are 
by nae manner o' means intended for publication. It's vera 
like that they're no expressed wi' ma usual elegance o' 
diction, for I hae had ither literary wark in preparation, as 
ye weel ken. It's no a bad dodge that, when ye hae onything 
particularly oflfeiuriye to Bay o' yer neebours, to announce 
that it's no intended to be in prent. Of course if indiscreet 
frien's will insist in publishin't, ye're in their haun's, in a 
measure, an' canna' help yersel*. Naebody likes to be tell't 
that they're a' gane helternskelter to the bad place, an' that» 
City o' Churches as Adelaide is whiles ca't, they're a wheen 
whited sepulchres, an' wi' the exception o' ae sma' sect hae 
abandoned a' their principles, an' are a' gane doon at the 
i*ate o' knots to a place that's no mentioned in polite 
society. 

Noo, for ma ain pairt, I hae lang agreed wi' Uriah Heep, 
that it wad dae everybody gude if they were a' " took up," 
an' its pairt o' ma creed that everybody's wrang but mysel', 
an' that it's ma duty, as it whiles is ma pleasure, to try an' 
pit them richt; still it wad never dae to let mankind at 
large ken that I hae sic a bad opinion o' them, sae I rely 
on ye, Jock, no to let this get into the haun's o' the 
Adverteeser. 

1 winna hae it in prent. It micht provoke controversy. 

The Government, nae doot, wad try to excuse their conduc* 
in wantin' to imprison women an' bairns; but as for the 
Reception Committee, I dinna think they wad hae the face 
to defend their dance programme. 

Yer Guid-Brither, 

Saundees McTavish. 



XIX.— AN£NT THE DUKE O' EMBRO', THE RECEPTION 
COMMITTEE, AN' ITHER THINGS IN QENERAL. 

The arrival o' the '^ Galatea" was signalised muckle in the kin' 
o' way that was to hae been expec'it, frae the ither blunderin' 
doin's o' the Reception Committee. 

Hech ! folk maun n a sneer ony mair at the soft-goods men, 
whiles ca't coonter-skippers, no sae inappropriate on this 
occasion, for they skippit richt smartly into a boat, an' their 
energy an' decision rinnin' a'thegither coonter to the phleg- 
matic apathy o' the Committee, enabled them to hae the 
honour o' bein' the first to welcome to Australia the Royal 
visitor an' his noble ship. 

The Glenelg Jetty was decorated wi' tolerably gude taste, 
an' on the momin' o' the landin' a crood o' dacent honest 
folk began to gather on't, thinkin', puir bodies, that as 
there was nae objection made to their gane on, an' as they 
were in naebody's road, that they wad get a gude chance to 
see the Prince. But, na ! na ! that's no the gate o't in this 
ultra-aristocratic coloi^. It micht hae been an' awfu' shock 
to royalty to learn that common folk, withoot tickets, had 
been alioo't to desecrate wi' their presence the favourite 

promenade o' Glenelg, reservit on this occasion, aooordin' 
to Jenkins, for twa ihoosan' o' the elite. Sae aboot twal' 
o'clock there was an unco ringin' o' a bell, an' twa or three 
o' the polis sune cleared the Jetty o' the lower orders. 

After the vulgar herd had been removit, the elUe began to 
stroll doun in twas an' threes, but up to the time o' the 
Prince's landin' the Jetty lookit tinco bare; aiblins there 
micht hae been twa or three hunner on't in place o' twa 
thooaan'. Ye see the elUe, after haein' claimed the hail o' 
the Jetty for theirsells, preferred to see the Prince frae the 
balconies in King WilliamHstreet, an' yet the vulgar herd 
were nane the better for their absenca 

Placed by the accident o' birth far abune the petty 
jealousies and emulations o' oor colonial aristocrats, I am 
enabled to look doun wi' calm contempt upon a' their disputes 
for precedence. A Hielan' Laird looks up to nane but his 
Sovereign, the Boyal Family, an' the Representatives o' his 
Sovereign, but on the ither haun' he looks doon on naebody; 
an' here mair especially he considers that Jack's as guid as 
his master, so lang as Jack behaves himsel'. 

Accordingly, it was neither as ane o' " the elite** nor ane o' 
the vulgar herd that I took up ma place on the Jetty, but 
as a member o' the Press; an' it's ane o' the advantages 
pertainin' to the fourth estate, an' nae mean ane in the 
estimation o' an impoverished Hielan' Laird, that it gies 
ye admission onywhere withoot haein' to pairt wi' yer 
bawbees. 

Takin' up ma station at the tax en', and haein' a guid glass, 
I had a fine sicht o' the mannin' o' the " Galatea's " yards 
as oor Sailor Prince was leavin' her. Kapidly he approached 
the shore in his ain barge pulled wi' twal' oars, the Royal 

Standard floatin' at her stem, an' an officer in gorgeous 
uniform at the tiller, the Prinoe himsel' bein* in plain 
da'es. 

Anither boat cam' ahint the Prince's, an' sae weel did she 
keep in her wake that for a lang while the twa lookit like 
ae lang boat. 

When the baige reached the first steps, there was an unco 
rash forrit o' " the e^tte," an' the Prince, wi' a' the agility o' 
a young an' actiye sailoi^ cam' up the steps wi' a celerity 
that muckle astonish't the Exception Committee, wha had 
evidently allotted aboot a quarter o' an hour for that opera- 
tion. 

As sune as the Prince had his fit on the jetty an' exchanged 
greetin's wi' His Excellency, he set aff at a smart pace, wi' a' 
*^ the elite" strugglin' after, ilka ane tryin' to get ahead o' his 
neebour. The sooplest cam' the best afi^, an' whilst a wheen 
o' the chiels i' the cocked hats were pechin' far in the rear, 
I was sae fortunate as to get a position on the verge o' the 
platform whaur Royalty was brocht face to face wi' Australian 
Beadledom. 

I dinna mean to follow the example o' the colonial Jenkins, 
wha has probably been imported by a contemporary for this 
auspicious occasion, an' gi'e ye full an' particular accoonts 
o' the Prince's e'ebroos, his een o' Teutonic blue (whatever 
colour that may be), neither am I gaun into raptures anent 
the lave o' his features. 

A' that I hae to say on the subjec' is, that to me he lookit 
every inch a prince, an' weel worthy to bear the title o' Duke 
o' EmlMX)', than whilk there is nae mair honourable title in 
the British peerage. Auld Ree^e has muckle reason to 
be prood o' the honour bestowed on her by oor beloved 

Sovereign, in oreatin' her son Duke o' Embro', an' he, on his 
part, derives additional lustre in takin' his title frae the 
capital o' the auldest o' the three kingdoms; for ye ken, 
Jock, that Scotland was an auld-established realm when 
England, in the time o' the Heptarchy, was but an ill- 
assorted assemblage o* petty states. 

Although opposed a'thegither to* newspaper controversy, 
I maun tak' exception to anither statement o' Jenkins, that 
every ooontenance expressed that the owners found the Duke 
to be muckle better lookin' than they expec'it. Sic an 
announcement shows that Jenkins is a thorough flunky. 
He maun hae learned his manners frae a gentleman's gentle- 
man o' inferior grade. O' a' the numerous ** isms'' that afflict 
this earth, defend me, Jock, frae flunkjrism, whilk has been 
rinnin' rampant for the past week. 

Is it likely that ony gentleman, had he ever entertained 
sic an idea, wad hae alloo't it to hae been seen on his ooon- 
tenance. That may be high life below stairs; but it's no a 
Hielander^s idea o' courtesy or loyalty at ony rate. 

An' mair nor that, it's no true. I deny a'th^ther that 
there was ony sic expression on ma coontenance. Then, 
ye see, I hadna' ta'en ma idea o' the Prince frae thae 
wretched daubs that disfigure oor streets, an' that ought to 
be burned by the common hangman, did we possess sic an 
official. 

It's weel kent that the McTavishes hae been endowed 
wi' second sicht for the last hauf score o' centuries, an' to 
that gift is aye added the highest talent in physiognomy. 
As The McTavish o' that Ilk, I may say withoot flatterin' 
mysel' I consider my powers in that line considerably exceed 
those o' the maist o' mankind; an' yet even I wadna' pretend 

to read the thodit's o' a' the folk that were roon' the Prince 
then, an' what's mair, I wadna' hae tried. 

I was owre muokle ta'en np wi' feelin's o' rejoicin' an' 
loyalty at seein' the Queen's son amang us to care a bodle 
whether the vulgar herd around him thocht he was gnid 
lookin' or na When Jenkins penned sic an ootrageous 
absurdity, did it no occur to him that some duel had ance 
said in joke what he's put doon in earnest, when he tell't a 
celebrated portrait painter that in ane o' his portraits he 
didna' think he had pit into the face quite a strong eneuch 
expression o' opposition to a Kirk Establishment. 

When the address was owre, an' the Duke had gi'en his 
reply, short an' to the point, I saw the procession start, 
thankfu' that I had waved ma richt to take a prominent pairt 
in't, an' for the same reason, on the day of the Levee, I was 
thankfu' that I hadna' the " privilege o' the private evUreey* 
nor the rioht to make a guy o' mysel' by donnin' the Ceevil 
Service uniform. 

I didna' get up in time to hear the bairns sing, but 
I'm tell't it was gran'. I did see the tail en' o' the 
procession, hooever, in the toon, an' I maun say that the 
appearance o' King William-street did credit to the Eecep* 
tion Oommittea 

The balconies, and the leddies in them, lookit weel, an' 
glad I am to say there was nae accident frae them; but if it 
hadna' been for the extra precautions ta'en in consequence o' 
ma remarks aboot them, some o' the guid folk wad hae lost 
the number o' their mess. As for the illuminations, the less 
said the better. The Government anes, barrin' the Fost- 
Office, hae been quite as great failures as ever I said they 
wad be; an' if the kintra doesna' ca' the Ministry to acooont 



90 LETTERS FRAE SAUNDERS McTAYISH. 

aboot the waste o' siller on them, then the kintra, as Mr. 
Bumble said o' the law, '^ is a ass." 

Some o' the private illuminations were vera fine, an cam' 
far ayont the Government anes, an' nae doot at muckle less 
cost. 

In ma neist I maun gi'e ye some accoont o' tiie Scots 
Company's .dinner, the Ba', ftn' i^er ploys that hae been 
gane on i' the toon. 

Yer Guid-Brither, 

Saunders McTavish. 



XX.— ANENT THE DUKE O' EMBRO', THE SOOTS 
OOMPANY, AN' ITHEB THINGS IN GENERAL. 

I'll no gi'e ye ony accoont o' the Review as ye were there 
yerseF, an' sae ken as muckle about it as I can weel tell ye. 
I wadna' like to mak' ony invidioiis distinctions; but I think 
that amang a' that were there the Scots Company didna' 
look the least sodger-like, an' if we're to judge by the mony 
times they hae been ca'd oot to form a guard o' honor to 
the Prince, they haena' been a'thegither unacceptable in 
his een. 

Then there's the Milang an' Strathalbyn Cavalry, a' Sons 
o' Anak, an' sittin' their horses like Centaurs. They cam' a 
lang way to dae honor to the Prince, an' haein' a wheen 
Scotsmen among them, an' a' unco fond o' the pipes, they 
fratemeesed wi' the Kilties, an' sat doon thegither to denner 
at the Hamburg. 

Noo, the lads hae got into a fashion o' readin' ma letters 

to ye, an' though I whiles hae a bit o' a joke at their expenae, 
still they tak' it kindly frae me, though they michtna frae 
anither. Hooever, they're a braw set o' lads, an' I dinna' 
mean to mak' fun o' them ony mair, unless I canna' help it, 
or aiblins see it's for their gude. 

Weel, naething wad ser' them, but they be't to hae auld 
Saunders to tak' pat-luck wi' them, an' if ye had been in the 
toon they wad hae had ye tae. Sae, though I'm o' an unco 
retirin' disposition, I thocht it but richt to gang an' fyle a 
plate wi' them, an' tak' a dram or twa thegither for the sake 
o' auld Scotland. 

The denner wasna' sae bad, but I didna' see a haggis. I 
missed the '^ honest sonsie face" o' " the great chieftain o' the 
puddin' race," an' a Scots denner withoot a haggis is like an 
^SS withoot saut. Hooever, we got unco cantie an' social 
thegither, an' had what the Yankees wad ca' " a gude time." 
We had the best o' music frae the best o' instruments, the 
pipes, an' frae nae mean performer. 

" He screwed the pipes and gar't them skirl, 
Till roof and rafters a' did dirl." 

There were speeches, sangs, recitations, an' the Hielan' 
Fling — ^nae less. A wheen o' the lads were surpreesed to 
see that I didna' look quite sae auld as they expec'it, an' ye 
ken I dinna' look within five-an'-twenty years or sae o' ma 
real age. That's wi' takin' care o' mysel' in ma young days, 
mair especially in the matter o' drinks. '* For in my youth 
I never did apply hot and rebellious liquors to my blood." 

Na, na ! nane o' yer soor wersh trash o' Erench wines — 
yere brandied sherries or logwood port ever gaed doon ma 
thrapple when I was a callant. Naething but the best o' 
whusky, aboot twenty degrees abime proof, an' that had 

never paid the King saxpence. That's the stiiff to gi'e ye 
length o' days, provided ye dinna' spile't by mixin't wi' 
water. 

Heoh ! but the halcyon days o' anld Scotland are gane by, 
an* a' through the introduction o' English gangers. I mind 
weel when ilka auld wife had her ain still, an' there was aye 
a bit keg oomin' up to the Laird in a compliment, an' yet the 
King, honest man, wa^na' a haet the waur, for he cudna' ]ose 
what he never had, an' in the McTavish kintra nae duty had 
ever been paid in the memory o' man. 

There were gangers nae doot in thae days, an' whiles for 
the look o' the thing, an' to show they were zealous officers, 
they micht seize an emp'y still; bub they never even did that 
till the still was niaist worn oot. They were rael thochtfu' 
in giein' notice o' their veesits. They wad say to the bits 
o' callants, " rin awa' hame, ye wee vagabones, an' tell yer 
auld jauds o' mithers that I'm comin' roon' the mom's mom, 
an' they maunna' let me see onything I shudna' see." 

There's a waefu' change noo. A' the free distillin's knockit 
on the head, an' even in the licensed distilleries, the vera 
owners are sae harassed by English gangers, that they dauma 
even tak' a dram theirsells to slocken their drouth, or let a 
frien' wet his whustle withoot its duty paid whusky. If 
Scotland did gain onything by the Union, hech ! she's lost as 
muckle; an' it was a black day for her when the first Eng- 
lish gauger crossed the Border. 

But I'm fear't I'm wanderin' a wee frae the subjec'. 
There's twa topics whilk if I ance get on, ma pen maist rins 
awa' wi' me, an' I hae kent mysel' whiles rise to positive 
eloquence in treatin' o' them. Thae twa are whusky an' 
the lasses; the twa themes that hae inspire't the noblest 

poetry o' every age. At least, if the ancients hadna' whuskyy 
they did the best they cud wi' wine, whilk is but a pidr 
substitute. 

There was nane o' that new-fiaiigled teetotalism whan I 
was a bairn, an' auld as I am, I think I'm like to see the 
end o't yet. It's no suited to this climate ava. 

I maunna' forget to say that there were twa three gaucie 
chiels amang the English present, that it was maist a pity to 
think had been bom on the wrang side o' the Tweed. Hoo- 
ever, I hae nae prejudices, an' I'll freely admit that some o' 
Qor southern neebours are no muckle ahint us in the posses* 
sion o' thae qualities that dae maist honor to oor common 
humanity. 

The Ba' in the Town Ha* on Tuesday nicht was a maist 
successfu' ane. The Duke's piper played, and the Duke 
himsel' danced a Hielan' reel, as I tell't ye he wad dae, 
although it wasna' in the programme. 

EJrstie lookit rael weel, an' was dressed as braw as ony 
ane there. In fac', folk cudna' hae guessed that her gude- 
man had jist been through the Coort, an' paid seevenpence 
farden in the pun'. Naebody wad ever hae thocht she was 
the mither o' thae twa strappin' lasses, Bella and Maggie. 
They didna' dance wi' the Prince, but maybe they enjoy't 
theirsells as weel as if they had. The sicht o' the Prince 
was eneuch for them. 

It was a bonny scene a'thegither, an' the leddies bore wi' 
rale gude humour the tearin' o' their dresses, whilk cud 
hardly hae been avoided, their trains were sae lang. 

I hear that some o' the dUe didna' like the idea o' dancin' 
in the same room wi' tradesfolk, an' wanted a bit raip pit 
across to separate the cheena frae the delf. I canna' believe 

that Surely, when the Prince an' the McTavish didna' 
mind the presence o' tradesfolk, naebodj else need hae been 
fear't o' their plebeian names takin' ony scaith. 

To adorn the Toon Ha' wad be like pentin' the Uly, sae 
ayont mirrors an' evergreens there were nae decorations. 
But the supper-room was embellished in a way that showed 
the designers werena' a'thegither destitute o' taste; an' as for 
the supper itseF, I may say wi' candour that I hae sat doon 
to waUr entertainments even in the " Land o' Cakes." 

The torch-licht procession was a great success, but I canna' 
say muckle for the firewarks. Onybody but a Reception 
Committee-man wad hae kent that a bricht moonlicht nicht 
is no' the best adapted for sic a display. Hooever, they 
only cost a hunner an' fifty pun', and that's a mere naething 
to them; it doesna' cum oot o' their ain pooch, ye see. 

As to the Mayor's banquet, ye'U see full accoonts o't in the 
papers, but I wad jist add that the least thing the citizens 
can dae to show their appreciation o' the way in whilk the 
Mayor has maintained the credit o' the city is to pit him 
in again, withoot a contest, always provided he's willing to 
gang. 

Yer Guid-Brither, 

Saunders McTavish. 

XXI.~ ANENT ASSAULTS ON EDITOBS, RBPOBTSBS, AN' 
OOBRESPONDENTS, AN' ITHEB THINGS IN aSNERAL. 

Ye'll mind nae doot, Jock, the great privilege debate in the 
Yankee Legislature, arisin' frae the complaint o' a member 
that anither ane had fired at him durin' the second readin* 
o' a BilL The learned Speaker, after an exhaustive exposi- 
tion o' the law on the subjec', decided that it was oot o' order 
an' a breach o' privilege to fire at an opponent at that stage 
o' the Bill. 

It was after, an' in consequence o' that decision, that the 
Associated Press o' New York agreed to the rules noo in 
force there anent assaults on editors an' sic like. They 
decided that when a chiel felt himser aggrieved by ony news- 
paper remark, he was first to tak' satisfaction frae ane o' the 
editors or proprietors, an' whaur ane o' them happened to be 
a military man, he was boun' to gie him the preference, 
whether he was ane himsel' or no. After polishin' aff a' the 
editors an' proprietors, then, an' no till then, he micht begin 
on the reporters; syne the compositors an' pressmen, till he 
cam' doon to the vera deils theirsells, an' it was reckoned a 
breach o' etiquette to assault a correspondent till ilka ane 
employed in the printin' office had got his paiks, an' by that 
time, unless the assailant was mair than ordinar' o' a' fire- 
eater, he was maistly rubbed oot himsel'. 

Ye see if it's to become the fashion here to tak' personal 
vengeance on the Press, it's needfu' that proper rules shud be 
laid doon, an' it behoves ilka ane, indudin' " oor ain corre- 
spondents" in the kintra toons to consider their position. 
Thank gudeness I hae never said onything to hurt onybody's 

feelings, unless it was aiblins that cliiel they ca't "C. B./' an' 
he hit me first ; but je see noo-a-days it's no the man ye write 
aboot that assaults ye^ but ane o' his relations, sae ye can 
never tell whaur ye are. 

A body micht sae something aboot me for instance, whilk 
michtna' ruffle ma feathers ava, in fac' I micht tak' it as a 
compliment; but then ye yersel', Jock, that were aye raither 
free wi' yere haun's, or somebody that has the honor o' being 
connec'it wi' me either by blude or alliance, or some ane else 
that's aiblins only an enthusiastic admirer o' ma writin's, 
micht tak' offence an' rin awa' an' assault the man withoot 
haein' the slichtest idea whether I felt aggrieved or no. 
Then some folks again hae sic heaps o' relations, faithers, 
brithers, sons, uncles, nephews, guid-brithers, guid-sons, an' 
cousins to the forty-second degree, that maitters micht in 
time come to resemble the auld feuds atween the clans. 

Noo, although I aye eschew personalities, an' hae the hail 
staff o' the Adverteeser to be assaulted accordin' to rule, afore 
my time wad come, stiU as there's aye some dour bodies that 
^rinna' pay ony attention to etiquette, I hae thocht it desir- 
able to tak' some steps to guard my ain personal safety. 

The porter has positive instructions no to let onybody in 
that looks in the least excited, or like's they were ** blue- 
mowlded for want o' a bateing." To hae the law on ma ain 
side, I hae had a' the chiels i' the place sworn in as special 
constables, an' I hae jist completed, at some sma' expense, a 
rale bony device o' ma ain invention. Naebody can win 
into ma office withoot steppin' ower a trap-door. At the 
first symptom o' hostile intentions I touch a spring ; doon 
gangs the chiel into a tank o' cauld water in the cellar. I 
^ae been tryin' experiments wi' cats an' dogs to see hoo lang 

they can stay under water an' ultimately recover, an', to pre- 
vent ony great mishap, I hae got a lot o' the printed instruc- 
tions " hoo to recover the apparently drooned." Besides, me 
an' twa three ither auld cronies hae been takin' lessons in 
gougin', w^ a stuffed figure an' movable een. It's bonny 
practioe,«but unoo sair on the thoombs till ye're used fit. 

I never stir oot o' doors withoot a revolver an' a life pre- 
server, an' I hae a bonny bit o' a skene-dhu, a perfec' gem; the 
man that wad objec' to haein' his craig nickit wi't maun hae 
nae taste for the beautifu'. But as I said afore, some folk 
hae sae mony relatioi^ that they micht come on in sic num- 
bers as to neutralise a' yer precautions. Sae I hae had an 
alarum bell constructed, an' when it rings, the hail Scots 
Company — ^the Duke o' Embro's Ain — '11 ken that auld 
Saunders is sair beset, an' '11 come up ** at the dooble " to his 
assistance. 

Hech ! it's a queer warld this. Fm sure Sooth Australia's 
aboot the last place whaur ye wad hae expec'it reporters to be 
assaulted in their ain offices. I un'erstaun' the rates o' pre- 
mium on life assurance on a' connec'it wi' the press here are 
to be raised, an' it's even a question whether they'll be ac- 
cep'it at ony price. 

It's to be hoped that recent events '11 disabuse the minds 
o' oor rulers o' the idea that wd hae nae native talent here, 
an' that it's needfu' to gang to Melbourne to fill up ony 
vacancies in the Grovemment service. Losh, man, ye wad 
hae thocht that there was nae need to gang there for flunkies, 
at ony rate, seein' that the breed already exists here to a 
maist alarmin' extent. Vera like the wages that were 
offered wema' muckle, it was the perquisites. It minds me 
o' the Hielan' servant; when her mistress engaged her, she 

G 



98 LETTERS FRAB SAUNDERS McTAYlSH. 

askit her what wages she wantit. '* Hoots, mem/' says she, 
** I dinna' care muckle aboot wages, 111 be aje fin'in' 
things.'' 

We had ae bonny specimen last year o' a reverend gentle- 
man wha was made muckle o' by the total abstaij^ers, simply 
because he cam' frae Melbourne, an' noo we hae had an awfu' 
public scandal frae anither o' the same gentry. Hooever, it 
may dae gude in the en', we were fast fa'in' into the status o' 
a provincial toon, lookin' up to Melbcmme as oor Metropolis, 
an' we wanted something to shake us oot o' that position. 

The Eeception Committee held their last meetin' in the 
Insolvent Coort, an' they cudna' hae chosen a mair appro- 
priate place. Nae €k>vemiaent cud exist lang withoot filin' 
its schedule, if it aye carried on business in the way the 
Reception Committee has done. 

To tell o' a' their misdaein's I hae neither time nor incli- 
nation, but I wad jist refer to the illuminations again. Jist 
fancy their pittin' up elaborate gas fittin's on a' the three 
divisions o' the Government Offices, an' then lichtin' up ane 
o' them at a time. If they had consulted the inmates o' the 
Lunatic Asylum they wad hae tell't them, their end micht 
hae been obtained by fittin' up the ae wing only, an' lichtin't 
three nichts in succession. 

There was the Supreme Coort tae, the fittin's o' it '11 cost 
twa hun'er an' sax pun'is. It was lichted ae nicht for aboot 
hauf an hoor^ an' then it either gae'd oot o' itsel' or was 
pit oot. Even whaur the gas wad bum, the system o' lichtin' 
up the places on different nichts wasna' vera successfu'. 
Folk werena' comin* into the toon every nicht to see a wee 
bit illumination here an' anither ane there. I happened to 
be ga'en by accident along North-terrace ae nicht, an' saw 

the Institute lichted up. It looked gey an' weel, but besides 
mysel' there were only twa bairns an' a towsy tyke o' a dog 
lookin' on, an' I thocht it was hardly worth payin* three 
hun'er an' fifteen pun' to please sic a sma' assembly as that. 

Yer Guid-Brither, 

Saunders McTavish. 




XXTT.-ANENT NEW POLLIN' PLAGES, TELEGRAPH 
STATIONS, AN' ITHER THINGS IN GENERAL. 

OOB legislators hae been devotin' a' the po'ors o' their vast 
an' gifted intellec's to the establishment o' new pollin' places 
a' owre the kintra. Ilka ane o' them lookin' on himsel' as a 
main pillar o' the State, an' hearin' wi' horror that at the 
last election twa or three o' his constituents that wei'e dis- 
guised in drink, werena' able to warstle a mile or twa to the 
pollin' booth, determines that sic' a frichtfu' irregularity 
maunna' occur again. 

As he meditates on the appallin' result to the warld at 
large if a' the electors were gettin' fou' neist time, he mak's 
up his mind to bring the pollin' booth to ilka man's door, sae 
that he can exercise the noblest richt o' humanity, after 
whilk he may get as fou' as a fiddler if he likes. 

No deterred by the absurdities patent at every election, 
when we hae continual instances o' pollin' places whaur ane, 
twa, three, an' four electors record their votes at a cost to a 
lang-sufierin' people o' thretty or forty pun's the piece, they 
keep on appointin' new anes an' whaurever a public-hoose an* 
a smiddy are gathered thegither, there do oor sapient legisla- 

tors set doon a pollin'-booth an' a Telegraph Station in their 
midst. 

They ca* the tane "securin* purity o' election," as if it 
mattered twa bodies whether ae haveril body was elected by 
twa or three hauf-witted gowks, mair or less, a' as daft or 
nearly as daft as himser. As for the new Telegraph Stations, 
that's ca't " developin' the resources o' the kintra." 

There's hardly a bit o' a toonship on ane o' oor great lines 
o' traffic " leadin' frae a place whaur naebody ever comes 
frae, to anither that naebody ever gangs tae," but what the 
member for the distric' maun hae either a polling-booth or a 
Telegraph Station, or the promise o' ane as sune as the 
revenue can afford it. No that the promise is worth muckle, 
for the revenue's declinin' daily, an* the rate that oor expendi- 
ture's progressin' minds me o' the final flare-up o* an' in- 
tendin' insolvent afore he absconds. 

An' what an awfu' cruelty it is to sen' ony unfortunate 
youth to keep a Telegraph Station in ane o' oor decayin' 
kintra villages. The first day the line's opened, congratula- 
tory messages pass atween the Governor an' the petty mag- 
nate o' the district, an' maybe the publican for the fun o' the 
thing, an' to gi'e the affair a lift, sen's a message to his wine 
merchant in toon proposin' a nobbier thegither. The unfor- 
tunate operator fancies he's to hae a rush o' business, but 
puir fellow that's the last message he ever gets — ^that's paid 
for, I mean. 

Month after month he pines in solitude listeliin' to the 
weary click o' the instrument that tells him that Adelaide's 
speakin' Mount Gambler, or Kapunda speakin' the Port, but 
ayont sendin' his daily report o' the weather to headquarters, 
an* whiles exchangin* a bit o' chaff wi* a fellow-sufferer Ian- 

guishin' in anither decajin' an' hauf-des^-ted village, he 
vegetates in enforced idleness a moody an' discontented being, 
lookin' wi' suspicion on his felloW-men, an' haudin' in especial 
detestation the twa three bairns, that on their way hame frae 
£k;hule whiles peep in at the door wi' a hauf-terrified an hauf- 
inqnirin' look. 

It requires a mind o' stronger calibre than maist o' oor 
colonial-bred youth possess, an' ane that's been unco weel 
furnished by previous study to endure for lang sic a fearsome 
ordeal. We hae the Lunatic Asylum croodit wi' puir fel- 
lows that hae tint their wuts in the dreary solitudes o' the 
bush, an' yet here we hae a paternal Government adoptin' 
the vera means for creatin' lunacy, by appointin' men to tele- 
graph stations in places whaur, in a' human probability, no 
eneuch o' business 'ill be dune in the present century as '11 
pay for replacin' the poles that are eaten by the white ants. 

This rage for telegraph extension an' new poUin'-places is 
no unlike the mania there was twa three years sin' syne for 
opening bmnch^banks, an' if it continues ye may expec' in 
future Gazetteers to hae Sooth Australia describet in some 
such fashion as this : — 

** This unfortunate colony has been ruined by Responsible 
Government an' the practical irresponsibility of its rulers. 
A' the folk that cud rin awa' hae emigrated to Victoria an' 
New Sooth Wales. The kintra districts are inhabited 
chiefly by telegraph operators, bank clerks, an' deputy 
retuming-officers, an' the principal buildin's ai« the banks' 
telegraph stations, an' pollin'-booths. 

" The only places whose population shows an increase are 
the Destitute an' Lunatic Asylums. The keepers, wha are 
all Honorables (limited) an' ex-Ministers, eke oot a precarious 

livelihood by disposin' o' the gowd on their auld uniforms to 
the bailiffs wha are in {possession o' the colony, on behalf o' 
the holders o* Sooth Australian bonds. The i-evenue, derived 
chiefly frae lucifer matches, is totally inadequate to defray 
expenses, though the Legislature still gang through the 
forms o* votin' supplies. As a proof o' the utter decadence 
o' this ance flourishin' colony, we may state that the last 
Scotsman departed six months syne, having faUed in pro- 
curing cash at the Treasury for a tippenny stamp, the sole 
currency o' the kintra." 

Seriously though, Jock, if we dinna' come to quite sic a 
pass as that mentioned abune, we'll no be far ahint it, if the 
present profligate expenditure gangs on. We muckle want 
a Joe Hume in the Hoos\ If siller was as plentifu' as 
sclate stanes it cudna be thrown awa' mair recklessly. 

Tak' thae railways. Did ever Christian man hear a mair 
fearsome or scandalous statement than that showin' the 
excesses that wad be required on former votes 1 Are we a* 
gane clean gyte? Is it true that the majority o' mankind 
are mad, an' that wi' the proverbial cunnin' o' lunacy they 
shut up the few sane folk in asylums? 

There's naething '11 bring oor rulers to their senses — ^that's 
to say, if they haena' tint them a'thegither — but dispensin' 
wi' their services. An' if we canna' dae that, if we're boun' 
to them han' an' flt, we'll come to grief as a colcmy afore 
lang. We canna' lang continue bumin' the caun'le at baith 
en's. 

As Artemus Ward said, "We are governed too much." 
There's an unco rage for multiplyin' useless offices, an' if it 
gangs on the same gate, the bulk o' the population '11 sune 
consist o' the ceevil servants. The Government keep creatin' 

new offices, raisin' salaries, authorisin' lavish expenditure 
here, there, an' everywhere, withoot takin' the slichtest heed 
to mak' the twa en's meet. An' there's a' the members open- 
mootbed, like corbies. Ane wants a new brigg, anither a 
railway or tramway, a third a telegraph station, a dizzen o' 
them new pollin'-places, as if they were in possession o' the 
purse o' Fortunatus, in place o' bein' the guardians — bonny 
guardians, indeed ! — o' the revenues o' a vera sma' an' im- 
poverished dependency o* the British Croon, that '11 hae a 
hard struggle to get through its present liabilities withoot 
bein' burdened wi' the interest an' eventual repayment o' 
anither million whilk the Treasurer glibly talks o' borrowin'. 

I'd like to see't. Siller may be at ane or ane an' a hauf 
per cent, in Lunnon, but we're no like to see muckle o't wi' 
oor present system o' finance. 

Then there's the Northern Territory landholders clamorin' 
for their siller back. Man, Jock, if they get it, it'll be a 
maist iniquitous business, to rive &ae the overtaxed an' 
impoverished inhabitants o' this colony seventy or auchty 
thoosan' pun's to reimburse a wheen graspin' speculators, a 
hantle waur than Shylock was. Even Shylock was content 
wi' fair interest, but they want ten per cent., an' demand it, 
tae, as bauld as brass. 

By the way, talkin' o' the Northern Territory, hoo is't 
that the member for Fliaders hasna' demanded a pollin'-place 
at Adam Bayl Afore the votin* boxes cam* roon' the Par- 
liament micht hae been dissolved, or the opposin' candidates 
aiblins micht be traivelin' in a far country whaur their rail- 
way passes wad avail them naething. 

Yer Guid-Brither, 

Saunders McTavish. 

XXni^ANENT A NBW LAND BILL, AK' ITHSB THINGS 

IN GENERAL. 

As theFd'ft nae doot, Jock, that whatever Ministiy happens 
to be in po'or neist session maun either introduce a new 
Land Bill, or mak' room for them that will, it michtna' be 
a'thegitiher inexpedient for you an' yer brither fairmers to 
consider a wee what wad constitute a gude Land Bill. I 
dinna' think it needfu' to gie ony arguments to prove the 
imperative necessity o' a change in oor land regulations. In 
spite o' the illusive statistics obtained by the Government as 
to the extent o' the emigration o' the fairmers to New Sooth 
Wales, everybody kens that they are ga'en in hail troops, an' 
when we hae the vera head o' the Government himsel' statin' 
in his place in Parliament that hc^s beginnin' to think o' 
flittin' tae, it behoves ilka ane that has onything to lose to 
see that some steps are ta'en to save the wreck o' his 
property, an' no let the colony gang to the wa' a'thegither. 

I dinna' agree wi' ae ailment that has been used against 
a change in oor Land Act, that we shud wait a year or twa 
to see hoo them that hae left us for Albury get on in their 
new hame. Whether they're successfu' every year, or whiles 
hae a bit flood that mak's amend for a' its damage by 
enrichin' their fields for the neist season, mak's nae difference 
to us. They'll no come back here at ony rate. 

Neither wad I pay ony attention to anither argument, 
that English capital wad be prevented frae comin' here for 
investment. We dinna' want English capital invested on oor 
fairmers' lands. We want them to be freeholders in- the fuU 
sense o' the term, no to be warkin' their lives oot to send ai 

their profits in the shape o' rent or interest to a bloated 
absentee capitalist that disna' contribute ae farden to the 
expenses o' the kintra, £rae whilk he draws his unhallowed 
gains. 

Besides, I deny a'thegither that English capital has been 
invested in Ian' here to onything like the extent that's 
represented. Nae doot oor fairmers amang them owe a 
heap o' siller to English capitalists, but this is the gait o't. 

We'll suppose an English capitalist buys through his agent 
here, at the land sale, a hun'er acres for a hun'er pun's. 
He sells this to a fairmer for four hun'er, ae hun'er in 
cash, an' for the rest he charges him twa an' a hauf per cent., 
by this means he gets his first hun'er back, an' repeats the 
operation ad inJMium* The puir faumer has to pay for 
interest thirty-seeven pun' ten per annum, till what wi' bad 
craps, an' sic usurious interest, he's forced into the Insol- 
vent Coort, an' yet the land agents wad threep doon yer 
throat that here was a case o' four hun'ner pun's o' English 
capital invested, an' that if we mak' ony change we'll drive't 
awa. 

Under a system o' deferred payments the fairmer wad hae 
paid say twenty pun's the first year, an' saxteen pun's a year 
for the neist four, less than hauf what he has to pay for 
interest under the present system, an' at the en' o' that term 
the land wad hae been his ain freehold, instead o' bein' 
burdened wi' a debt o' three hun'er pun's. Yet, strange as 
it may seem, the State wad hae got the vera same sum for 
it's land as it does the noo', wi' this additional advantage, 
that instead o' gettin't in a lump sum, whilk only drives the 
Treasurers an' Governments to extravagance, they wad hae 
a steady annual income frae the land fun' no liable to be 

influenced to ony extent by exceptional periods o' depression 
or prosperity. 

Wha can doot that oor present financial condition wad 
hae been infinitely mair healthy if the vast sums that hae 
been invested in land here in the past ^ve years, an' spent 
as sune as received, had been paid in annual instalments, of 
whilk we wad yet hae to receive a considerable amoont 1 

The amoont o' indirect loss to the State owin' to the sums 
fairmers hae had to pay for interest an' a^ncy an' sic like ; 
their losses by bankruptcy, no to speak o' the misery caused 
thereby to individuals an' families, is simply incalculable. 

It's no lang till the new elections, when ye'U hae an 
opportunity o' tichtly tairgin' the candidates, and mak' up 
yer minds no to return ony man that's no soon' on the land 
question, and that'll no pledge himsel' to support a Bill 
identical wi' or similar to the ane introduced by Alick Hay. 
Yell hae poorfu' opposition — that o' a sma' but wealthy 
class, wha see their crafb is in danger, an'U strain every nerve 
to continue what they consider their vested richts to prey 
on the unhappy fairmer. But stick thegither, agree to drap 
a' minor diflerences, an' ye maun succeed. Ye hae baith 
richt an' reason, forbye num'ers on yer side, an' when the 
waur than Augean stable o' oor land auction mart has been 
cleansed, the man by whase means it had been accomplished 
will hae saved the colony frae ruin, an' weel deserved the 
warmest thanks o' the hail community. 

!Nae doot when the harpies that hae preyed sae lang on 
the fairmers fin' oot that their occupation's gane they may 
adopt some o' the plans that hae been try't in Victoria to 
get the Ian' still into their clutches by means o' dummies. 
The Act wad need to contain a sharp an' decisive remedy 

for that, an' I wad propose that for the first offence a heavy 
fine be imposed, an' for the second I wad simply hang them, 
dammy an' land agent on the ae gallows. 

I wad aye gang in for the greatest happiness o' the 
greatest num'er, an' there can be nae doot that the fairmers 
considerably ootnum'er the land agents, even as the sheep 
ootnom'er the wolves. I can weel conceive the raptures o' 
joy that wad lichten up mony a hamestead as the telegraph 
flashed along the roads the welcome intelligence that '^anither 
land agent has just been hanged; he died penitent;" an' in 
thae pairts o' the kintra whaur the wires haena' yet pene- 
trated, beacon fires micht carry the joyfu' news frae hill to 
hill till in every pairt o' the agricultural districts it was kent 
that anither land agent had ceased to live. 

Mony a heartfelt prayer an' sang o' thanksgiving wad 
gang up that nicht frae gratefu' hearts a' owre the length an' 
breadth o' the land. The muttered curse o' the ruined 
fairmer languishin' in gaol — the wail o' misery frae his 
unhappy wife an' weans, hauf starvit on Government rations 
— wad be changed to hymns o' praise, an' they wad forget 
for a time their ain sufferin's an' wrangs in the satisfaction 
o' kennin' that justice had at last been done. 

It may be said that we cudna' legally hang a man for 
mere conspiracy or intent to defraud, but whaever says sae 
kens little o' oor legislative po'ors. Haena' we a'ready 
dismissed ae Judge for contumacy, an' canna' we dae the 
same again? Hae we no tried to mak' it illegal to use 
lucifer matches an' threatened to imprison for three months 
wi' hard labor ony man, woman, or chUd, that wad dae sic a 
thing? Hae we no try't to abolish primogeniture, to tak' 
frae a British subjec' his birth-richt, an' ser' him as Jacob 



108 LETTERS FBAE SAUNDERS McTAVISH. 

did Esaul an' if we can dae a' thae things wiihoot bein' 
hinner't by the Home Groyemment, do je think they wad 
interfere to prevent us hangin' twa three land agents, a class 
deservedly unpopular, an' wha mairover .had broken the 
laws 1 Wad they try to obstruc' the course o' justice amang 
a people sae loyal as the Sooth Australians, an' whaur its 
execution wad gi'e sae muckle gratification to sic a lai^ an' 
deservin' class as the fairmers ? Nae fear; the law wad tak' 
its course, an' there wadna' be sae mony letters against 
capital punishment as there are when it's a murderer that 
becomes the objec' o' a perverted sjrmpathy. 

Man! when I think o' the amoont o' happiness that folk 
wad enjoy by simply stringin' up a single land-agent, Tm 
maist vexed that the law's no in force the noo. 

Yer Guid-Brither, 

Saunders McTavish. 



XXIV.— ANENT THE LIBERTY O' THE PRESS, LIBERTY 
O' SPEECH, AN' ITHER THINQS IN GENERAL. 

As the elections '11 sune be comin' on, an' there's like to be 
a gej an' keen contest, it's as weel that folk shud ken hoo 
far they can gang in personal abuse o' an opponent either in 
speech or writin'. There's a deal o' latitude alloo't at election 
time, still it's as weel for a body to keep on the richt side o' 
the law. 

We'll premise that yer objec' is dootless to annoy yer 
opponent, to expose him to ridicule an' contempt, to mak' 
him ashamed o' himsel', if he has ony shame in him, an' 

generally to hurt his feelin's, an' mak' life a burden to 
him. 

Weel, there's a gude mony points ye may attack him on, 
an' maist folk are vulnerable on ane or mair o' them. If, 
for instance, he's made his siller in trade, tak' care never to 
let him sink the shop, be aye castin' it up to him. If he's 
been a grocer, ca' him "Figs" or " Sand-the-sugar;" if he's 
been a butcher, ca' him "Tripes" or " Liver-an-lichts;" if 
an aim-monger, " Tangs " or " Saucepans," and sae on. Ye 
see, a' thae trades an' ithers like them are low mean ways o' 
makin' a livin', an' it '11 never dae to let the likes o' them 
force theirselis into the society o' the likes o' us withoot 
bein' continually reminded o' their disgracefu' origin. If he's 
a lawyer, ca' him — ^but bide a wee, I dinna' think ye can 
improve on that; it's nae use pentin' the lily; if he's a lawyer, 
then jist ca' him ane, nae nickname that ye cud invent wad 
be mair effective. 

Of coorse ye'U no let ony personal pecidiarity pass withoot 
notice. If he's a stoot man, for instance, ca' him a porpoise ; 
if he's thin, a skeleton; if his legs happen to be a wee bowly, 
ask him to let ye wheel yer barrow through them; an' if his 
nose is a wee thocht red, say ye want to licht yer pipe at it. 
It doesna' need muckle wut to be abusive, an' I hae noticed 
that ony a]hision to a personal defect or peculiarity is aye 
keenly relished by the audience, an' usually causes mair 
distress an' discomfiture to the subjec' than even a reference 
to his trade. 

Ye dinna' need me to tell ye that if a man at ony period 
o' his life has committed an indiscretion, placed himsel' in a 
ridiculous licht, been forced for a time to adopt some menial 
though honest occupation, sic as bein' a scavenger, a lamp- 

lichter, or a waiter, aye cast it up to him, an' if he winces 
under it, gie't to him again. 

Then if he's what's ca't by some folk here a dissenter — 
though by the way that's quite a misnomer in this kintra, 
whaur there's nae Established Kirk. In England an' Ireland 
a' sect« but the Episcopal ane are dissenters. In Scotland, as 
ye weel ken, the Episcopalians are dissenters just as muckle 
as the Plymouth Brethren. Her Most Gracious Majesty 
hersel', when in Scotland, aye gangs to the Established 
Presbyterian Kirk, an no' to a dissentin' Episcopal Chapel. 
Then, again, in Rome, Russia, or Turkey, Episcopalians an' 
Presbyterians baith are dissenters; but here there's nae sic a 
thing, an' it's a wunner to me to hear folk that oucht to ken 
better talkin' o' church people an' chapel people, churchmen 
an' dissenters, an' sae on. 

But to resume, if he's what some folk term a dissenter, 
be sure ye ca' him a white-choker; no that white chokers 
are peculiar to ony sect in particular, but it's recognised as 
an opprobrious term for a dissenter, an' is aye safe to raise 
a lauch, an' if ye hae a mair than ordinar' dislike to him, ye 
can ca' him besides a cantin' hypocrite, a howlin' dervish, a 
cannibal, or ony ither disgracefu' name ye can think o'. In 
fac', the hail vocabulary o' abuse is open to ye, wi' ae ex- 
ception. 

Ye maunna' ca' him a convic', ye maunna' say he wore 
the bracelets, was marked wi' the broad arrow, or the cat-o'- 
nine-tails, or onythrng o' that kind, for then ye see ye wad 
be liable to be ta'en afore the Justice, an' if ye didna' 
apologise, ye micht hae to pay a heavy fine, or gang to 
prison. 

There's naebody mair attached to the liberty o' the press. 

an' liberty o' speech than mysel', but I dinna' like them ex- 
tendin' to license. We hae had twa prosecutions instituted, 
lately, ane by the press for an assault, an' ane against the 
press for libel. In baith cases apologies were accepted, an' 
proceedings stayed; but ye maunna' consider frae these results 
that ye may either ca' a man a convic' because ye dinna' like 
himsel', or assault anither ane because ye dinna' like his style 
o' reportin' wi' impunity. 

I was strongly reminded the tither day o' the line — 

** And wretches hang, that Jurymen may dine." 

It's an unco like thing to keep a Judge an' Jury frae their 
denners, merely in trying to prove the innocence o' a prisoner. 
Wha's he, I wad like to ken, that the gastric juices o' the 
Bench, the Bar, an' the box shud be a' deranged ibr the likes 
o' him? Sic things shud be nippit in the bud, an' a limit 
put to the length o' all trials, say ^ye minutes for petty 
larceny, ten for highway robbery, an hauf-an-hoor at the 
ootside for arson or murder. 

I see ae puir fellow has got sax months' extra imprison- 
ment wi' hard labor for something that his counsel said or 
did. If it's a statutable offence to insinuate onything to the 
prejudice o' the polis, by a* means punish it, send the errin' 
lawyer to prison in company wi* his client, but dinna' visit 
his offence vicariously on the unfortunate prisoner. 

Nae doot, if the prisoner in question has ony frien's they'll 
bring his case afore the Executive; if he hasna', then, he 
maun dae like ither frien'less chiels — grin an* bear it. 

This letter '11 mak' the twenty-fourth an' last o' the series. 
It's no sae muckle that I'm fear'd folk '11 get tired o' readin' 
them — ^though unlikelier things than that hae happened — : 

but Tm gettm' unco tired o' writin' them. It's sair wark 
aje fin'in' faut Gude kens I wad be only owre glad to gi'e 
a word o' praise noo an' then to the Ministry or the Parlia- 
ment if I cud dae't conscientiously, but I canna'. Wi' the 
exception o' the introducer o' the new Land BUI, o' wham I 
hae already made honorable mention, and Mr. Carr, wha has 
dune gude service by his motion anent Government adver- 
tisements, I canna' ca' to mind ony member of the Lower 
Hoos' that's deservin' o' special commendation. 

There's a wheen canny bodies in the Upper Hoos', an* 
that's fast becomin' the favorite branch o' the Legislature; 
they're a' for hainin' siller, and the tithers for spendin'. 
They hae dune weel for the kiutra in throwin' oot the Bill 
for borrowin' AUCHT HUN'ER THOOSAN' PUN'S. 
Man, Jock, jist fancy oor Government haein' the handlin' o' 
sic a sum^ in addition to the ordinar' revenue. Hoo they 
wad mak' the siller flee ! What lots o' useless offices wad be 
created wi' little to dae an' plenty to get! What heaps o' 
puir relations wad get Government billets, an' then get com- 
pensation for loss o' office when the crash cam' and their 
incompetency was fun' oot ! 

An' what wad we hae to show for't a' ? A wheen useless 
bits o' railways, leadin' to nae place in particular, an' that 
wad be mair costly to us than as mony white elephants. If 
the Port an' Kapunda lines dinna pay their ain expences, an' 
we hae to keep on borrowin' siller to keep them gaen', what's 
like to be the case wi' railways to sic places as Port Wake- 
field an' Narracoorte. 

It's no for lack o' subjec's to animadvert on, or o' abuses 
to abuse, that I lay doon ma pen; but I'm fear't that if I 
gang on muckle langer, pintin' oot errors an' blunders, that J 



ANENT THE TBBTOTALLEBS. 113 

micht turn oot a cankered aold carl, in place o' bein' the 
genial, gade-natured auld man I am. Hech! its eneuch to 
BOor the milk o' human kindness in onjbody's system, to see 
hoo the colony's misgoyemed. 

Weely Jock, I can say that a' I hae written has been dune 
wi' an honest desire to dae some gude, an' I hae aye striven 
to avoid personalities. An' noo I wad borrow the Fifeshire- 
man's toast wi' a slicht alteration, an' wish a merry Christ- 
mas, an' happy New Year, to a' the folk in Sooth Australia, 
an' a' the folk oot o't, no forgettin' yersel', an' Kirstie, an' 
the bairns. 

Yer Guid-Biither, 

Saunders McTayish. 



XXV.— ANENT THB TSBTOTALUSIIS AN' ITHEB 

THINQS IN GENSRAI.. 

The teetotallers hae been haudin' high festival again, an', as 
usual, their report bristles wi' statistics eneuch to gar yer 
hair staun' on en'. There's ae noticeable feature aboot thae 
chiels; they imagine an unco heap o' figures, an' after ihey 
hae ca'd owre them twa three times, they annoonoe them to 
the warld as fac's. 

But to gi'e the bodies their due, I'll quote the words o' 
their ain report Thet ae paragraph begins : — ^* From calcula- 
tions made (baaed upon statements which have recently been 
made public, and Grovemment returns) it is found," etc. 
Then follow the statistics, an' the neist paragraph begins : — 
<' These ftMsts!" 

Noo^ Jock, I vreA maist reiE9>ec'fiilly express ma utter dis- 
belief m thirteen millions o' gaUon» o' colonial beer bein' 
brewed annually in Sooth Australia; an' if the Committee 
can show, to ma satisfaction that that portion o' their state* 
ment is ooirec', I'll tak' the pledge mysel'-^sae flar as colonial 
beer's concerned. 

Supposin' that we admit, for the sake o' argument, that 
ane o' their fac's is correc', viz., that 14,800,000 gallons o' 
intoxicating drink are consumed annually in the [)roYinoe, 
they mAun be far wrang in their next fao', that the cost to 
the consumers is nae mair than £1,484,000. Why, that's 
but twa shullin's a gallon,. 

Noo you an' me, Jock, pay fbr oor whisky a pun' the 
gallon, fbr oor brandy aboot twenty-four shullin's, an' for 
cor beer frae five to sa^x shullin's; and then we dinna' buy in 
the dearest market, nor yet in vera sma' quantities. As for 
sheaoak, it's a drink I dioina' fancy miuokle-; but I bdieve it's 
retail't at aboot twa, an' auchtpence. 

If it's true that as muckle liquor is drank here as the 
teetotallers pit doon, then it cudna' cost the consumers less 
than three mdllioiks o' money — ^mair nor dooble their estimate. 
But I wad ask ye, Jock, does it staun*' to reason that in this 
poyertyHstricken kintra, if the hail population spent a' their 
eamin's in drink,, they cud e^end three millions amang 
them? 

Fit a' they earn in a lump, the wages o' workin' men, the 
profits o' trade, the Ministers' and ceevil servants' pay, the 
incomes o' the squatters, fairmers, an' minin' proprietors, 
the doctors' fees, the lawyers' pickin's, the Ian' jobbers' steal 
— Hech ! man, I nearly made a slip o' the pen there — weel, 
say the Ian' jobbers winnings, an' the plunder secreted by 

insolventsj there wad be hard wark to mak' up three 
millions a year to spen' in drink, even if they didna' leav9 
theirsells ae farden to buy meat an' claea 

An' yet we ken there's heaps o' things folks hae to fin' 
siller for, an' dae't tae. There's kirks to bigg, seat rents to 
pay, schulin' for the weans; there's concerts, ba's, theatres, 
an' races to gang tae — a' costin' siller — there's a hantle o' 
tea an' sugar used, forbye cakes an' sweeties; there's a' the 
vanities o' dress to provide for, baith for male an' female; 
photographs hae to be ta'en, newspapers subscribet tae, 
teeth to be drawn, hair to be cut, trips ta'en to Glenelg 
in the summer, the mangle-woman has to be paid, some o' 
us hae to provide gowd lace, cocked hats an' ither whigma- 
leeries, an' then abune a' there's oor little charities; an' 
whaur wad a' the siller come frae to settle a' thae bits o' 
items, if we had already spent mair than we earn in drink 1 

Then there's the 98f gallons o' intoxicatin' liquor drank 
annuaUy by ilka man, woman, an' bairn in the kintra, 
teetotallers excepted. Do ye ken, Jock, hoo they win at 
that reckonin' t Weel, I'll tell ye. It's by the same mode 
o' computation that astronomers ken the distance o' the sun 
fiue the earth. They guess at a quarter o' the distance, an' 
then multiply by four; an' sae the teetotallers guess at the 
quantity o' drink consumed in the colony, an' dividin't by 
the num'er o' inhabitants, they win at the result even to a^ 
quarter o' a gallon. It's wun'erfu' I 

Sae muckle for the Keport. Noo, I winna' daiy that, 
there's a gey drap o' drink gangs doon folk's thrapples here, 
an' maybe it micht be better if it was a wee mair evenly 
distributed — ^if some drouthie bodies dldna' get sae muckle, 
an' if some ither puir chiels got a dram whiles instead; but 



116 LETTEBS FBAE SAUNDERS MoTAYISH. 

I canna' believe that onj cause is a gude ane that resorts 
to sic fearfu' exa^eration, to ca't by a vera mild name. 
What's mair, I dimia' believe that Sooth Australia consumes 
per head dooble as muckle drink as England or America, 
three times as muckle as Sweden, an' twa an' a hauf times 
as muckle as France. 

'^It's an ill buird that fouls its ain nest/' an' its ma 
opinion that some o' the teetotallers o' this colony hae jist 
published a shamefu' slander against their neebours, an' that 
consequently they maun be unco ill buirds for daein't. 

Weel, nae doot this is fine weather for the kintra, but it 
gi'es us unco clarty streets in the totm. When I was crossin' 
Bundle Street the day, I was forcibly reminded o' thae 
beautifu' lines o' the poet o' St. E>ingan's — 

''Splash! splash! splash! 
InUkaairtyetum; 

Splash! splash! splash! 
Like wadin' through a bum ! 
It's O ! for the fit o' a duck— 

The nater o' puddock or taid ; 
For surely it's just for muck like this, 

Sic craturs as pnddocks were made." 

An' Kirstie tae, puir woman; it was unco vexin' for her 
gettin' her braw new goon a' spiled wi* the clarty glaur; it's 
clean ruined. As sure's death, Jock, I dinna' think it 11 be 
gude for onything but to be gi'en to some puir bodie! 

Hech! the Corporation wad feel imco sma' if they kent 
what Kirstie thocht o' them! "What for, the guid-for- 
nothing haveril bodies," says she, " what for do they no get 
some o' thae street Arabs to sweep their dirty clarty 
crossin's, so that an honest woman micht gang across 
withoot gettin' owre the shoe mooth?" 

There's aye sense in what Kirstie says. They're ca'in' 
oot for some employment for the city Arabs; weel, here's 
something wants daein', let the Corporation sen' them to 
dae't. I ken ae leddy wad provide a broom for naething. 
Then there's a wheen auld codgers in the Destitute Asylum 
that wadna' be owre weak for sic wark, an' they micht, may- 
be, earn twa three bawbees at it — eneuch to keep them in 
tobacco. Deed, wha kens but that some wat day, ane o' oor 
weel-fed, weel-clad, an' muckle respec'it insolvents michtiia 
recognise in the puir auld body that was sweepin' a clean 
space for his passage, ane o' his victims o' former years, 
aiblins a destitute milk-man, or green-grocer, an' gi'e the 
auld carle the price o' a glass o' colonial beer to cheer up the 
cockles o' his heart 1 He wadna' enjoy his ain glass o' Bass 
or AUsopp wi' his lunch a haet the waur, I'll gang bail, an' 
the neist time he gaed through the Goort the incident micht 
be mentioned to his credit. 

Yer Guid-Brither, 

Saunders McTavish. 



XXVI.— ANENT THE VACANT GOVERNORSHIP AN' 
ITHER THINGS IN GENERAL. 

Bt the Panama mail we hear that Mr. Pope Hennessy is 
still favourably spoken o* for the Governorship o' Sooth 
Australia. Weel, I'm inclined to think mysel', that it'll no 
gang muckle ayont speakin' in his case; but if either he or 
ony ither Roman Catholic is appointed as oor Governor, I'U 

mak' ane to sen' a humble petition to Her Most Gracious 
Majesty for his recall. 

Ever since the glorious Revolution o' 1688, it has been 
unlawfu* for ony Roman Catholic to baud the Croon o* the 
Three Kingdoms, or for the Sorereign, bein' a Protestant, to 
marry a Roman Catholic, withoot payin' a penalty whilk, as 
expressed by Lord Melbourne in the Privy Cooncil, is 
" simply forfeiture o* the Croon." ; 

Oor Sovereign is, by the British Constitution, necessarily 
a Protestant, an' I baud that nae Roman Catholic, hooever 
eminent for ability or liberality o* views, can ever accurately 
or genuinely represent as viceroy a Protestant sovereign wha 
is head o' baith Kirk and State. 

We hae submitted quietly to sic an unconstitutional 
anomaly for sax years, but if an attempt be made by a Tory, 
or ony ither Government, to perpetuate it by appointin' 
anither Roman Catholic Governor, then it'll behove every 
guid Protestant to lay sic a grievance at the fit o' the throne? 
whaur I hae nae doot it wad only need to be represented to 
receive immediate redress. 

It strikes me vera forcibly, Jock, that oor frien's frae the 
Emerald Isle get a gude heap mair than they're entitled to 
o* the guid things at the disposal o' the Colonial Office. Oor 
three last Grovemors hae a' been Irishmen, an' their united 
reigns hae lasted for twenty years. Takin' the relative 
populations o' the three kingdoms into accoont, we wad be 
entitled to hae ten years o' Scots Governors an* auchty years 
o' English anes, afore we had anither Irish ane. 

I wad bewillin', hooever, to let byeganes be byeganes, an' 
hae them time aboot frae the three kingdoms, an' as Her 
Most Gracious Majesty is the head o* twa Kirks, an' is an 

Episcopalian in England, an' a Presbyterian in Scotland, 
thej micht belang to either o' thae twa denominations, but 
no to ony ither; that's whaur we draw the line. 

It wad be a gran' thing to hae a Scots Qovemor for a 
while. It wad raise the tone o' society sae muckle. Noo, 
I hae been castin' owre in ma mind to recommend some 
decent honest Scotsman to Gladstone when he wins into 
office again, an' I canna think o' ane that's better fitted for 
the post than oor auld Men' Tarn Nemey. 

Tam's no sae young as he ance was, an' he's thinkin' o' 
ieavin' the British Linen Bank noo, an' retirin' to some 
easier way o' life. His ain wishes pinted to bein' a ganger, 
but Tm fear't he wad never win owre thae weary com- 
petitive examinations. It was a fine trade — ^a ganger's, in 
ma young days, an^a' ye needed to get in, was a bit recom- 
mendation frae the Duke — in the west kintra, at ony rate. 
But noo it wad puzzle Locke or Newton, or even Adam 
Smith, to answer ae hauf o' the questions they pit to ya 
Afore ye can be made a ganger noo, ye hae to read Homer 
at the openin' o' the bulk, gi'e yer reasons for believin' or 
disbelieven' in the authenticity o' Ossion's Poems, explain 
the difierential calculus, pint oot hoo ye wad fin' the longi- 
tude at sea in a thick fog, an' wi' yer chronometer smashed 
to bits, show by baith inductive an' deductive reasonin' that 
Prester John was a myth, tell the names an' ages o' Solo- 
mon's wives, gi'e the exac' num'er o' acres in the Gkurden 
o' Eden, name the first discoverer o' the sources o' the Nile, 
an' the man that invented shandygafl^ an' answer scores o' 
ither questions that hae nae mair to dae wi' gaugin' than a 
wheen o' oor Sooth Australian Ac's o' Parliamisnt hae to dae 
wi' either law or sense. 

Noo, Tarn's a clever chiel, bnt I doot if he cud manage a' 
that; but then ye see, there's nae examination required for 
a Governor — ^Uka thing's ta'en for granted. Hien he's a 
Presbyterian to the backbane, an' a' for Kirk an' State. If 
he has a faut it's maybe that he's gey fond o' a dram; but 
that, ye ken, is a virtue in a ganger, an' in a Grovemor it 
cudna' be mair than an amiable weakness. At ony rate, 111 
be boun' he wadna' help to drink ony o' thae thirteen 
millions o' gallons o' colonial ale. Na, na. Tarn aye liked a 
drap o' something short ! 

An' I'U say this muckle for Tam, wha has been a rulin' 
elder for the last twenty years, that he's aye quiet in his 
drink! 

But noo I cum to his gran' qualification, an' that wad be 
nae sma' ane here, whaur birth an' rank are sae muckle 
lippened tae ; for ye see it's human nature to value maist 
what we haena' got. Tam's weel connec'it. His Men's 
are high. He's a far awa relative o' the great Duke o' 
Argyle himsel', the King o' the Hielan's an' a' the Europes 
i' Scotland! 

An' this connection, mind ye, is nane o' yer roon'aboot 
forty-second cuisin kin' o' relationships, but it's weel defined. 
Tarn's uncle, by the Luther's side, married the Laird o' 
Kittle-Oxter's niece, a humpy-backed young leddy o' forty- 
seeven. I mind her weel, a gruesome carline. Weel, the 
last Laird o' Kittle-Oxter but twa, had a brither that was 
transported to the plantations for bein' oot in the Forty 
Five, an' hech, he had a narrow escape o' haein' his craig 
raxed. Hooever he got on weel in Virginia an' made siller 
as a nigger-driver, an' then as a planter, an cam' hame an' 
biggit a gran' hoose doon bye Stirlin', ca't Skelpie Ha'. 



ANEKT THE VACANT GOVERNOR8HIP. 121 

Weel he deed in the Auchty Nine, an' left twa dochters, 
co-heiresses, that were a wee dark in the colour, haein' a drap 
o' black blude in their veins. 

But siller does awa wi' a' petty distinctions, an' sae the 
young leddies were muckle socht after; though their lips 
were maybe a thocht owre thick, an' their noses had mair 
o' breadth than length, still the lasses wer^na' a haet the 
waur. An' thae twa neer<io-weel hempies, the Lairds o' 
Inverclaw an' Glenscart, after rinnin' through a' their pro- 
perty wi' the Prince an' his randie crew, were fidgin' fain to 
get hand o' some o* the auld nigger-driver's siller, even wi' 
ita encumbrances. Sae the lasses bein' naething laith; 
there were twa gran' weddin's in ae day. It wadna' hae 
dune, ye ken, for the Duke to hae been present himsel' 
when the leddies wer'na' pure white, but he sent ane o' his 
factors to gi'e the brides awa', an' that was surely gude 
eneuch for the likes o' them. 

Noo, ye'll understan' Tam's connection wi' the Duke, for 
every ane kens that the first Lairds o' Inverclaw an' Glen- 
scart were seeventh cuisins an' squires o' . the body to the 
great Duke o' Argyle in Queen Anne's time. 

Ha ! ha ! lad, there's no mony colonial Governors that 
cud speak wi' sae muckle truth as Tam Kemey cud, o' ma 
cuisin the Duke ! 

Yer Guid-Brither, 

Saunders McTavish. 

XXV XL— ANSNT THE WIMMERA RAILWAY, AN* ITHEB 

THINGS IN GENEBAL. 

Nae doot in the coorse o' jer lang an' weel-spent life, Jock, 
ye may hae seen a wheen monkeys bein' fed in a menagerie, 
when ilka ane neglects it's ain dish an' tries to feed oot o' it's 
neebonr's. They spill a heap mair nor they get, an' while 
the tane's stealin' frae the tither, it's ain dish is bein' <;leared 
oot in the same fashion. 

Mankind are no unlike to the monkeys in this respec', an' 
Colonies, mair especially Sister Colonies, are no a'thegither 
averse to similar tricks. The latest phase o' tryin' to help 
yersel' oot o' yer neebour^s dish, that has cam' iinder ma 
notice, is the proposal to mak' a railway frae Fort Caroline 
to Apsley, whilk is to hae the effec' o' '' tappin' the Wim- 
mera," as they ca't, an' bringin' Victorian trade into Sooth 
Australia. As short sichted as their prototypes the monkeys, 
oor legislators '11 fin' oot in time that robbin' their neeboui^s 
dish an' neglectin' their ain is an unprofitable prooeedin' in 
the en'. 

Spite o' a' the fallacious statistics that may be cookit o' 
the rents paid for runs, an' the num'er o' sheep depas- 
tured in the district to be " tappit " by the line, it will be 
clearly shown, should this fantastical scheme be carried oot, 
that takin' a horse to the water, an' garin' him drink are twa 
distinc' an' separate operations. 

To suppose that the Wimmera squatters '11 break aff their 
commercial relations wi' Melbourne hooses, an' leave aff their 
dealin's wi' kent folk to gang to uncos, for nae advantage ava 
to theirsells, but jist to please the whigmaleeries o' a wheen 

bodies that ocht to be inside the wa's o' an asylum, is 
stretchin' the imagination to some extent* But to expec' that 
they'll pay mair to sen' their oo' to an ootport, that they'll rin 
extra risks, pay mair for insurance, incur lang an' vexatious 
delays, an' finally get tippence a pun' less for't in the Lunnun 
market, because shippit frae a Sooth Australian in place o' a 
Yictorian port, is jist to conclude that the squatters that are 
to be '' tappit " are natural-bom gowks and idewuts. 

But it's jist on a par wi' the maist o' oor legislation. 
There's the Port Augusta Eailway noo, that wad open up a 
fine extent o' rich mineral kintra, an' bridge owre the rain- 
less trac', bringin' the weel-grassed regions o' the interior 
near haun' tae us. That wad be something wise-like to 
attemp'. But, na ! na ! that's a' in oor ain dish. There wad 
be nae credit to be got by bringin' doon oor ain produce. 

If the Northern Territory belanged to Queensland noo, 
an' there was the ghaist o' a chance o' gettin' ever sae sma' a 
morsel oot o' a neebour monkey's dish, why then it wad be 
a different thing a'thegither. Some heaven, or elsewhere- 
born minister an' engineer wad arise an' recommend that 
Queensland shud be "tappit" at ance. Surveys wad be 
made, an' afore ye could say Jack Bobison, twa three hun'er 
thoosan' o' bonds wad be on their way to England on accoont 
o' the Blinman an' Adam Bay Direct Junction. The only 
topic o' debate wad be whether the line shud begin at lake 
Hope or Central Mount Stuart; for nae Sooth Australian 
Crovemment wad ever think o' beginnin' a railway at the 
sea-board. Hech ! the wise men o' €k)tham that gaed to sea 
in a bowl, were sages compared wi' oor rulers. 

Noo, I dinna' think we're exac'ly ripe for railways yet; but 
if they maun fin' employment for their tribes o' engineers 

an' BarveyorSy why not try a line wbanr there wad be a slicht 
prospect o' some traffic, hooever sma'. There's the Darlin' 
noo, every year or twa it n^lec's to rise. Thoosan's o' bales 
o' oo' are lyin' waitin' to be fetched. Hun'ers o' puir folk 
are gane short o' rations. 

There's a Intimate trade already established, an' o' some 
extent. A railway to the Darlin' wad *^ let daylicht into " 
some o' oor sin territory, an' dae guid to some o' oor ain folk. 
Ah! that's a' very fine, ma frien'j ony gowk cud mak' water 
rin doon hill, but it tak's a statesman to mak' it rin the 
ither road. If the oo' doesna' come doon the Darlin' the 
tae year it will the neist, an' if the bodies are short o' 
rations, they canna' starve sae lang's they hae plenty o' 
mutton. 

Thei'e wad be mair satisfieustion in bringin' ae sheep's heed 
frae the Wimmera than a' the oo' an' fat stock produced on 
the Darlin'. 

As for the Port Augusta Railway, that's sae manifestly a 
gude speculation that croods o' capitalists are fechtin' wha's 
to mak' it; but oor Government are sae far-seein' and sae 
intent on their neebor's dish, that they'll neither mak' the 
railway theirsells nor let ony ither body dae't, but sit like a 
dog in the manger, tumin' owre a' applicants to the Circum- 
locution Office. 

Do ye mind in ane o' Gait's novels whaur there's an auld 
writer, what the English bodies ca' a lawyer, at the pint o' 
death) Like the maist o' his tribe he hadna' erred in leadin' 
owre examplary a life, sae he was sair bewailin' o' his mis- 
deeds. Noo, there was anither auld writer wi' him, an' he 
was naething laith to console the puir deein' sinner, but 
kennin' what he did o' him, he was unco pit tae't to fin' oot 

ony atom o' comfort. At last a bricht thocht struck him. 
** Man/' says he, " Ye're no sae bad after a', ye're no sae 
vera bad, let me see, noo. Ye never worshipped graven 
images, did ye ?" An' neither he had, it hadna' come in 
his way, but that was aboot the only sin the auld deein' 
writer hadna' committed. 

Noo the present Government o' Sooth Australia, as weel 
as former anes, are no a'thegither bad. Dootless, like the 
auld writer, it '11 be hard to fin' oot ony redeemin' feature 
in their proceedin's. Weel, I'll tell ye. Amang a' the 
nonsensical Ac's, the contradictory Ac's, the impracticable 
Ac's, the inequitable Ac's, that hae sprung frae that hotbed 
o' repugnancy an' invalidity in North-terrace, there has 
been ae saving clause, nane o' them extended to Scotland. 

The hail o' the xmiversal warld, the Isle o' Man, Batavi% 
Timbuctoo, the Channel Islands, Fiji, Walrussia, were a' 
legislated for on North-terrace, but they kent Scotland 
wadna' pit up wi' their haivers, an' sae they wisely ezcepit 
her. It's a prood distinction. The Northern Territory Ac', 
the Dog Ac', the Width o' Tires Ac' are no bindin' in Scot- 
land, nor by a parity o' reasonin' on Scotsmen, an' let the 
first Scotsman that's brocht afore Mr. Beddome for no haein' 
a tire as wide as a garden roller, plead exemption on that 
grun.' 

Weel, ye see, auld Saunders wasna' fax wrang aboot the 
Qovemorship. We're to hae a Scotsman, as I said, though 
I maun confess I wad hae likit better if we had had a 
Hielan'man, but ye canna' get everything in this vale o' 
tears. 

Tarn Nemey, ye see, had nae chance sae lang as the 
Tories were in office, for they be't to gi'e the best things 

to their ain frien's, but when oor side gets in, I hae the 
promise o' the first gaugership for Tarn; that was what he 
aye ettled to get, an' he's weel fitted for it. 

Nae doot it's a loss to the colony, but we hae gotten oor 
richts at last wi' haein' a Scots Governor, an' it's to be 
hopit ilka ane's as weel pleased as 

Yer Guid-Brither, 

Saunders McTavish. 



XXVin.— ANENT THE WIMMERA RAILWAY, AIT ITHER 

THINQS IN GENERAL. 

It's no a bad thing, Jock, to hae a partial freen', mair 
especially if he's in the Ministry, for he can whiles pit 
something in yer way that '11 pit a trifle in yer pooch, an' 
naebody a bit thejwiser or the waur. I dinna' mind, hooever, 
that I was ever muckle the better o' yer freen'ship sae far as 
the siller gaed, an' I dinna' ken exac'ly whether ye merit 
praise or blame for sen'in' a' ma letters to the Adverteeser, 
I'm owre auld noo to hae muckle vanity left, at least mair 
nor ma neebours; still, nae doot it's gratifyin' that after ye 
an' Kii*8tie hae had the news o' the day frae me, ye shud 
think it desirable to' let the readers o' the Express an' 
Chronicle get it at secoa' haun'. 

I see that some youthfu' tyro frae wham, considerin' the 
honored name he bears, or lays claim tae, it's to be hopit 
better things may be lukit for than this, his maiden effort, 
has thocht fit to fin' faut wi' some remarks I made in ma 
last letter to ye anent that fearfu' monstrosity, the proposed 
Fort Caroline an' Wimmera Hailway. 

Ear be it frae me to discourage the pursuit o' literature 
amang the ingenuous youth o' this province, whether their 
early attempts are made in English or in an imitation o' the 
auld Scottish tongue. But ye see, the warst o' thae bits o' 
eallants is that they're wantin* in reverence to th^ elders 
an' betters. No but what this young shaver has gumption 
eneoch to dub himser ma freen', kennin' fine that onything 
frae the pen a' a freen' o' the MoTavish wad be read wi' 
interest owre the length an' breadth a' the land, a'thegither 
irrespective o' its intrinsic merits. 5* 

Naebody wad ever guess frae the context that the writer 
was a freen' o' mine; hooever, we'll examine his claim fairly, 
an' even gi'e him the benefit o' a doot. 

He ca's himsel' *' Jamie Tamson, ane o' John Tamson's 
baim&" Weel> John Tamson was ane o' ma auldest freen's. 
We were at the schule thegither near haun' fifty years agone. 
He was a braw chiel, John, but aboot the last man to be 
persuadit to, try ony scheme on the grun' that ye cud rob yer 
Xieeboiur by it. Na, na, his motto aye was "Let every herrin' 
hing by its ain tail." I never heard that John had a son 
' doon Lacepede Bay way, but its jist possible. Sae we'll gi'e 
the puir chiel the benefit, o' the doot, and admit that he rnay 
be ane o' John Tamson's bairns, but ye ken the auld sayin' — 
^' It's a wi3e bairn that kens his ain faither." 

It wasna' weel dune o' him to accuse an' auld freen' o' his 
faither o' no kennin' his geography. Losh bless the callant, 
when I was at schule a' that was kent aboot Australia was 
that we sent thieves there, to a place ca't Botany Bay, 
discovered by Captain Cook, wha made a' thae wim'erfu' 
voyages, 

Even noo they dinna' condescend to mony particidars in 

the schules in the auld kintra. It's a mistaken notion that 
the bairns learn aff bj heart the names o' a' the District 
Cooncils here, as we had to dae wi' the French Departments. 
An' that was aye the kittlest pairt o' the geography. When 
I was at the parish schule o' Ballahullish twa three years 
sin' syne — an' a better schiile there's no i' the three king- 
doms, though hauf the scholars are barefitted — it was the 
examination day, an oot o' compliment they gi'ed the geo- 
graphy class their Australian lesson. Weel, they gaed owre 
the names o' the colonies an' the capital toons glibly eneuch, 
but that was a'; no a word aboot the Northern Territory, 
nor yet ane o' the ootports mentioned. An' as for Kingston, 
Fort Caroline, an' Lacepede Bay, the vera maister himsel', if 
he had been askit, wad hae thocht they were in three dif- 
ferent pairts o' the warld, an' wad never hae guessed that 
they were a' the same place. 

A body may ken a heap aboot geography withoot kennin' 
whaur the Wimmera is, an' I doot vera muckle if there's 
mony members o' the C^eographical Society that ever heard 
it's name. 

Hooever, I'm no abune mentionin' that I hae seen the' 
Wimmera, an' that I'm no entirely unacquent wi' some o' 
the bonny bits o' swamp that lie atween it an' Lacepede Bay; 
an' hech, Jock, atween you and me, the mair I saw o' them 
the less I likit them. 

To the like o' me, Jock, it doesna' matter muckle 
personally hoo far the credit o' the colony is involved in 
makin' useless railways frae places naebody ever gangs tae, 
tae ither places whaur naebody ever cam' frae in the memory 
o' man. A' the bits o' savin's I hae managed to hain are 
unco portable. A stockin' fit, an' that no ane o' the largest 

size, '11 baud them a', an' as sune as I see things hae oam' to 
the warst, aa' the creels are gane to be cowpit a'thegither, 
TU trintle cannily awa' oot' o' the mess to the auld kintra, 
whaur I can mak' sure o' ma parriteh an' milk, wi' a sheep's 
head on Sunday, an' a drap o' gude whuskj a' the year 
roun'; an' what mair cud mortal man desire 1 

But it's the likes o' jou, Jock^ that 'U suffer, when yer 
bits o' acres that je meant to leave ahint you to yer bairns 
are seized by the Shera' officers an' ye're rowpit oot o' hoose 
an' hame, to pay the debts incurred by the €k)yemmeiit in 
makin' a' thae useless railways, an' are turned oot in the 
warld in yer auld age, a puir auld fusionless carle, wi' nae- 
thing starin' ye in the face but beggary an' starvation. An' 
naething cud be harder, I think, than for a man like you, 
that has been through the Goort, an' got the upper baun' o' 
yer creditors sae neatly, an' saved yer property in sic a wise- 
like manner, to hae't ta'en frae ye in sic a way. 

Look to it, Jock, you an' yer brither landowners. It's 
yer property that's gi'en in pledge for the money borrowed 
to be squandered in thae railways that '11 never pay in the 
creation o' cats an' dogs. If the Port an' Kapunda railways, 
in a comparatively populous district, dinna pay their expenses, 
hoo can railways owre deserts an' swamps be onything but 
ruinous 1 

As for gettin' some o' the siller repaid by duties on goods 
to be consumed in the Wimmera District, that's a' haivers. 
The Victorians are no gomerils; they're no entirely devoid 
o' reason; an' the first thing they'd dae, if the rai|v^f was 
made, wad be to clap a Custom Hoose at the terminus, an' 
then what wad become o' the thoosan's on' millions that 
were to come into the Sooth Australian treasury! 

I 

Ye'll maybe think I hae gi'en owre muckle prominenoe to 
Jamie Tamson's bit essay. It's no unlikely that I hae, but 
this maunna' be ta'en as a precedent. I canna' be expec'it 
to reply to every land-louper that threeps he's a freen* o' 
mine, an' for the future I'll tak' nae notice o' ony sic letter 
addressed to me personally. 

In fair argument I never feared the face o' clay yet, an' I'll 
no begin noo. If there's ony mair o' John Tamson's bairns 
that hae a craw to pick wi' me, let them address their letters to 
the Editor, an' I'll reply to them. I'm no particular; they're 
welcome to use prose or verse, English or Scots, aye, or ony 
ithei* tongue they like, barrin' Sanscrit, an' twa or three sic 
languages, that I'm no quite sae gleg at as in my younger 
days. 

Av coorse this wad hae to be wi' a due regard to the po'ors 
o' the compositors, an' wi' the permission o' the Editor; for 
I wadna' like to see this *^ correspondence maun be continued 
in oor adverteesin' columns." That wadna' suit me ava. 

Yer Guid'Brither, 

Saunders McTavish. 



XXIZ.— ANENT THE NEW MINISTBY AN' THE CARAN- 
DINIS, YJT AN INTERMEDIATE DISSERTATION 
UPON KISSIN'. 

If ever ony Government committed suicide, the last ane did 
wi' their new fangled land resolutions. What for did they 
no bide as they were, let weel alane, an' let some ither body 
lin his head again sic a stane wa'? I was unco fashed to 

iin' that Alick Hay cudna' see his way clear to tak' up the 
reins. Wi* a Scots Governor, a Scots Premier, an* a Scots 
pheelosopher at their back to aid them wi' his advice when 
in kittle straits, the colony wad rapidly hae approached a 
state o' millenial prosperity. But that wasna' to be. I 
suppose the piiir bodies here wema* jist ripe for sic an ava- 
lanche o' blessings. 

Ye'll agree wi' me, Jock, that we sairly wanted a change, 
an' although the new Ministry doesna' coont a Scotsman 
amang them, still I'm vera muckle inclined to grant them 
ma support. To insure its continuance, hooever, they maun 
set to wark briskly to correc' some o' the numerous errors o* 
their predecessors, an' wi' maist especial reference to the 
Width o' Tires Ac'. It's nae mair than natural that puir 
folk shud be oppressed, an' sae lang as it was mere carters 
an' sic like that were pulled up afore the Bench by the 
informers, an' fined in the matter o' a week or twa's wages, 
I wadna' think o' interferin'. It's jist what they had a richt 
to expec', being puir an' hard-workin.' 

But when it appears that buggies an' carriages are liable 
to the same provisions, it's high time to hae a change. Losh, 
man ! think o' the fearfu' consequences that wad ensue if a 
Ian' agent was fined for takin' hame a poke o' sweeties to 
his bairns, or a pun' o' pork sausages for a relish to his 
Sunday's d^iner in a vehicle that hadna' his name pented 
on it. Twenty new Lan' Ac's wadna' be sae fearsome. 

What an unco stramash they hae kickit up in Melbourne 
aboot a reverend gentleman that's been charged wi' — what? 
— committin' a' the seven cardinal sins? Na! no quite sae 
bad as that; but no fax ahint It's said that some years sin' 
syne he kissed a leddy o' his congr^ation! Weel, what 

then? Maiat minister's wives sit in the kirk their goid-man 
hands forth in. Some ministers hae sisters, cuisins, aunties, 
grannies, guid-sisters, an' female freen's o' various d^rees 
that may a' happen to be leddies a' their congr^ation; an' 
what for shudna they kiss them? 

There's ae sang that says, " The minister kissed the fiddler's 
wife, an' cudna' preach for thinkin' o't." Aye, but ye'll say 
that's a daft-like sang, an' a douce man like you shudna' 
lippen to that Weel, I'll gi'e in to ye. We'll excep' 
fiddler's wives, for there's na doot that if a minister cudna' 
preach after kissin' a fiddler's wife, it wad, to a certain ex- 
tent, impair his usefulness. For ma ain pairt, when I was 
a bit laddie, I aye ettled to get waggin' ma pow in a pu'pit, 
for I was under a strong impression that I wad be entitled 
to gi'e the richt haun' o' fellowship to a' the brethren, an the 
kiss o' peace to a' the sisters. What is a kiss? '' Humid 
seal o' fond affection," says the poet. '' There's naething 
wrang in a kiss," says common sense, it's a mere pledge o' 
gude will atween the sexes. In a' ages, an' amang a' peoples 
except the maist barbarous, the practice o' osculation has 
been universal. An' there's mony sorts o' kisses; there's 
the kiss o' affection, the kiss o' courtesy, the kiss o' hospi- 
tality, the kiss o' peace, an' the Judas's kiss; an' a' thae 
kisses hae their varieties an' gradations. 

For instance, what an unco differ atween the first an' the 
last kiss. In the first kiss there's a brief taste o' that 
happiness that existed in Paradise afore sin entered in an' 
tainted wi' its felon breath the pure an' primeval felicity o' 
the human race. 

But the last kiss? A' is owre at length. Ye hae seen 
her yer vera soul was wrapped up in slowly fiuie awa'. Nae 

human means cud arrest the fell approach o' disease. Ye hae 
tended her wi* mair than a woman's tenderness. Grieved as ye 
hae been to see her droop an' decay, ye hae tried to smile 
for her sake when yer vera heart was breaking for ye cudna' 
thole that she shud learn the utter desolation that possessed 
yer spirit when ye thocht o' the bitter cup ye had to drink. 

An' sae »he has passed awa' wi' a smile on her lips an' 
her haun' clasped in yours. An' noo ye stan' alane in the 
chamber o' death; alane wi' her. There she lies in the dead- 
kist in the awfu' apparel o' mortality, an' afore the lid is 
screwed doon ye tak' ae lang last lingerin' look on her that 
was the^licht o' yer existence, the vera apple o' yer e'e. Ye 
eanna see the bonny blue een that never met yours but wi' 
glances o' tenderest love, for they are steekit by the grim 
haun' o' Death, but the glossy broon curls that hae sae aften 
danced in the sunlicht are still the same. Ye cut ane aff to 
be worn ever after next yer heart, an' ye tak' ae last kiss o' 
the clay cauld lips. A shiver runs through yer hail frame 
at the icy touch o' the dead. 

There's nae answerin' pressure frae thae lips that never 
met yours afore but wi' a throb o' welcome. The lilies on 
her bosom are no whiter than these cheeks that were wont 
to flush wi' joy at your approach. On the pale an' marble 
brow there is nae sympton o' thought or feelin,' an' as ye 
gaze for the last time on the much loved features, ye can 
realise the michty difference atween a first an' a last kiss. 

But what am I haiverin' aboot? I had maist began to be 
pathetic, 9J1' was wanderin' frae ma text. Supposin' the 
minister in question did kiss ane o' his congregation some 
years since, mind ye, was that a faut) Kissin' gangs by favor, 
sae they say, an' it's as like as no that the originator o' the 

report was ane that wanted to get a kiss himser an' didna'. 
Was there ane o' them that hadna' either kissed a bonny lass 
himser, or wished he had had the chance? True piety and 
propriety aye gang haun' in haun*. For baith I hae a great 
respect but Pharisaical hypocrisy I abominate; an' ma 
opinion is, that the reverend pastor has been badly used 
amang thae rigidly righteous. 

Man ! this wad be a dreary warld if kissin' waa dune awa 
wi'. I wad maist as sune dae withoot whusky. It wad 
be a question for a Debatin' Society whilk o' the twa cud be 
maist easily dispensed wi'. 

An' sae ye haena' been to hear the Carandinis yet ! Te 
mind what the auld Heathen Emperor, puir body, used to 
say when he cudna' mak' a fair bargain wi' his conscience 
at nicht, *^ I hae lost a day." Weel, let me tell ye that ilka 
day that gangs past till' ye hear them, ye may consider ye 
hae lost a day. A man that has cam' to ma time o' life, an' 
has heard twa or three generations o' singin' men an' singin' 
women skirlin' at his lugs, is no vera easy to please. An' 
then, when ye hae turned three score, ye're apt to think that 
the sangs ye hae listened tae in yer youth were the sweetest. 

Still, I maun confess that to hear thae twa charmin' young 
lassies singin' thegither was maist like a new sensation to 
me. The hail o' their performances baith in playin' and 
singin' were admirable, but that bonny duet, '^ Trust her not, 
she is fooling thee," was an exquisite gem. I canna' ca' to 
min' ever heann' onything I liket better. No that it's 
muckle use wamin' folk to beware, for, as Charlie Fox used 
to observe, that next to winnin' at cards the greatest pleasure 
was losin', sae I think that to be fooled by a bonnie lassie 
is the neist best thing to bein' favored by her. 

They're a' muckle alike in bamboozlin' ye, I think, an* 
there's few o' us, even • Baptists included, that haena' been 
cajoled mair than ance by thp dear delightfu,' deludin,' de- 
oeivin,' bewitchin' bits o' things, bless their hearts ! 

Dinna lose anither day; tak' Kirstie wi' ye — that's to say 
if she'll enter a theatre — ^for I ken she's gey an' strait-laced; 
tak' a' the bairns, an' induce yer freens an' neebours to gang 
tae. Ye'U never hae a greater treat Od ! man, if the music 
o' the spheres is only ae hauf as gude as the singin' o' the 
twa Miss Carandinis, I'll admit that the spheres wad be 
rather a desirable place o' residence. Either o' them separ- 
ately is charming, but the twa thegither are perfection. 

O' glances bewitchin' an' smiles they are lavish ; 
Yer e'en they'll entrance an' yer lugs they will ravish. 
Hech ! they fairly enchanted auld 

Saunders McTayish. 



ZXX.~AKEKT THE MOONT BARKER ELECTION, INSPEO • 
TOR QALBRAITH, AN* ITHER THINGS IN GENERAL. 

Weel, naebody can accuse the Moont Barker electors o' 
placin' owre high a vahie on their votes. ¥bt frae bein' as 
ye micht hae expec'it in sic a close contest either arrogant in 
their manners or exactin' in their demands, they maist gaed 
owre the score the ither way, an' allo'ot themsells to be ta'en 
to the poll in squads for a mere trifle. Jist whatever cam' 
handiest wad dae, a pun' note, a glass o' beer, a hurl in a 
cart, twa three days holiday to see the auld woman, wi' the 

promiae o' their wi^ges bein' paid a' the same, irhilk firotaiae, 
by the -WBj, waana' kept. ^ 

There was ae pair chiel i^at was pit aflT wi' an atild sark, 
wi' ae sleeve an' nae tail, an' yet if he had had gumption 
eneuch he micht hae had three pim'; for that's what the 
voters were appraised at, an' three pun' wad hae ooffc him a 
dizsen o' new Sootch twills, wi' a white sark or twa for Sun- 
days. Man, I think that was aboot the meanest equivalent 
that's been gi'eh for a vote yet. Hech I if I was gane to sell 
mine, I'd hae something mair for't than an auld sark wi' ae 
sleeve an' nae hin'er en'. 

For the future, I hope the free an' independent electors o' 
Moont Barker, noo that they ken their ain value, '11 tak' a 
iirm stan', let ilka ane share alike, an' no vote be recorded 
under three pun' the pieoe, besides beer. An' deed, Jock, if 
I was sure there wad aften be three elections foUowin' sae 
fast on ane anither, I wad be muckle inclined to hae ma ain 
name on the Moont Barker roll, an' turn an honest penny 
like the lave. 

Noo comes the question — ^Wha's to pay the expenses o' the 
third election? The htm'er an' fifty pun' that the sittin' 
member had to pay was only to cover the expenses p' the 
petitioners. But is't at a' fair an' reasonable that because 
bribes are gi'en an' ta'en at Moont Barker, that the hail o' 
the lave o' the virtuous an' unbribable residents o' the colony 
are to be taxed wi' the expenses o' anither election 1 If 1 
had ma way o't I'd prosecute every mither's son o' them, 
baith them that took bribes an' them that gi'ed them. Td 
vindicate the purity o' the ballot-box, an' I'd fine them richt 
an' left till I mair than recouped the kintra for the expenses 
it has incurred. 

A bonny eUyry this'll be for some o' the Engliah press. 
See if the Saturday Review or the Despatch doesna' get hand 
o't an' expose tibie warkin' o' democratic institutions in 
Australia, whaur wi' baith universal suffirage an' vote by 
ballot, fi*ee an' independent electors can be induced to rote 
by sic a raluable consideration as an auld tail-less sark 
wantin' ae sleeve. 

Noo ye can understaun' the meanin' o' the advertisements 
ye whiles see in the London papers, ''Wanted, cast-off 
clothes for Australia." I never kent hoo they were disposed 
o' afore. An' in future amang the advice to candidates '11 be 
"Noo, look oot yer auld claes; ony bits o' duds that are 
owre bad even to be gi'en to the puir, an' that the blacks 
wadna' tak' at a gift, reserve for the purpose o' bribin' the 
free an' independent." 

Ye want to ken aboot that chiel GkJbraith. Weel, I hae 
lookit into his case, an' I maun confess that I think he's been 
hardly dealt wi'. Although I dinna' consider him a'thegither 
blameless in the coorse o' that lang an' acrimonious corres- 
pondence lately published by order o' the Hoose, still I think 
he's been mair sinned against than sinnin'. He wad hae dune 
better no to hae imputed ony motives to ither folk in his 
correspondence; but ye ken even a worm '11 turn on ye if 
ye trample on it, and why wadna' a Hielan'man do the 
same? 

Certainly some o' the complaints made against Galbraith 
by his superior officer were trumpery eneuch, an' the stoppage 
o' his salary for sax months was an arbitrary ac', that I think 
hasna' occurred in the service afore, an' was eneuch to mak' 
a parson swear, let alane an Inspector o' Sheep. 

Atween the twa o' them, the Conmiissioner o' Croon Lands 

maun hae had a bonny time o't. The wun'er to me is that 
he didna' tak' a scunner at them baith lang syne; but he 
exhibited the patience o' Job, an' held the scales o' justice 
gej an' even atween them. 

GkJbraith committed ae gran' mistak' last year, which 
ought to operate as a wamin' to a' zealous subordinates in 
future. He fun' oot scab to exist whaur his superior officer 
said it didna', an' though it was proved demonstratively 
(vide report of Select Committee on scab in Sheep, 1867) 
that Galbraith was richt an' his superior wrang, still the fac' 
remained, he had been guilty o' pronouncin' that to be the 
scab which the Chief Inspector said was only rash. 

Afoie that time there was nae complaint against Gal- 
braith. Since then there's been ae lang tiresome series o' 
charges laid against him, whilk I venture to affirm wadna' 
hae been the case but for that discovery o' scab at Wellington 
in 1867. 

Hooever, whatever fau'ts Ckdbraith micht hae committed, 
they had a' been condoned or forgi'en by the Commissioner, 
when, behold ! anither creesis, an' a new Commissioner arose 
who knew not Joseph. At this juncture the unfortunate 
Inspector applied for aucht days' leave o' absence. The new 
Commisrioner, wha had only been enjoyin' bis new dignity 
an' its modest salary for twa three days, replied to this by 
insistin' on his takin' three months' leave withoot salary. 

When Oliver Twist askit for mair, the haU warkhoose 
was in an uproar, but he wasna' punished sae severely as the 
unhappy Inspector, wha had the audacity to petition for 
aucht days' leave o' absence frae a bran-new Commissioner. 

As to the proposed new Land Bills, they a' fail in ae 
important particular. They dinna' provide for the extet- 

mination o' the land agents ; an' the last ane o' a' wad jist 
settle them comfortably, like sae mony horse-leeches on the 
nape o' the neck o' the puir fairmers, that wad hae to pay 
the balance o' their purchase money in twal' months. I 
suggested ance afore that the agents shud a' be hangit ; an' 
if the bodies had ony patriotism they wadna' wait for that, 
but wad mak' a holocaust o' theirsells at ance, an' devote 
their ill-gotten gains, ae hauf to the State an' the tither to 
the distressed agriculturists, as some sma' compensation for 
the injury they hae dune to baith. 

I canna' think what's come owre the lads o' the farinaceous 
Tillage that they dinna' gang wi' their lasses in croods to 
hear thae twa charmin' singers, the Misses Carandinis. Unless, 
indeed, it's the lasses that are feared their lads wad be eveiy 
ane fascinated by the glamour an' witchery o' their een an' 
voices. In yere pairt o' the kintra I ken the lasses are 
abune sic idle fears, an' I hope they may hae mair success 
there, for hooever muckle they may get, it canna' be equal 
to their deserts. 

Yer Guid-Brither, 

Saunders McTavish. 



XXXI.-AKENT RETBENCHMENT, DRESS COATS, AK' 
ITUEB THINGS IN GENEBAIi. 

It's a frichtsome thing, Jock, when a shipwrecked crew hae 
to come to the last dreadfu' expedient that ane maun dee 
to support the lives o' the rest for a wee while langer. 
Decidedly unpleasant as sic an ac' o' cannibalism maun be 

to the ane that's eaten, it's afben o' little use to the rest, 
wha for the maist pairt, alter gorgin* theirsells wi' their 
horrid meal, die in ravin' madness. 

Some sic plan, I hear, is to be tried amang the Stipen* 
diaries. Three o' them are doomed hj oor economical Par- 
liament to instant extinction, an' it's proposed that a fourth 
shud be sacrificed to yield anither quarter's existence to the 
fated three. Wha is the lot to fa' onl Whilk ane is to be 
eaten, an' what three are to perish theirsells after aidin' in 
the destruction o' their fellow? Questions, nae doot, o' ab- 
sorbin' interest to a' the S.M.'s in the service. 

TJneasj lies the head that serves a Democratic Govern- 
ment. Nae doot after bumin' the can'le at baith en's, as oor 
precious Governments hae been daein' for years past, re- 
trenchment is needfu', but it ocht to be exercised wi' some 
judgment. A man shud hae fcime to look aboot him a wee 
afore he's turned adrift. An' but for the blameable delay in 
summonin' the Parliament last session, an' the strugglin' for 
office after, the Estimates micht hae been passed six months 
syne, an' them that were to be loppit aff wad hae had time 
to look oot for some ither way o' eamin' their bread. Ony 
Government officers dismissed noo '11 be treated wi' an amoont 
o' harshness an' injustice that nae private employer wad be 
guilty o'. 

A mair flagitious an' inequitable abuse o' authority has 
never yet, in ma knowledge, disgraced a Sooth Australian 
Government than the dismissal o' Inspector Gralbraith, after 
forcin' him to tak' three months' leave o' absence withoot 
pay. It's waur than the treatment o' Major Warburton; an', 
guidness kens, that was bad eneuch to sink a ship ! 

Ane o' the best officers in the service, whase ability an' 

actiyity hae been Touched for by them that hae the beat 
knowledge o' the fac's, has been sacrificed on accoont o' a 
conscientious discharge o' his duty withoot respect to persons, 
aye, an' withoot even the warnin' that a domestic servant 
is entitled to. 

Following in the wake o' the Grovemment, an' wi' a mair 
arbitrary stretch o' authority, come oor civic rulers, provin' 
maist conclusively that a Corporation has neiHier a soul to 
be saved, nor a body to be kicked. I see they hae managed 
to get rid o' the Toon Clerk, a man wha has serv'd the city 
weel for mony years, an' kens mair aboot municipal matters 
than the hall lot o' them pit thegither. At ae clean sweep 
they dismissed every ane in their employment, an' at twa or 
three days notice! Why, the man that wad ac' in that way 
in his private business wad be scouted frae society, an' serv' 
him richt tae. 

They hae a new notion i' their heads noo to gi'e us nae gas 
in the lamps after tippence in the pun' was voted for the 
express purpose, an' yet the same chiels that wad condemn 
us to walk in darkness, an' wad exercise their wits in takin' 
five or ten pun's aff a hard warkin' man's salary, wad 
squander thoosan's in makin' a dam across the Torrens, 
when the first bit spate that comes doon the bum — je canna' 
ca't a river— wipes it oot as clean as a laddie '11 dicht the 
figures afi* his slate at schule. 

I was minded the ither day by a letter irae a reverend 
gentleman published here, o' the awfu' wark some Yankee 
made twa three years sin' syne, because he wasna' admitted 
to Her Majesty's Levee in a frock coat The bletherin' body 
was neither to baud nor to bin', an' wanted to get up a war 
atween Great Britain an' the States, on accoont o' what he 

ca't an insult to an American citizen. Hech ! I hope that, 
noo oor Volunteer Force is bein' disbanded, we'll no be 
draggit into ony dispute wi' a European Power. 

Noo, in reference to this letter, which frae bein' rather 
ostentatiously published in baith the daily papers, is decidedly 
a fair subjec' for criticism, I maun disclaim a' intention o' 
initiatin' a religious discussion. I'm owre genial an' gude^ 
tempered, hae owre tender a regard for the feelin's o' ithers, 
owre muckle o' the milk o' human kindness, an' owre little 
gall an' wormwood in ma composition to shine in that line, 
sae I'll tak' it in its social aspec' only. Muckle reason I 
think had the writer to say, " Save me frae my freen's;" 
an' whiles I'm at a loss whilk to admire at maist — ^the fan- 
tastic egotism that cud pen sic puerile details, or the vain an' 
mistaken fondness that wad insist in haein' them published. 

Admittin' that the North Adelaide Congregation were the 
best judges in the warld o' what was the maist elegant an' 
becomin' garment for their minister, it was surely owre 
muckle to expec' that the etiquette o' the Papal Ck)ort was 
to be upset on that accoont. The excuse that it had their 
approval, wadna' hae admitted him to the Opera in a frock 
coat, for a' his objections to swallow tails; an' why then to 
the presence o' a Temporal Prince, wha has laid doon certain 
regulations as to the costume o' those permitted the honor o' 
seein' himi 

It may suit some folk to deny that His Holiness the Pope 
is a Temporal Sovereign, dejwrey but a' maun admit that he 
is still ane de facto, an curious Australian ministers that 
want to hae a sicht o' a European Potentate, maun submit 
to clothe themsells in the ordinary garb o' gentlemen on sic 
occasions. 

Lofih man, Jock ! if every ane had their ain, The McTavish 
micht hae been sittin' on the throne o' his ancestors at this 
vera moment. An' do ye think that I wad admit ony ane 
withoot the regulation dress, unless he had the richt to wear 
a uniform or an official costume? Na! na! ilka mither's 
son o' them wad hae to wear the kilt, bandy-leggit, spindle- 
shankit, an' a', " whatever just an' constitutional repugnance" 
they micht hae to sic o' garb, though they were a' the Con- 
gregational Unions rowed into ane. 

K they didna' pit on the kilt, they just wadna' win in to 
see me. 

It's to be hopit that the Congregational Union here will, 
on his return, deal firmly, but tenderly wi' their errin' 
brither, wha, by his ain^ confession, gangs to Bomish Kirks 
on Sundays, settin' a bonny example to his ain flock, wha 
are left withoot a shepherd, exposed to '* the insidious efforts 
o' Australian priests," whilst he gangs stravaigin' aboot the 
City o' the Seeven Hills. 

Gude kens I hae nae objection to his stoppin' there 
a'thegither, either convertin' the Pope or bein' perverted 
himsel', but can he no leave ither folk alane 1 

Surely, in a' fairness, the priests hae as muckle richt to 
come frae Rome to Sooth Australia, as he has to gang frae 
Sooth Australia to Rome. 

Yer Guid-Brither, 

Sauvdebs McTayish. 

XXXn.--ANENT A UNIFORM TAXOFF, AN' ITHEB 

THINaS IN QENICRAK 

Hkch ! Jock, this is a weary warl', after a's said an dune, 
an' when ye hae ance set up for a reformer o't, there's oae 
en' to yer troubles. A' body's at ye to say twa three words 
aboot their ain pet hobby or grieyanoe, an' when ye hae 
cam' to nigh threescore an' ten ye feel inclined to tak' things 
easy, especially in sic unco warm weather. 

It's no for want o' eggin' on that ye haena' heard frae me 
for sic a whil& Ohiel after chiel has been at me to show up 
ae public abuse after anither. ''Mak' an example o' the 
magistrate that sent the bairn to jail for drivin' a coo oot 
o' his herd," eays ane; ^'Whydinna' ye speak up for the 
volunteers/' says anither, ''seein' what hard measure has 
been dealt them." ''Are ye no' gaen to write a bit Scots 
poem in blank verse to welcome oor new Grovernor to the 
kintra/' says a third. '^1 wun'er to see ye so quate, 
Saunders, when a' thae thoosan's hae been squaner't on the 
amoval o' Judge Boothby," says anither. " Show them up 
weel, an' maybe we'll get some o' the siller back." '* Man/' 
says I, " but ye're a perfeo' gomeril — ^get siller back frae a 
lawyer ! aye, when ye can get butter oot o' a dog's mooth, 
breeks aff a Hielan'man, blude oot o' a stane — ^try then to 
get back siller frae a lawyer, after he's ance gruppit it in his 
nieve, but no till then ! • Man, ye're a bom natural ! gae wa' 
wi' ye, an' dinna' come near me again." 

An' that's hoo it is; they're a' at me to write this an' that 
The craters mean weel nae doot, they intend to be compli- 
mentary, but it's an unco fashions thing to hae made a 

leeterary reputation. I dinna' say iiiat 1^11 tak' nae notice 

o' a' the different subjec's that hae been suggested to me, 

but it maun be at ma ain time an' pleasure. 

Ye ken the fable o' the auld man an' the ass. Weel, I'm 

the auld man, but as for the cuddy, I'll leave ye to settle 

that yersel', for I never like to mak' invidioua diatinctions. 

What I think I say, an' what I say, I'll stick tae, an' 111 

neither be led nor driven by the face o' clay, for like the 

miller o' Dee — 

** I care for naebody, no not I, 
If naebody cares for me." 

I was thinkin' that it michtna' be amiss to gi'e ye twa 
words aboot the proposal that was lately discussed at the 
Chamber o' Commerce, anent a uniform tariff for Australia, 
wi' nae Border Customs Duties, but free interchange o' 
everything. 

The proposal comes frae Melbourne, whaur the merchants 
are naturally anxious to recover the intercolonial trade they 
hae lost by their Protectionist Tariff. Weel, they're a 
knowin' set o' chiels there. They wema' bom yesterday, 
an' they hae had art eneuch to gUd the pill they sent oor 
Chamber, by representin' that under this arrangement 
Adelaide wad get mair than her fair share o' the duties, 
owin' to the mair drouthy propensities o' the Victorians, an' 
their consumin' mair dutiable goods. 

Weel, the bait was ta'en, an' oor Chamber swallowed it 
greedily. True, there were but thirteen members present, 
an' the chief speakers were twa auctioneers, twa newspaper 
proprietors, an' a Bank manager, an' if they're to be ta'en as 
representin' the views o' the merchants o' Adelaide, dinna' 
hae anither lauch at the three tailors o' Tooley Street. 

KoOy kennin' the sentiments entertained by Victoria 
towards Sooth Australia, it's needfu' to look a wee under 
the surface, when we fin' her makin' offerings for the sake o' 
gainin' her ain ends, an' like the auld Trojan I wad say, 
" Timeo Danaos et dona ferentea" whilk, for the benefit o' 
the Chamber, I micht translate a thocht freely — 

" Wha look for gifts to FUnders Lane, 
May aiblins fin' theirsells mistaken.'' 

Gude be thankit it's no the sapient body that has gi'en its 
easy consent to sic a suicidal policy that has the makin' o' 
oor laws, or we wad sune be gane to pigs an' whistles ! The 
scheme, if carried into efiec', wad gi'e Melbourne the entire 
control o' oor European trade, an' in twa years Port Ade- 
laide wad be reduced to the level o' Geelong an' Portland. 
Wi' this tariff the trade o' the Sooth-East would gang at 
ance. No anither unce o' tobacco, a yaird o' claith, or a 
mutchkin o' whusky, wad enter the Sooth-Eastern District 
frae Adelaide 

For the supply o' the ither parts of the colony, dootless 
we wad still be alloo't to import a wheen heavy articles that 
wadna' pay the cost o' dooble freight, sic as saut, tim'er, 
aim, lead, an' sic like, but for a' the lichter goods we wad 
be dependent on Melbourne, an' as a maitter o' course there 
being nae freights oot, oor oo' and copper wad gang the 
same way as owre muckle o't has done in years gane by. 

The only chance Sooth Australian importers wad hae to 
avoid total extinction wad be to shift their head quarters to 
Melbourne, an' carry on their Adelaide business by means o' 
travellers, an' maybe a head clerk. Gi'e them the same 
advantages as the Melbourne hooses, an' their local influence 
wad gi'e them a chance. 

As a rule goods can be brocht into Melbourne for aboot 
five per cent, less than here. They hae a far finer class o' 
ships, an' at a' seasons. They mak* quicker voyages. They're 
no detained for a fortnicht waitin' for the tide to tak' them 
owre the bar, and they discharge their cargoes in aboot a 
tenth o' the time. Whilst an Adelaide skipper is concoctin' 
an advertisement that he'll no be responsible for the debts o' 
his crew, a Melbourne vessel has discharged, and is thrang 
takin' in her hameward cargo. Losh, man, ye never see that 
advertisement in the Melbourne papers. As the skippers 
dinna' intend to spend three or four months in port, they let 
the tradesfolk tak* their chance wi' their crew, an' gi'e them 
credit to please themsells. 

Wi' uniform tariff four-fifths o' oor duties wad be paid 
in Melbourne. The folk there wad get the siller in the first 
instance, an' ye ken what it is to hae possession. When oor 
Treasurer wanted his siller, hoo wad he get it ? Maist likely 
in Victorian bonds, maybe never. It wad be anither case 
like that o' the giant an' the dwarf, an* if ye mind yer 
nursery tales, whilk are maistly written wi' a gude moral, 
ye'U ken whilk o' them fared best. 

It michtna' be a'thegither uninstructive to consider the 
effec's o' the proposed tariff on the three classes here wha 
alane favour it — ^the auctioneers, newspaper proprietors, an' 
bankers. The first wad sune learn ^at whaur the cargoes 
gaed tae, there they be't to be sold, and thatwadna' be here; 
an' as for roupin' aff a wheen fairmers an' storekeepers, that 
wad come to an en' frae the gradual extinction o' the species. 

The travellers and clerks employed by the wholesale 
hooses wha had removed to Melbourne wad naturally prefer 
takin' the Age or Argua, to what wad then be mere pro- 

vincialy no metropolitan papers, an' the shopkeepers, in their 
ain defence, wad hae to dae the same to get the latest news 
o' the markets. 

As for the bankers, their pcJatial structures wad come 
doon like sae mony hooses o' card, for a' the bills wad be 
disooonted in Melbourne at ane an' arhauf or twa per cent, 
under Adelaide rates, an' the sma' profit to be made by 
occasionally gi'ein' change for a ane pun' note wad hardly 
suffice to pay their subscriptions to the Chamber o' Com- 
merce. 

As for yersel', Jock, ye settled things sae weel, the last 
time ye gaed through the Coort, that naething short o' an 
earthquake or a tidal wave is likely to dae ye ony harm. 

Yer Guid-Brither, 

Saundebs McTayish. 



ZZZm.— ANENT THB ELECTIONS, THE TARIFF, AN' 
ITHER THINGS IN GENERAL. ^ 

Weel, here we are, Jock, on the point o' elec'in' seeven new 
members to the Legislative Cooncil, an' a bonny lot o' candi- 
dates they are. Hech ! their kintra ocht to be prood o' them. 
Can ye pick seeven oot o' the thirteen that ye wad like to 
represent ye? Can ye fin' sax? It's nudr than I can. Four 
or five at the ootside is as mony as I cud reconcile it to ma 
conscience to vote for. 

There's nae doot it's owre mony vacancies to hae to fill up 
at ance. Wi' twa or three we may hae a gude contest, but 
when ye come to seeven, losh ! man, ony guid-for-naething 

ragamuffin cud get in. I wun'er ye didna' try yerseU. Ye 
wad hae liad a gude chance. A' ye want noo is a han'le to 
y^r name. Ye hae birth an' ye hae siller. Hoo ye got the 
siller's no the question. Ye hae gotten yer second-class 
certificate, an' ye can snap yer fingers at yer creditors, an' 
nae man daur say black's the white o' yer e'e. It's owre 
late noo, but ye micht try neist time. It wad be a fine thing 
for Elirstie an' the lasses; they micht in time get the privi- 
lege o* the private entree, Wha kensl 

Ane o' the leadin' members o' the Chamber o' Commerce 
has ta'en some notice o' ma last letter in terms that were no' 
entirely uncomplimentary. I'm pleased to see that he's open 
to fair argument, but I wad jist notice twa bits o' mistakes 
he's fa'n into in reference to mysel', pittin' aside the triflin' 
error, whilk the printer shud hae correc'it, o' prefixin' the 
title "Mr." in place o' the article "The," to ma name. 
Hooever it's no gi'en to every ane to un'erstaun' Hielan' 
etiquette. 

The twa mistakes I refer to are — firstly, chargin' me wi' 
haein' overlookit something; an' secondly, wi' haein' for- 
gotten something else. To this I wad reply vera simply 
that I mak' a point o' never overlookin' onything, an' as for 
forgettin', I hae sic an extraordinar' memory that I never 
forgot onything in my life, barrin' twa thee triflin' maitters 
that werena' worth bearin' in mind. 

I didna' overlook the fac' that under the proposed uniform 
tariff oor wheat, floor, an' wine wad win into Victoria duty 
free; but this I thocht o^ sic sma' importance as to be hardly 
worth referrin' to. The merest tyro in political economy 
kens that an import duty on breadstuffs is paid by the con- 
sumer. The pun' per ton duty on imported floor in Victwia 

is simply a premium offered to the native grower, no' a tax 
levied on the extra-colonial produce. 

It may suit a wheen millers, to wham, nae doot, this im- 
post is a slicht inconvenience, to represent it as a national 
grievance. But it is na' for a' that; an' if the duty were aff 
the mom's momin', it wadna' benefit the Sooth Australian 
fairmer a bawbee in a hunger bushels. Ye se ebread's no' like 
whusky. Unfortunately there's mony folk that, when they 
hae had eneuch o' whusky or ither speerits, thay want mair 
nor what's glide for them, but naebody wants mair bread nor 
he can eat. If he has his fill he's satisfied. 

If the Yictorians hae eneuch o' wheat o' their ain, they'll 
no tak' oors, duty or nae duty; that stan's to reason. If 
they haena' eneuch, an' hae siller to buy, they'll tak' it, duty 
or nae duty; that stan's to reason again. Sae I canna' see, 
that even if we had the supplyin' o' Victoria wi' wheat, it 
wad mak' milckle difierenoe to us as a colony (I dinna' refer 
to the millers) whether the Yictorians choose to tax them- 
sells on imported floor or no. But, considerin' that in a 
year or twa Yictoria may probably hae mair wheat to export 
than we will, I think it mak's still less. 

Nor do I think it's worth oor while to ruin oor hame 
shippin' larade, an' diminish por Customs revenue by at least 
a third, for the vera problematical advantage o' gettin' oor 
cereals into Yictoria duty free. • 

As to the wine, that's anither question. For the sake o' 
oor common humanity I wad hope that the members o' the 
Chamber dinna' contemplate wi' satisfaction the prospect o' 
floodin' a neighbourin' an' no unfriendly colony, wi' that 
poisonous trash, known as colonial wine, that's killin' aff oor 
agricidtural popidation by scores. Vide various coroners' 

inquests, an' the experience o' a' auld colonists. It's wun'erfu' 
what men will dae, though, for the hopes o' sordid gain; but 
in neither aid nor abet them in this. 

But let us argue the question noo. Ane o' the sops 
offered by Victoria is, that as her population consumes mair 
dutiable goods, especially speerits, per head than oors; in 
the general distribution we wad come best aff. Admittin' 
this, what wad be the result, when instead o' drinkin' 
brandy an' gin at ten shullin's a gallon duty, an' killin' 
themsells aff by degrees, they took to drinkin' oor colonial 
wine, duty free, wi' its natural results — ^fearfu' internal 
pains an' sudden death 1 Weel, in the first place, there wad 
be an immediate diminution in the population o' Victoria, 
an enormous increase in the number o' coroners' inquests, an* 
a vera serious deficiency in the revenue derived frae speerits. 
Every gallon o' duty free wine drank wad replace a certain 
amoont o' ten shullin' a gallon speerits, sae that in a vera 
short period there wad be a smaller consumption per head 
in Victoria o' dutiable goods than even here, an* what 
unrighteous gains oor wine-growers made in the ae way, the 
colony as a whole wad lose in the tither. 

I didna' forget that a Treaty cud aye be terminated by 
proper notice if it didna' suit, though I maun say that's but 
a puir argument for formin' ane; an' after, through the 
operation o' sic a Treaty, the trade o' the colony had been 
diverted into ither channels, it wad be unco hard work to 
bring it back again. 

I cud hardly hae forgotten «ic a simple truth, seein' that 
I had jist been institutin' inquiries into the warkin' o' the 
Biverina Treaty atween the twa neebourin' Colonies, an' 
been informed that New Sooth Wales is vera far frae 

certain that she'll no hae to gie early notice o' a termination 
o' that Treaty. 

Maist o' the members o' the Chamber '11 likely ken that 
8ome twa years sin' syne, Victoria covenanted wi' New 
Sooth Wales to receive a' the duties coUec'it in Bivenna, 
an' to pay her saxty thoosan' . pun's a year in lieu o' her 
share. It was an excellent Treaty, an' warked admirably. 
It stoppit a' the incipient ceevil wars that were threatenin' 
on various pairts o' the Murray, it was convenient for Sooth 
Australia tae, an' it was highly profitable to Victoria. She 
aye looks oot to be on the richt side. There was but ae 
triflin' hitch, an' it was this. Ance Victoria grippit the 
siller, she likit to stick tae't, an' I am credibly informed 
that oot o' the hun'er an' twenty thoosan' noo due to New 
South Wales by Victoria, she hasna' yet received ae single 
farden. 

It's a gude auld adage "look afore ye loup." Let the 
Chamber tak' a second thocht, afore it tries to reduce Sooth 
Australia to the status o' a subjec' province. 

Yer Guid-Brither, 

Saunders McTavish. 

XXXIV.— TO THE EDITOB OF THE SOXTTH AUSTRALIAN 

ADVERTISER. 

Sir, — In reply to the inquiries of your correspondent " Jock 
Tamson " and others, I am happy to say that I am in toler- 
ably good health, but that, from varioiis circumstances, I 
have no present intention of resuming the publication of my 
correspondence with my "guid-brither." That gentlemen is 
no longer in the colony, having at length realised a long- 
cherished wish of returning to his native land with a fair 
competency. 

In fact, he was one of the last of those who took advantage 
of the assignment clauses of our insolvency law prior to the 
alteration, and having, some time previously, settled all he 
possibly could upon his wife, he was enabled to retire with a 
tolerably handsome fortune, after paying his creditors about 
sixpence in the pound. 

As the honest fellow remarked on the occasion of a fare- 
well entertainment in his honour : — 

"I hae suffered sair myseF wi' thae weary assignments, 
muckle siller hae I lost, an' aften hae I misca'd them, but 
I'm inclined the noo to look on them in a'thegither a different 
licht. Man ! by ae scrape o' ma pen to that deed, I hae dune 
mair for mysel' an' ma family than I cud hae dune by twenty 
years o' hard wark." 

Jock reached home in safety, and has now settled down in 
the neighbourhood of Campbeltown, where he has purchased 
a small estate. He was induced to select this locality partly 
from the beauty of the scenery and the presence of several 
old cronies, but mainly, I believe, from the excellent quality 

of the whisky distilled there in such abfindaiioe that the 
peifume renders the air fragrant for miles round. 

Kirstie and family are all well, and as the Herald's 
College has discovered that she is a £etr awa' cousin of 
The MoOaillean Mohr, maybe 10 or 12 times removed, she 
is looking forward to being prese(nted at Coort wildi her two 
daughters. 

Jock, honest man, says, however, that '* Coorts are kittle 
places to deal wi', an' as he was ance bein' nearly put 
through the Coort in Australia, he's no heedin' about haein' 
onything to dae wi' them in future." 

One of Jock's greatest regrets on leaving the colony was, 
that he had not gone into Parliament with the view of 
getting into the Ministry, and being thereby entitled to wear 
an official uniform. Not that he had any expectation of 
being allowed to wear it after his term of office had expired, 
but that he might have shown to admiring friends at home 
the fearful and wonderful style in which South Australian 
Ministers are officially arrayed. 

This predilection of my esteemed relative has recurred to 
my mind, in consequence of seeing an announcement in the 
last Gazette, that an ex-Minister was to be permitted still to 
wear his uniform, though out of office. 

I only regret that so momentous a notice had not a GazeUe 
to itself. Its effect is somewhat marred from appearing be- 
tween a proclamation referring to a well-known disease in 
sheep, and another as to the Width of Tires Act. 

Still, it but 'proves the truth of the adage, that there is but 
a step from the sublime to the ridiculous. 

One of our greatest living orators recently remarked, 'Hhat 
a sense of the ludicrous was one of the happiest gifts that 

could be conferred on man, and that he happened to possess 
it uncommonly strong." Happy must be that man who not 
only possesses that gift, but is also endowed with the faculty 
of communicating it to others. 

Seriously, however, Sir, it is, I consider, a matter for re- 
joicing that this Gazette notice has appeared. At a time 
when the heart of the empire is rent with dissensions, when 
Fenianism and Republicanism stalk abroad almost unre- 
buked, when a Bradlaugh arrogantly declares that he will 
never permit the Prince of Wales to reign, when a Dilke 
publicly pronounces in favour of a Republic, how grand is 
the spectacle revealed in this remote dependency; an ex- 
Minister is so enamoured of the trappings of the shadow of 
royalty, that a Gazette annojinces to an admiring people that 
they are still to be gladdened with the sight of the honour- 
able gentleman disporting himself in the uniform of the 
office he no longer holds, and which he quitted with so much 
regret. 

I trust, Sir, that this important event will be duly 
chronicled in the next Summary for Europe, to show that 
here, at least, is a community still unprepared for the severe 
simplicity of a Republic. 

I am, Sir, <fec., 

Saunders McTavish. 

